　　《大正藏》第57卷No.2207


　　No. 2207
　　淨土三部經音義集卷第一（並序）

　                        　沙門信瑞纂

原夫吾
　　大師堪忍世尊久證遮那之妙身。本無出沒。遙究法性之真理。永絕言音。然而哀生之流轉。托影於幻化門。顧物之長迷。和光於方便道。是以悲週四生。智覃萬物。或震圓音於三千兮。驚重昏之睡。或耀普眼於九界兮。拂永夜之蒙。其數十二分。其門八萬四。權實殊途。大小異歸。當機皆潤法雨。有緣盡煦慧風。而鷲嶺輟影。鶴林庇光。捃貝葉。以寫三藏。疏貫華。以益一切。蓋聞。如來說法。必藉文字。若無文字。實相焉袒。其文字者。月氏梵天所制。原始垂則。四十七言一十八章。滂流諸國。枝派漸廣。但雖自古以還無異書。因地隨人。點畫少不同矣。漢家靈龜負書。以出於玄滬之水。神鳥帶文。以飛於丹山之雲。文字之起。自然奇哉。矧至庖犧成八卦。蒼頡創六爻。政罷結繩。教興書契。自爾已來。三綱五常之世規。七覺八正之奧典。莫不記鳳尾施人庸。而隸古品異。正俗作區。內外憲牒。覿詁訓識宏致焉。大小經論。瞻音義辨雅趣矣。粵淨土三部經者。末法良導。濁世指南也。五逆不難。白毫輝於稱名之床。十惡惟易。金台現乎念佛之牖。繇是自瞻智博達之書案。迄愚戇短慮之圭窬。握經之者。偏握此經。愛法之者。專愛此法。然而人咸謔談義理。俗殫廢拋文字。魚魯致乖。豕亥斯惑。諸老俊彥。弗箴於積謬。童蒙孱囂逾病重疑。音謬功淺。語誤義失。義失理乖。理乖寡益。自非略其差舛集其正義。彰德大范難矣。幹嗟踳駁夥邪莫之能正。微言既絕。大旨亦乖。是故餘匆匆涉季。欲罷不耐。遂披眾經音義。抽相應之註釋。目諸典篇章。取潤色之本文。注緝為四卷。名曰淨土三部經音義集。蓋述而不作。是則君父之格言也。困而略纂。豈非鄙誠之懇志乎。抑反音據廣音。為辨四聲。字義稽群藉。為識數訓。不顧身敷淺。恣傳聖模。定知。校讎之文。僣丁仳傂。總會之說。可否慁糅。冀見者添削之。形洪範之至賾焉。時也嘉禎第二之歷。柔兆涒灘之期。春王正月序云爾。
　　無量壽經捲上
　　佛廣韻曰。佛符弗反。牟子曰。漢明帝夢。神人身有日光。飛在殿前。以問群臣。傳毅對曰。天竺有佛。將其神也。學記曰。其施之也悖。其求之也佛（佛戾也）毛詩曰。佛時仔肩。示我顯德行。傳曰。佛大也。箋曰。佛輔也。說文曰。佛見不諟也。從人弗聲。徐鍇曰。諟諦。分勿反。東宮切韻曰。曹憲雲。佛忽。言忽無常也。見牟子。案。佛道沖妙。難以指求。故言恍忽。郭知玄曰。胡言佛陀。漢言覺言。獨悟無上正真之道。薛峋雲。芳味反。彷彿相似。麻果雲。佛一號如來。如來者。無所從來。又無所去來。祝尚雲。佛無上法王。孫勉雲。釋家也。又佛覺也。自覺覺他人。名之曰佛。沙門清徹雲。佛像也。又皮迨反。弘明集雲。問曰。何以正言佛。佛為何謂乎。牟子曰。佛者號謚。猶名三皇五帝聖也。佛乃道德之元祖。神明之宗緒。佛之言覺也。恍忽變化。分身散體。或存或亡。能小能大。能圓能方。能老能少。能隱能彰。蹈火不燒。履刃不傷。在污不辱。在禍無殃。欲行則飛。坐則揚光。故號為佛也。佛地論曰。佛者具一切智一切種智。離煩惱障所知障。於一切種相自開覺。亦能開覺一切有情。如睡夢覺。如蓮華開。故名為佛（本）今案。梵雲●●。漢雲覺者知者。若依翻譯義。覺佐土利讀。知誌留讀。此乃於道場樹下。覺知世間出世間總相別相之義翻也。佛梵語。不可訓之。若用訓者。雖不丁佛陀義。可訓戾大輔等歟。而今訓保土介。未知所從。但有浮說。不足信用。乞後學者詳審之矣。
　　說。梵語勘文雲。婆師多此雲說。廣韻曰。說告也。釋名曰。說者述也。宣述人意也。失熱反。悅稅二音。東宮切韻曰。郭知玄雲。說談述也。以言誘他也。釋氏曰。言敘也。麻果雲。告也釋也。孫勉雲。誥也。又論也。
　　無量壽。新譯華嚴音義三雲。正曰阿弭陀婆耶。此雲無量壽。經東宮切韻曰。郭知玄雲。經（古靈）典也。又經緯之經也。釋氏雲。引絲以機織。薛峋雲。經法也。聖王之書。可為常法。又文籍之教曰經。又佛留教語。漢明帝夜夢金人丈餘。會群臣言議而說。傳毅曰。西國有胡神生。其名曰佛。不過數日西國獻佛。白馬馱經至是也。翻譯名義集雲修多羅。或修單蘭。或修妒路。西域記名素怛覽。舊云修多羅訛也。或言。無翻。含五義故。摭華雲。義味無盡故喻湧泉。能生妙善故號出生。揩定邪正故譬繩墨。能示正理故名顯示。貫穿諸法故曰結鬘。含五義故。不可翻（出雜心論）或言。有翻。妙玄明有五譯。一翻經。二翻論。三翻法本。四翻線。五翻善語教。天台定雲。今且據一名以為正翻。亦不使二家有怨。從古及今。譯梵為漢。皆題為經。若餘翻是正。何不改作線契。若傳譯僉然。則經正明矣。以此方周孔之教。為五經。故以經字翻修多羅。然其眾典雖單題經。諸論所指皆曰契經。所謂契機契理。名契經也。摭華曰。契理則合於二諦。契機則符彼三根。經者訓常訓法。妙玄雲。天魔外道不能改壞。名為教常。真正不雜無能逾過。名為行常。堪然不動決無異趣。名為理常。又訓法者。法可軌。行可軌。理可軌。佛地論雲。經者貫攝為義。貫穿所應。知義攝持所化眾生。慈恩雲。為常為法是攝是貫。常則道軌百王。法乃德模萬葉。攝乃集斯妙義。貫乃御彼庸生。庶令同出苦津終歸覺岸。
　　王舍城。法華文句雲。王舍城者。天竺稱羅閱祇伽羅。羅閱祇此雲王捨。伽羅此雲城。國名摩伽陀。此云不害。無刑殺法也。亦云摩竭提。此雲天羅。天羅者王名也。以王名國。此王即駁足之父（駁足王緣廣在本書）智度論雲。問曰。如捨婆提迦毗羅婆羅捺大城。皆有諸王捨。何以故獨名此城為王捨。答曰。有人言。摩伽陀國王有子。一頭兩面四臂。時人以為不祥。王即裂其身首。棄之曠野。羅剎女鬼。名為梨羅。還合其身而乳養之。後大成人。力能併兼諸國王。有天下取諸國王萬八千人。置此五山中。以大力勢治閻浮提。閻浮提人。因名此山為王舍城。
　　耆闍崛山。經音義雲。法華經曰。耆闍崛山。或言伊沙崛山。或言揭梨馱羅鳩胝山。皆訛也。正言姞栗陀羅矩吒山。此雲鷲台。又云鷲峰。言此山既棲鷲鳥。又類高台也。舊云鷲頭。或云靈鷲者。一義也。又言靈者僊靈也。案梵本。無靈義。依別記雲。此鳥有靈。知人死活。人欲死時群翔彼家。待其送林則飛下而食。以此能懸知故號靈鷲也。姞音渠乙反。智度論雲。耆闍崛山者。耆闍名鷲。崛名頭仍雲鷲頭山。問曰。何故名鷲頭山。答曰。是山頂似鷲。王舍城人。見其形似鷲故。共傳言鷲頭山。復次王舍城南尸陀林中多死人。諸鷲常來啖之。還在山頂。時人遂名鷲頭山。是山於五山中最高大。多好林水。聖人住處。又云。耆闍崛山。是過去未來現在諸佛住處。佛語富樓那。若使三千大千世界劫燒若更生。我常在此山中住。一切眾生以結使纏縛不作見佛功德。以是故不見我。
　　一切。新譯華嚴經音義雲。說文雲。一切普也。普即遍具之義。故切字宜從十。說文雲。十謂數具。有從七者俗也。東宮切韻雲。孫勉雲。漢音一切眾也。
　　已達。東宮切韻雲。郭知玄雲。達通也。釋氏曰。道路也。考工記雲。近人達川谷。達猶至也。孔安國註論語云。達謂通於物理也。
　　尊者。廣韻曰。尊相昆反。重也貴也敬也。君父之稱也。典禮曰。長者。鄭玄雲。尊者也（本）今案。尊者貴重之稱也。禮記曰。父在不敢杖矣。尊者在故是也。
　　菩薩。廣韻曰。菩（薄胡）普也。薩（桑割）濟也。能普濟眾生。東宮切韻雲。曹憲雲。菩提得道人也。案。菩提外國語也。隋言大道心。郭知玄雲。菩薩法者。麻果雲。內典有菩提胡語也。漢言善心眾生。孫勉雲。梵雲菩提。漢言正道也。四教義曰。菩薩摩訶薩者。是天竺語。若具依彼言。應雲菩提薩埵摩訶薩埵。但諸師翻譯不同也。今不具述。而智度論翻雲。菩提名佛道。薩埵名成眾生。摩訶言大。此人用諸佛大道成眾生也。又有師翻雲。菩提名道。薩埵名心。摩訶名大。是為大道心。而諸經多雲菩薩摩訶薩者。什師以天竺語煩兩句八字標名故。除三字留五字。為一句名菩薩摩訶薩也。但三乘菩提通名為道。而獨受大名者。以其緣四諦。起慈悲四弘誓願。上求佛果下化眾生。此心廣大故別受摩訶薩稱。
　　正士。玉篇曰。正不邪也。是也。之盛反。事通古今辨然不然。謂之士。事幾反。老子曰。古善為士者（謂得道之君也）微妙玄通（玄天也。言其志節微妙與天通也）尚書曰。囚奴正士。孔安國曰。正士箕子。惟正諫紂惡士也（本）今案。正士者。以淳善讜言苦諫人奸厲者也。普耀經曰。正士者。輕忽身命。不擇眾生。志純淑。法消化凶偽。
　　光英。廣韻曰。英華也。榮而不實曰英。又英俊。於驚反。
　　皆遵。廣韻曰。遵循也率也行也習也。古文作??同。將倫反。
　　兜率天。新譯華嚴音義雲。珊兜率陀天。此雲喜樂集。依俱舍。中有三義得此名。一喜事。二聚集。三遊樂。舊翻為喜足。或云知足。非正翻也。
　　震動。經音義雲。涅槃經云。震動。之刃反。公羊傳雲。地震者。何地動也。周易震動也。經文者有從手作振。掉也。亦動也。二形通用也。
　　算計。廣韻曰。算計也數也。蘇貫反。世本曰。黃帝時。隸首作數。說文曰。算長六寸。計歷數者也。又有九章術。漢許商杜忠。吳陳熾。魏王粲。並善之是也。下古詣反算計也。說文計會也算也。東宮切韻雲。曹憲雲。算行為之。長六寸。以計數。薛峋雲。賦名。孫勉曰。說文雲。長六寸。計歷數者。從竹弄。言常弄乃不誤。又作笇。釋氏雲。計算也。麻果雲。國語計成而後行。又范子有計然之術。孫勉雲。籌策也。合也。
　　文藝。東宮切韻曰。陸法言雲。文武分反。曹憲雲。文德之總名也。又章也。案有彩章曰文。郭知玄雲。文章。釋氏雲。錯書。武玄之雲。字有韻謂之文。文無韻謂之筆。薛峋雲。虛辭飾過皆曰文。麻果雲。說文才智也。又蒼頡初作畫。蓋依類象。謂之文。其形聲相益。即謂之字。字者華亂著於竹帛。謂之書。書者如也。今案。左氏傳經緯天地曰文。杜預雲。經緯相錯故織成文也。論語小人之過如文。孔安曰。文飾也。祝尚丘雲。藝魚察切。伎能在身也。孫勉雲。伎也。才能曰藝。禮記曰藝才也。今案。顧野王案猶材也。孔安國註論語云。藝謂多才能也。
　　射御。廣韻曰。射弓射也。神夜反。又作射同。周禮五射。鄭司農雲。五射白失。參連。剡注。襄尺。井儀也。論語云。射不主皮。馬融雲。射有五善。一曰。和志體和也。二曰。和容有容儀。三曰。主皮能中質。四曰。和頌合雅頌。五曰。興舜與舞同。天子有三侯。以熊虎豹皮為之。言射者不但以中皮為善。亦兼取和容也。周禮六藝中四雲。五馭。鄭司農雲。五御鳴和鸞。逐水曲。過君表。舞交衢。逐禽左也。毛詩傳雲。御治事官也。箋曰。御者貳王治事也。經音義雲。廣雅雲。御進也侍也。蔡邕獨斷曰。凡衣服加於身。飲食入於口。皆御。釋名曰。御語也。尊者將有所欲。先語之也。亦言其職卑下。尊所勤御。牛馬然也。
　　博綜。廣韻雲。博大也通也。補各反。經音義雲。綜子送反。習也。三蒼綜理經。又子宋反。總也。
　　道術。經音義雲。術法也。亦道也。字林邑中道曰術。道術者通也。人言達解者。無所不通也。
　　貫（古玩）練（即甸）。璟興述文贊云。貫者通也。練者委也。世俗異教亦皆通委故云貫練。
　　群籍。鄭氏注禮記曰。群眾也。孔安國注尚書曰。群諸也。東宮切韻曰。陸法言雲。籍秦昔反。郭知玄雲。薄籍書也。釋氏雲。戶書也。武玄之雲。古者無紙。以竹殺青。為薄籍及寫書。麻果雲。六籍六經。周禮小行人掌邦賓客之禮籍。禮籍者名位高卑之書。祝尚丘雲。通籍二尺竹牒也。又凡書於簡札。皆曰籍。應劭曰。籍者為二尺竹牒。記其委紀名字物色。懸之門也。倭名雲。文字集略曰。籍（音席。倭名不美大）民戶之書。古以牒。今黃紙。野王案。凡書於簡札。皆謂之籍。
　　講武。廣韻曰。講告也謀也論也。古項反下文甫反。止戈為武。又跡。曲禮雲。堂上接武是也。漢書曰。選豪俊講文學。師古曰。講謂和習。東宮切韻雲。國語一時講武。賈逵曰。講習也。
　　白馬。千字文曰。阿濕縛此雲馬。起世經馬名婆羅訶。此譯言長毛。說文曰。馬怒也武也。象馬頭髦尾四足之形。徐鍇按劉熙釋名。馬武也。韋照雲。以其健行。莫者反。春秋考異郵去。陰合於八合陽八九七十二。二為地。地主月。月精為馬。月數十二故。馬十二月而生。王者駕馬故。字從王為馬。和名曰。四聲字苑雲。馬（和名無萬）南方火畜也。爾雅注曰。牝馬一名草馬（上音草和名米馬）牡馬一名駁（上音爻。和名呼萬）王仁煦曰。駒（音俱。和名古萬）馬子也。法顯傳雲。從藍莫國沙彌伽藍東行三由延。太子遣車匿及白馬還處亦立塔。
　　寶冠。梵語勘文雲。梵雲羅坦那（隨求唐本）此雲寶冠。東宮切韻曰。釋氏曰。禮男子二十冠而字。成人之道也。加元服。始著冠。武玄之曰。加冕於首。王仁煦雲。冠首飾。孫勉雲。束髮也。漢書照帝記雲。帝加元服。如淳曰。元服謂初冠加上服也。師古曰。如氏以為衣服之服。此說非。元首也。冠者首所著也。故曰元服。是知謂冠為元服。禮冠義雲。冠者禮之始。嘉事之重者也（本）今案。寶冠者眾寶飾之故云爾耳。倭名雲。兼名苑注雲。冠（音官。和名賀布利）黃帝造也。
　　瓔珞。翻譯名義集雲。吉由羅。或枳由邏。此雲瓔珞。東宮切韻曰。麻果雲。瓔珞穿雜珠玉。以飾於身頸。孫胄雲。韻略瓔珞胡人穿雜寶飾身也。
　　剃除。廣韻曰。說文雲。剃??發也。大人曰。髡。小兒雲剃。盡及身毛曰??。又作剃同。他計反。下直魚反。去也。
　　鬚髮。廣韻曰。說文雲。須面毛也。俗作須同。相俞反。發頭毛也。說文根也。作??。古文作??同。方伐反。
　　勤苦。廣韻曰。勤勞也。巨斤反。苦粗也勤也患也。康杜反。老子曰。上士聞道而行之。河上公章句雲。上士聞道自勤苦竭力是也。
    沐浴  廣韻曰。說文雲。沐濯發也。浴酒身也（本）案沐浴者洗身首謂也。是以禮記雲。身有瘍則浴。首有創則沐是也。
　　得攀。廣韻曰。攀普班反。引也。亦作扳。東宮切韻曰。曹憲雲。攀竦手也。謂引物也。孫勉雲。挽也牽也。孫胄雲。字統或作??。
　　靈禽。廣韻曰。靈神也善也巫也寵也福也。郎丁反。下巨金反。二足羽者曰禽。東宮切韻曰。郭知玄雲。禽鳥也。一曰。鳥獸未孕者。釋氏雲。鳥之大者。孫勉雲。能飛曰禽。能走曰獸。孫胄雲。爾雅二足而羽謂之禽。四足而毛謂之獸。走者飛者總曰獸。何以明之。春秋傳曰。鴝鵒來巢。非中國之禽。又杜預雲。禽獲也。白虎通曰。禽者鳥獸之總名也。倭名曰。爾雅注雲。二足而羽雲禽（音琴。和名與鳥同）一說。飛曰鳥。走曰獸。總謂之禽（訓與獸同）。
　　翼從。新譯華嚴經音義曰。翼從。孔安國注書雲。翼輔也。毛詩傳曰。翼故也。
　　吉（居質反。利也）祥（似羊反。吉也善也）感（古禫反。應動也）征（陟陵反。明也證也）已上義。諸師釋恐繁不載。考者往而尋之。
　　佛樹。止觀引淨名經云。始坐佛樹力降魔得甘露滅覺道成。輔行雲。佛樹者。亦云元吉樹。亦曰。道場菩提樹等。從此得道等故。西域記曰。金剛菩提樹者。畢缽羅之樹也。昔佛在世。高數百尺。屢經殘伐。猶高四五丈。佛坐其下成等正覺。因而謂之菩提樹焉。莖幹黃白。枝葉青翠。冬夏不凋。光鮮無變。每至如來涅槃之日。葉皆凋落。頃之復故。是日也。諸國君王異方法俗。數千萬眾不召而集。香水香乳以溉以洗。於是奏音樂列香華。競修供養。
　　跏趺而坐。經音義曰。法華經曰。加趺古遐反。爾雅加重也。今取其義。則交足坐也。除災橫經婆沙等雲結交趺坐是也。經文作跏。文字所無。案俗典。江南謂開膝坐為跘跨。山東謂之甲趺跘坐。跘音平患反。跨音口瓜反。智度論雲。問曰。多有坐法。佛何以故唯用結跏趺坐。答雲。諸坐法中。結跏趺坐。最安穩不疲極。此是坐禪人坐法。攝持手足。心亦不散。又於一切四種身儀中。最安穩。魔王見之。其心憂怖。眾人皆大歡喜。
　　奮。廣韻曰。奮揚也。鳥張毛羽奮迅也。方問反。玉篇曰。奮翬也振也。
　　魔。經音義雲。維摩詰所說經云。魔怨。梵雲魔羅。此雲殺者是。其位處第六天主也。論中釋。斷惠命故名魔。又常行放逸而自害身故名魔。言波旬訛也。正言波卑夜。是其名也。此雲惡者。常惡意成就惡法惡惠故名波旬。經中作魔波旬者。存二者也。又云。攝大乘論雲。天魔。梵雲魔羅。此釋雲障。能為修道作障礙也。是位處即第六天主也。名曰波旬。此雲惡愛。即釋迦出世魔王名也。諸佛出世魔各不同也。如迦葉時魔名頭師。此雲惡瞋等也。新譯華嚴音義雲。天魔波旬。具雲提婆魔羅播裨。言提婆此雲天。魔羅障礙也。播裨罪惡也。謂此類報生天宮。性好勸人造惡退善。令不得出離故。翻譯名義集雲。魔羅大論雲。秦言能奪命。死魔實能奪命。餘者能作奪命因緣。亦能奪智惠命。是故稱名殺者。又翻為障。能為修道作障礙故。或言惡者。多欲故。垂裕雲。能殺害出世善根。第六天上別有魔羅所居天。他化天攝。輔行雲。古釋經論。魔字從石。自梁武來。魔能惱人。字宜從鬼。
　　率官屬。經音義雲。四分律雲。相率所律反。謂將領行也。儀禮勖率以敬。鄭玄曰。率道引之也。東宮切韻曰。祝尚丘雲。官位。從自（丁回）自猶眾也。麻果雲。屬眾人也。祝尚丘雲。類也齊等也。廣雅雲。官眾也。尚書周官曰。六卿分職率其屬。孔曰。六卿各率其屬官丈夫士也。周禮曰。以八法治官府。一雲。官屬。鄭司農曰。官屬謂六官其屬各六十。若爾時博士。大史。大宰。大祝。大樂。屬大常也。
　　祈勸。廣韻曰。祈求也報也告也。渠希反。下去願反。獎也勉也助也教也。
　　轉法輪。翻譯名義集雲。斫訖羅。此土翻輪。淨名曰。三轉法輪於大千。其輪本來常清淨。言三輪。一曰示轉。二曰勸轉。三曰證轉。所云法者。軌持名法。軌謂軌則。令物生解。持謂任持不捨自體。輔行曰。輪具二義。一運轉義。二摧碾義。文句曰。轉佛心中化他法。度入他心。名轉法輪。輔行曰。以四諦輪轉度。與他摧破結惑。如王輪寶能壞能安。法輪亦爾。壞煩惱怨安住諦理。
　　佛吼。廣韻曰。吼牛鳴也。吽（上同）呴（亦同）同呼後反。名義集曰。新譯華嚴雲。譬如大師子吼。小師子聞皆悉勇健。一切禽獸遠避竄伏。佛師子吼。諸菩薩等。若聞讚歎菩提心聲。長養法身。妄見眾生慚伏退散。
　　扣法鼓。玉篇曰。扣擊也。枯後反。
　　懾悕。玉篇曰。上之涉反。懼也。下普故反。惶也。
　　摑裂。經音義雲。華嚴經曰。攫裂宜作擢九縛居碧二反。說文擢爪持也。准南子曰。獸窮則擢是。
　　欲塹。和名曰。四聲字苑雲。塹（七瞻反。和名保利岐）繞城長水坑也。淨影義記雲。貪慾心深而難越。故說為塹。
　　開闡。經音義雲。法華經云。開闡昌善反。廣雅雲。發闡開也。闡明也。
　　分衛。經音義雲。菩薩瓔珞經云。分衛此雲訛也。正言儐茶波多。儐茶此雲墮。言食墮在缽中也。或言賓茶夜。此雲團。團者食團。謂乞食也。
　　豐膳。經音義雲。涅槃經曰。甘露膳。上扇反。說文膳具食也。廣雅雲。膳肉也。周禮膳言善也。今時美物亦云珍膳也。字體從肉善聲。經文有從食作膳傳寫誤也。
　　貯功德。玉篇雲。貯盛也積也。又作詝同。知呂反。
　　福田。翻譯名義集曰僧名良福田者。報恩經曰。眾僧者出三界之福田。謂比丘具有戒體。戒為萬善之根。是故世人歸信供養種福。如沃壤之田能生嘉苗。故號良福田。
　　授菩薩記。經音義雲。佛本行集經云。記別。別碑列反。分別也。經文從草作莂非也。舊經多言卯駐。顯揚論雲。記別者。謂諸經中記諸弟子命終之後生處差別。及諸經中顯了義說。是為記別
　　拯濟。玉篇曰。桝（音蒸。上聲。救助也）撜拯（並同上）氶（聲類雲。抍字也）爾雅曰。濟（子計）渡也成也益也。郭璞曰。所以廣異訓。各隨事為義。王弼注周易曰。恢弘博施。無物不與。拯濟微滯是也。
　　修行。經音義雲。法華經曰。修行。下盂反。施之名行。即造修也。
　　貫（古玩）綜（子宋）縷（力主）練（即甸）。義寂述義雲。貫通也。綜括也。諸法雖眾。緣起無差。通括此理。故云貫綜也。縷者委也。練者精也。世出世等諸法參差委精此義故云縷練也
　　慢恣。廣韻曰。慢怠也據也易也。俗作慢同。謨晏反。下資四反。縱也。
　　愍傷。廣韻曰。愍悲也憐也。蜜殞反。傷損也瘡也。言瘡痛也。式羊反。又式亮反。未成人也。又害也。
　　經典。東宮切韻曰。郭知玄雲。經典也。薛峋雲。經法也。聖王之書可為常法。郭知玄曰。典常也。陳常道也釋氏雲。典經也（本）案二字同法重訓猶清淨乎。他異而已。
　　要妙。老子曰。要妙。河上公章句雲。謂微妙要道也。
　　導御。東宮切韻曰。導徒到反。引也。曹憲雲。通也。案引物使通之。薛峋雲。凡所開引也。皆謂導也。孔安國注書雲。御治也。謂治也。謂治理之也鄭玄注禮曰。御勸勵也。謂勸化也。
　　曉了。廣韻曰。曉曙也明也惠也知也。馨皛反。明瞭。
　　壞裂。廣韻曰。壞自破也。古文作??同。胡怪反。下良嶭反。破也。
　　纏縛。廣韻曰。纏繞也。俗作纏同。直連反。符钁反。系也。
　　三昧。經音義曰。摩訶般若波羅蜜經云。三昧或言三摩提。或言三摩帝。皆訛也。正言三摩地。此譯雲等持。等者正也。正持心也。持謂持諸功德也。或云正定。謂住緣一境。離諸邪亂也。
　　總持。翻譯名義集曰。陀羅尼。大論秦言能持。集種種善法。能持令不散不失。譬如好器盛水。水不漏散。惡不善根心生。能遮令不生。若欲作惡罪時。持令不作。是陀羅尼。肇翻總持。謂持善不失。持惡不生。又翻遮持。
　　一念之頃。經音義雲。頃猶須臾之間。亦不久也立穎反。
　　辨才。翻譯名義集雲。缽底婆此雲辨才。辨說也。展轉無滯故。辨別也。分明譯了故。輔行明辨有四種。謂義·法·詞·樂說也。
　　庶類。玉篇雲。庶眾也。商署反。說文雲。類種也。力遂反。
　　荷負。案廣韻。作荷·何二形同。胡可反。負也。又胡歌反英蕖也。負房九反。擔也荷也。又受貸不償曰負。背恩忘德曰負。經音義雲。法華經云。何負古文作??。說文胡歌反。何擔也。諸書故可反。何任也。今皆作荷也。
　　重擔。廣韻曰。釋名雲。擔任也。任力所勝也都甘反。
　　杜三趣。玉篇曰。杜塞也。徒古反甘堂子似梨也。又杜中藥名也。漢書曰。杜門不出。杜塞也。
　　黎庶。廣韻曰。黎眾也。良奚反。庶又眾也。商署反。經音義雲。僧祇律雲。黎庶爾雅黎庶蒸多師旅眾也。李周翰註文選曰。黎庶眾民也。
　　自己。新譯華嚴音義雲。彼己。己居裡反。彼他。己自也。案廣韻。有己（音吉。言身己也戊己歲名也）已（音以。止也。甚也訖也）巳（音似嗣也。又辰巳時名也）等分毫子。分別莫混亂焉
　　大士。經音義雲。明度無極經曰。開示謂以法開道之士也。法華疏曰。大士者。大論稱菩薩為大士。亦曰開士。士謂士夫。凡夫之通稱。以大·開簡別。故曰大等。如世雲仁士等。亦以仁等簡之。今人中發大心者名大。開是發之異名。引物不同故諸相各異。
　　悅豫。經音義雲。對法論曰。悅豫爾雅悅豫喜樂也。豫亦安也。
　　姿色。東宮切韻曰。曹憲雲。姿（子思切）態也。案姿美態也。郭知玄雲。儀容。釋氏雲。莊也。
　　光顏。東宮切韻曰。陸法言雲。顏五奸反。韓知十雲。眉目間也。王仁煦雲。面前。孫勉雲。顏額也。容色也。今案國語天威不違顏賈達雲。顏顙也。史記雲。漢高祖隆准而龍顏。注顏額顙也。
　　巍巍。論語曰。巍巍乎。唯天為大。唯堯則之。注曰。巍巍者高大之稱也。美堯能法天而行化之也。
　　承佛。廣韻曰。承奉也受也。署陵切。
　　聖旨。經音義曰。維摩經云。聖旨。字體作恉。說文恉意也。廣雅恉志也。
　　即從座起。孝經云。子曰。參先王有至德（孝德也）要道以??天下。民用和睦。上下亡怨。女知之乎。曾之避席曰。參弗敏。何足以知之乎。孔曰。凡弟子請業及師之問。皆作離席。夫避席答對。弟子執恭。曲禮曰。請業則起。請益則起。鄭雲。尊師重道也。起若摳衣前請也。益謂受說不了。欲師更明說之也。義寂述義雲。即從座起者。避席以表虔恭。
　　偏袒。新譯華嚴音義雲。袒唐亶反。露也。字以衣。又音宅莧切。玉篇雲。袒裼。脫衣見體也。字又作袒同。大亶除雁二反。私案玉篇雲。袒大亶切。脫衣也。肉袒也。或作擅。又除雁切。縫解也。
　　長跪。經音義雲。智度論曰。長跪其跪反。聲類跪跽也。釋名曰。跪危也。兩膝隱地。體危?。音五結反。寄歸傳雲。長跪者。謂是雙膝踞地。豎兩足以支身。舊曰胡跪者非也。五天皆爾也。何獨道胡也。
　　威容。東宮切韻曰。曹憲雲。威畏也。案威物所畏也。孫勉雲。左傳有威而可畏。謂之威。有儀而可像。謂之儀。王仁煦雲。容形儀。左傳物有其容。杜預曰。容貌也。
　　瞻睹。廣韻曰。上職廉反。下當古反。訓同見也。平他異耳。
　　矜哀。經音義雲。矜哀。上居陵反。矜哀憐恤也。
　　群萌。經音義曰。華嚴雲。群萌古文作詪。同麥耕反。萌芽也。廣雅萌始也。案萌冥味貌也。言眾庶無知也。漢書泯泯群黎也。新譯華嚴音義雲。群萌麥耕反。漢書集註雲。萌謂草木初生也。毛詩傳曰。群眾也。言童蒙凡夫。猶彼眾小草也。
　　靈瑞華。經音義雲。大菩薩藏經云。烏曇跋羅華。舊云優曇波羅華。或作優曇婆羅華。此葉似梨。果大如拳。其味甘。無花而結子。亦有花而難值。故經中以喻希有者也。新譯華嚴音義曰。優曇花。此雲希有也。此花多時乃一開也。法華文句曰。優曇花者。此雲靈瑞。三千年一現。現則金輪王出。慈恩玄贊云。梵雲鄔曇缽羅。此雲瑞應。金輪王出。大海減少。金輪露現。其華乃生。應金輪之御名應華。
　　遏絕。經音義雲。放光般若經曰。遏絕。於曷反。爾雅雲。遏止也。今以逆相止為遏。蒼頡篇。遏遮也。
　　一餐。廣韻曰。餐說文呑也。餐（上同）俗餐同。七安反。
　　唯然。經音義雲。金剛般若經云唯然。弋誰於比二反。說文唯諾也。謂應之敬辭也。禮雲。唯而起。鄭注。唯恭於諾也。論語曰。參乎吾道。一以貫之哉。曾子云。唯注雲。直曉不問。故答曰唯也。慈恩玄贊云。唯音弋誰弋水二反。敬諾之詞。然音如延反。順從之稱也。
　　願樂。案廣韻樂字有三音。謂五教反。好也。盧各反。喜也。五角反。樂也。依音異訓。全非別體。應知。
　　乃往。新譯華嚴音義雲。乃往。說文曰。乃語辭也。廣雅雲。乃往也。重言訓義。猶清淨也。
　　無央數。經音義曰。法華經云。無央於良反。梵雲阿僧祇。此無央數。央盡也。經文作鞅。於兩反。說文頸靼也。靼非此義。靼音之列反。
　　錠光。經音義曰。華嚴經云。錠光。大徑反。又音殿。案聲類。無足曰鐙。有足曰錠。即然燈佛也。諸經作提洹竭佛。是梵音也。翻譯名義集雲。提洹竭。或云提和竭羅。此雲燃燈。大論雲。太子生時。一切身邊光如燃燈故云燃燈。以此成佛亦名燃燈。鐙字。說文從金。徐鉉雲。錠中置燭。故謂之燈。聲類雲。有足曰錠。無足曰燈。瑞應經翻為錠光。摭華雲。錠音定。燈屬也。古來翻譯回文不同。或云燃燈。或云錠光。語異義同。故須從金。釋尊修行。名儒童。時二僧祇滿。遇燃燈佛。得受記別。
　　沙門。經音義曰。法佛經云。沙門。舊云桑門。或云喪門。皆訛略也。正言室摩那拏。或言捨囉摩拏。此雲功勞。言修道有多勞也。又云勤勞。言至誠也。義亦名息。以得法故。暫寧息也。舊譯息心。或言靜志是也。
　　法藏。翻譯名義集雲。曇摩迦。此翻法藏比丘。乃無量壽佛行因時名。
　　勇哲。陀羅尼經曰。勇哲。音義雲。古文作哲。字書作喆。今作哲。同知列反。爾雅哲智也。尚書知人則哲。方言齊宋之間。謂智為哲。哲謂明瞭也。
　　稽首。經音義曰。維摩經云。稽首古文??同。苦禮反。蒼頡篇曰。稽首頓首也。周禮大祝辨九拜。一曰稽首。鄭玄雲。稽首至也。謂頭至地也。首頭也。尚書雲。禹拜稽首是也。又正法華作稽顙。謂額至地也。與稽首同。左傳注雲。稽首首至地也。事天子之禮也。
　　右繞三匝。廣韻雲。匝遍也。亦從辵作幣同。子答反。寄歸傳雲。言旋右者。梵雲缽喇特崎拏。缽喇字緣。乃有多義。此中意趣。事表旋行。特崎拏即是其右。總明尊便之目故。時人名右手為特崎拏手意。是從其右邊為尊為便。方合旋繞之儀（乃至）向右邊為右繞。向左邊為左繞。斯為聖制。勿致疑惑。
　　以頌。經音義曰。攝大乘論雲。伽陀此方當頌。或云攝。言諸聖人所作。莫問重頌字之多少。四句為頌者。皆名伽陀。或云室盧迦。謂三十二字等也。案西國數經之法。皆以三十二字為一伽陀。或云伽陀。訛也。舊云偈者。亦伽陀之訛也。慈恩傳曰。舊曰偈。梵文略也。或揭他。梵文訛也。今從正音。宜雲伽陀。伽陀唐云頌。頌有三十二言。鄭氏注禮記曰。頌謂將順其美也。周禮曰。教六詩。六曰頌。注雲。頌之言誦也。容也。誦今德廣以美也。鄭司農雲。古而自有風雅頌之名矣。文選序曰。頌者。所以游揚德業褒讚成功。注曰。謂揚其德業。讚其成功也。
　　炎明。廣韻曰。炎熟也。說文曰。火光上也。於廉反。
　　隱蔽。廣韻曰。隱藏也。下必袂反。掩也。
　　無倫。廣韻曰。倫等也比也道也理也。力迍反。
　　無侶。廣韻曰。侶伴侶。力舉反。
　　盡奧。廣韻曰。奧深也。內也藏也。鳥到反。東宮切韻曰。釋氏雲。奧室也穴也藏也。爾雅曰。西南隅謂之奧。麻果曰。說文室也。深邃難測也。老子云。道者萬物之奧也。
　　涯底。經音義雲。正法華經云。崖底。丁禮反。底猶下也。經文作??。音直移反。山石也。又作??。子結反。說文陬隔而高山之節也。
　　功勳。廣韻曰。功績也。說文曰。以勞定國曰功。古紅反。下許雲反。功勳也。周禮雲。王功曰勳（輔成王業若周公者也）國功曰功（保全國家若伊尹者也）孔安國注尚書雲。勳功也。王仁煦曰。功勳力也。
　　佈施。經音義雲。須賴經曰。佈施。補故反。分佈也。惠施也。名義集雲。檀那。法界次第曰。秦言佈施。若內有信心。外有福田。有財物。三事和合心生捨法能破慳貪。是為檀那。安然悉曇藏雲。彼雲陀那。此雲佈施。猶檀那也。
　　快樂。經音義曰。新歲經曰。快樂。苦懷反。字林快喜也。經文作噲。字林噲咽也。蒼頡篇此亦快字也。
　　幸佛。經音義曰。幸冀也望也。璟興述文雲。幸願也。
　　真證。廣韻曰。證驗也。又征證也。諸應反。
　　力精所欲。毛詩云。古訓是式威儀是力。箋雲。力猶勤。東宮切韻雲。郭知玄力健也薛峋雲。［敕／力］也。孫勉雲。精專意也。
　　假令。毛詩曰。借曰未知。亦既抱子。傳雲。借假也。箋雲。假令人云王尚幼少未有所知。亦已抱子長大矣。不幼少也。
　　苦毒。廣韻曰。苦患也。下徒沃反。痛也害也苦也憎也。又害人之草。往往而主字亦作??。
　　高明。廣韻曰。高上也崇也遠也敬也。古勞反。明光也照也通也發也。武兵反。杜預注左傳雲。高明猶亢爽也。
　　升量。倭名陸詞切韻雲。升（音升倭名麻須）十合器名也。鄭氏注月令雲。丈尺曰度。斗斛曰量。
　　克果。廣韻曰。克必也。苦得反。果定也。又克也。古火反。經音義雲。克口勒反。言必當也（本）言必定不虛也。
　　地獄。經音義雲。法華曰。地獄梵雲泥梨耶。或言泥囉夜。或云那落迦。此云不可樂。亦云非行。謂非法行處也。或在山間。或大海邊。非止地下。言地獄者。一義翻也。又云。攝大乘論雲。那落迦亦言那羅柯。亦云泥囉夜。舊言那梨邪。斯梵言楚夏耳。此譯有四義。一不可樂。二不可救濟。三闇冥。四地獄。經中言地獄者。一義也。所以仍置本名。或言非行。謂非法行處也。
　　餓鬼。婆沙論雲。問。何故彼趣名閉戾多。答。施設論說。如今鬼世界王名琰魔。如是劫初時有鬼世界王。名秕多。是故往彼生彼諸有情。皆名閉戾多。即是秕多界中所有義。從是皆立此名。由增長增上慳貪身語意惡行。往彼生彼。令彼生相續。故名鬼趣。俱舍頌疏世品雲。言鬼者。謂餘生中喜盜他物。又復是多所祀祖宗。又多希求以自存濟。又多性怯劣。身心輕躁。故名為鬼。
　　畜生。翻譯名義集雲。底栗車。此雲畜生。褚六反。即六畜也。禮記注雲。牛馬羊犬豕雞。輔行雲。攝趣不盡。以五道中皆遍有故。又翻畜（群六）生。婆娑曰。畜謂畜養。謂彼橫生稟性愚癡。不能自立。為他畜養。故名畜生。
　　好丑。廣韻曰。好愛。呼老反。丑類也。昌九反。釋名曰。丑臭也。如物臭穢也。
　　修短。廣韻雲。修長也。息流反。短促也。不長也。亦作??同。都管反。
　　諮嗟。新譯華嚴音義曰。諮嗟。諮音諮。孔安國注書曰。諮嗟也。玉篇雲。諮嗟嗟嘆也。鄭箋詩曰。諮嗟嘆。美之深者也。
　　誹謗。經音義雲。法華曰。誹謗。字林方味反。誹謗也。謗毀也。廣雅曰。謗惡也。國語曰。左史謗之。賈曰。對人道其惡曰謗也。
　　繫念。經音義曰。摩訶般若波羅蜜經云。繫念古文系繼二形。今系同古帝反。說文繫結束也。亦連綴不絕也。
　　植諸。廣韻曰。種植也。立志也。職值二音。經音義雲。植謂根生屬也。
　　果遂。廣韻曰。果克也定也。遂達也進也成也。安也止也往也從志。徐醉反。
　　常倫。東宮切韻曰。釋氏雲。倫匹配也。比類也。麻果雲。禮雲。擬人必於其倫。倫類也。祝尚丘雲。倫輩也。文撰雜體詩曰。遠想出宏域。高步超常倫。向雲宏大倫輩也。
　　金剛那羅延身。經音義曰。等集眾德三昧經云。那羅延。晉言鉤鎖力等也。新譯華嚴經音義雲。那羅延此雲堅固。翻譯名義集雲。維摩經。那羅延菩薩。涅槃疏。翻為金剛。
　　稱量。廣韻曰。稱知輕重。俗作秤同。處陵昌證二反。量合斗斛。力讓反。論語曰。謹權量審法度。注權稱量斗斛也。鄭氏注月令曰。丈尺曰度。斗斛曰量。三十斤曰鈞。稱上曰衡。百二十斤曰石。稱銓曰權。倭名曰。知長短謂之度。知輕重謂之稱。知多少謂之量。並見算經。
　　諷誦。經音義雲。法華雲。諷誦下風反。諷謂詠讀也。誦謂背文也。周禮雲。教國子興道諷誦。鄭玄曰。倍文曰諷以聲節之曰誦也。
　　宮殿。廣韻曰。白虎通曰。黃帝作宮室。以避寒暑。宮之言中也。世本曰。禹作宮。風俗通曰。殿堂象東井形。刻為荷菱。荷菱水物。所以厭火也。爾雅曰。宮謂之室。室謂之宮。注曰。皆所以通古今之異語明同實而兩名東宮切韻曰。長孫訥言雲。宮室。武玄之雲。謹案。古者宮室一也。自漢以後。君所居曰宮。臣所捨曰室。世本禹作宮室。呂氏春秋高元作宮。顧野王案。宮者人君所居之所也。又尊極也。館名之曰宮。所以廣敬。又陸冢上曰玄宮。郭知玄曰。殿王者寢室。又作壂。孫勉雲。殿宮室也。孫胄雲。蒼頡篇殿堂也。
　　棲觀。廣韻曰。字亦作婁。重屋也。釋名曰。觀者於上觀望也。說文諦觀也。東宮切韻曰。陸法言曰。樓落佞反。郭知玄雲。樓櫓城上屋。麻果雲。樓通重屋。爾雅雲。四方高曰台。狹而修曲曰樓。孫勉曰。樓閣也。顓頊造重屋也。又觀者樓觀也。曹憲雲。易卦觀名義取於廣觀也。又闕也。案闕象魏也。釋氏雲觀城門雙闕也。於上觀望也。韓知十雲。觀示也。麻果雲。爾雅觀謂之闕。今案左傳。宮室不觀。杜預雲。觀台榭也（今案。曹憲雲。闕訣也。又宮門樓屋為闕。諸臣至。此思所闕事對也。杜預雲。闕象魏）倭名雲。考聲字苑曰。今謂台上。構屋為樓（音婁。辨色立成雲。太賀度能）釋名曰。觀（音貫。嵯峨有棲霞觀）於上觀望也。
　　柔軟。經音義曰。法華經云。柔軟而究反。廣雅柔弱也。通俗文物柔曰軟。作耎軟二形通用。經文多作濡。人幹反。水名也。非經義也。又云。華嚴經云。耎中梵言沒栗度。此雲耎。物柔曰耎。三蒼耎柔弱也。
　　厭惡。經音義曰。攝大乘論雲。厭惡於焰反。厭足也?也。下於路反。廣雅惡憎也懀也。懀音一外反。
　　梵行。經音義曰。四分律雲。梵行。梵言梵摩。此雲清淨。或曰淨潔。正雲寂靜。葛洪字苑雲。梵潔也。意扶泛反。新譯華嚴音義曰。梵行之道。梵摩具雲跋濫摩。此雲清淨也。又葛洪字苑曰。梵淨行。
　　裁縫搗染浣濯。廣韻曰。裁（昨代反）制也。縫（符容反又音俸）紩也。說文曰。搗（丁道也）手推也。一曰築也。玉篇雲。染（如琰反）色也。廣韻雲。浣（胡管反）濯也。字亦作浣。濯直角反。浣濯也。直教反。浣衣也。
　　闕陋。東宮切韻曰。曹憲雲。闕缺也。王仁煦雲。陋盧候反。鄙恥也。孫勉雲。猥也。又疏惡。清徹雲。丑猥也。或作匝寠。新譯華嚴音義曰。丑陋。玉篇曰。陋猥也。謂容貌猥惡也。論語曰。子曰。奢則不遜。儉則固。注雲。固陋也。
　　解脫三昧。翻譯名義集續補雲。解脫。肇曰。縱任無礙。塵累不能拘。解脫也。什曰。亦名三昧。亦名神足。令修短改度。或鉅細相容。變化隨意。於法自在無礙。故名解脫。又曰。心得自在。為不能所縛故曰解脫。
　　逮得。經音義曰。法華經云。逮得。徒載反。爾雅雲。逮及也。方言自關之東西。謂及曰逮。文多作逮。力足反。謹逮也。亦人姓也。非經旨。
　　誓不。廣韻曰。誓約束。謂以言折眾也。時制反。經音義曰。釋名曰。誓制也。以拘制也。三蒼欱血誓。
　　施主。寄歸傳曰。梵雲陀那缽底。譯為施主。陀那是施。缽底是主。而檀越者。本非正譯。略去那字。取上陀音。轉名為檀。更加越字。意道。由行檀捨。自可起渡貧究。妙釋雖然。終乖正本。舊曰達儭者訛也。
　　功祚。東宮切韻雲。曹憲曰。功成也。案有功續則事成就也。韓知十雲。功德也。廣韻曰。祚福也祿也位也。作誤反。
　　戢重暉。廣韻曰。戢??也止也。但立反。
　　三界雄。玉篇曰。雌雄。雌鳥母也。雄有弓反。老子曰。雄以喻尊。雌以喻卑（本）案三界雄者。三界獨尊。
　　感動。東宮切韻曰。陸法言雲。感古禫反。曹憲雲。案事有傷人心。謂之感。郭知玄雲。動心。武玄之雲。以德動物。薛峋雲。應動。又痛傷也。王煦雲。動靈。麻果雲。至誠感神。孫勉雲。愧也懼也。又荷也靈也。又感天動地也。
　　誠諦。新譯華嚴音義曰。誠諦。河上公注老子曰。誠實也。方言四諦審也。謂所出言教真實審定也。
　　龍神。翻譯名義集雲。那伽。秦雲龍。說文雲。龍鱗蟲之長。能幽能明。能小能大。能長能短。春分而登天。秋分而入地順也。廣雅雲。有鱗曰蛟龍。有翼曰應龍。有角曰虯龍。無角曰螭。未升天曰蟠龍。別行疏雲。龍有四種。一守天宮殿。持令不落。人間屋上作龍像之爾。二興雲致雨益人間者。三地龍。決江開瀆。四伏藏。守轉輪王大福人藏也。龍有四生。俱舍雲。卵生金翅鳥能食四生龍。罵意經曰。墮龍中有四因緣。一多佈施。二瞋恚。三輕?（以豉）人。四自貢高。華嚴經曰。龍王降雨。不從身出。不從心出。無有積集。而非不見。但以龍王心念力故。霈然洪?。週徧天下。如是境界不思議。白虎通雲鱗蟲三百六十。而龍為之長。文字集略曰。龍四足五辨。甚有神靈者也。
　　八部。翻譯名義集八部篇雲。八部者。一天（私雲。法華經疏雲。天者天然。自然勝樂勝身故。日月星宿梵釋四王等。各隨住次居之）二龍（如前）三夜叉（又云閱又云藥叉一也。此雲勇健。雲暴惡。亦云能啖。謂食啖人也）四乾闥婆（此雲食香。不啖酒肉。以香自資故。或云??香。凌空之樂神也。在須彌山南金剛窟。或居香山）五阿修羅（或云阿素羅。阿此雲無。素好也。羅戲也。言此類形天。而無天之好戲也。又云不灑雲障蔽）六迦棲羅（此雲金翅鳥）七緊那羅（歌神也。頭作馬頭。亦云。是人非人也）八摩睺羅伽（此雲大腹行。即大蟒神也）原夫佛垂化也。道濟百靈法傳世也。慈育萬有。出則釋天前引。入乃梵王后隨。左輔大將。由滅惡以成功。右弼（房蜜）金剛用生善而為德。三乘賢聖既肅爾歸投。八部鬼神故森然而翊衛。
　　恢廓。廣韻曰。恢大也。苦回反。廓空也大也虛也。苦郭反。釋名雲。郭廓也。廓落在城外也。世本曰。鯀（禹父名）作郭也。
　　兆載。新譯華嚴音義雲。經阿僧祇品曰。一百洛叉為一俱胝。洛叉此雲萬。俱胝此雲億也。案此方黃帝算法。總有二十三數。謂一二三四五六七八九十百千萬億兆京垓柿壤溝澗正載。從萬已去有三等數法。其下者十十變之。中者百百變之。上者倍倍變之。今此阿僧祇品用中上數法。故云一百洛叉為一俱胝。俱胝當此億也。阿庾多兆也。那由他京也。餘皆依次准配可知之。義寂述義曰。兆即當於六十數中第七頞底洛叉。載即當於第十二那由他。法華經曰。成佛已來無量無邊百千萬億那由他阿僧祇劫。偈云。自我得佛來。所經諸劫數。無量百千萬。億載阿僧祇。故知載當那庾他也。
　　虛偽。廣韻曰。虛空也。朽居反。偽假也。欺也詐也。危睡反。郭知玄曰。偽不真也。
　　諂曲。玉篇雲。諂倭也。曲抂也。不直也。籀文作●。
　　同。丘玉反。翻譯名義集曰。奢陀此雲諂曲。罔冒他。故矯設異義曲順時人。經音義雲。法華曰。諂曲。說文讇或作諂同。丑冉反。佞也。莊周曰。希其意道其言謂之諂也。
　　無倦。廣韻曰。倦疲也厭也懈也。說文作券。勞也。或作??同。渠卷反。
　　發應。廣韻雲。發起也明也舉也揚也。方伐反。經音義曰。應如響應聲也。亦瑞應也。武玄之雲。應自遠而至也。
　　長者。梵語勘文曰。疑叨賀缽底（體言）此雲長者。經音義曰。維摩經云。長者。案天竺國俗。多以商賈為業。遊方履險不憚難辛。彌積年必獲珍異。上者奉王。餘皆入己財。盈一億。德行又高。便稱長者。為王輔佐。彼土數法。萬萬為一億也。新譯華嚴音義雲。長者。風俗通雲。春秋之末。鄭有賢人。著書一篇。號鄭長者。謂年長德艾事長於人。以人為長者故也。
　　居士。翻譯名義集雲。迦羅越。大品經中居士是也。普門疏。以多積財貨居業丰盈。謂之居士。鄭康成曰道藝處士。發真鈔雲。居士者。外國居財一億。稱下居士。乃至百億名上居士。
　　豪姓。經音義雲。豪古文作??同。胡高反。說文雲。??健。准南子曰。智出百人。謂之豪。千人謂之傑也。說文雲。姓人所生也。古之神。聖人母。感天而生子。故稱天子。因生以為姓。從女生聲。徐鍇曰。據典氏妻附寶感大電繞斗星。而生黃帝。顓頊母感瑤光貫月。而生顓頊也。息令反。經音義雲。法華經云。釋氏經中或作姓瞿曇氏。案氏別也。姓者所以系流百世使不別也。靈感而生。氏者所以別子孫所出也。或因官爵故。世本曰。言姓即在上。言氏即在下矣。
　　剎利。翻譯名義集曰。剎帝利。肇雲。王種也。秦言田王。劫初人食地味。轉食自然粳米。後人情漸偽各有封殖。遂立有德。處平分田。此王者始也。故相承為名。為其尊貴。自在強暴。快意不能忍和也。什曰。梵音中含二義。一忍辱。二能嗔。言此人有大力勢。能大瞋恚。忍受苦痛。剛強難伏。因以為姓。
　　國君。千字文曰。國梵言屋灑也。君梵言娑縛弭。東宮切韻雲。郭知玄曰。國（古或）城也。釋氏雲。都也。韓知十雲。封邑。古諸侯稱國。大夫曰家。麻果雲。說文邦也。又小曰邦。大曰國。古文作??。左傳。天子建國。杜預曰。諸侯也。周禮雲。國君夫人世子過市。鄭玄曰。謂諸侯及夫人世子過其國（本）案國君者諸侯也（鄭玄雲。諸侯。謂三公王子弟封於幾內者也）。
　　轉輪聖帝。經音義雲。十住斷結經云。遮迦越羅。此譯雲轉輪王。俱舍雲。從此州人壽無量歲。乃至八萬歲。有轉輪王生。減八萬時。有情富貴壽量損減。眾惡漸盛。非大人器。故無輪王。由輪旋轉。金銀銅鐵輪應別。如其次弟勝。上中下。逆次能王領一二三四洲。如契經云令修十善業道。故輪王死得生天。慈恩雲。金輪望風順化。銀輪遣使方降。銅輪震威乃服。鐵輪奮戈始定。
　　楚王。經音義曰。法華雲。梵言梵摩。此雲寂靜。或曰潔。葛洪字苑。音凡泛反。梵潔也。取其義矣。新譯瑜伽論雲。世主天。此雲梵天之異名也。道行般若經云。波那和提天。新道行經自在天也。亦即梵天也。溫室洗浴眾僧經曰。梵摩三缽天。即梵天王也。翻譯名義集雲。大梵經音義雲。梵迦夷。此言淨身。初禪梵天。淨名疏雲。梵是西音。此雲離欲。或云淨行。法華疏雲。除下地系。上升色界。故名離欲。亦稱高淨。淨名疏雲。梵王是娑婆世界主。住初禪中間。即中間禪也。在初禪二禪兩楹之中。毗曇曰。二禪已上無言語法。故不立王法。瓔珞禪禪皆有梵王。今謂。但加修四無量心。報勝為主。無統御也。初禪者有覺觀言語。則有主領。故作世王主。次第禪門曰。佛於仁王經。說十八梵亦應有民主之異。又曰。四禪中有大靜王。而佛於三藏中。但說初禪有大梵天王者。以初禪內有覺觀心。則有語言法。主領下地眾生為便。證真雲。劫初成時。梵王先生獨住一劫。未有梵侶。後起念雲。願諸有情來生此處。作是念已。梵子即生。外道不測便執梵王是常。梵子無常。
　　容色。廣韻曰。容容儀。育封反。色顏色。所力反。禮記曰。色容顛顛。色容厲肅。此謂人面顏色也。
　　端政。廣韻曰。端正也直也等也。多官反。釋名曰。政正也。之盛反（本）案二字訓同。蓋平他異。
　　諸蓋。廣韻曰。蓋覆也掩也。通俗文曰。張帛也。又發語端也。說文曰。蓋苫。俗作蓋同。古太反。倭名伽藍具曰。涅槃經云。幢幡寶蓋（和名岐沼散。又有白蓋。高座上具也）。
　　幢幡。廣韻曰。幢（倭名波太保古）釋名曰。幢幢也。其貌幢幢然也。宅江反。幡旌旐總名也。附袁反。倭名曰。涅槃經云。諸香木上懸五色幡（和名波太。又見征戰具）。
　　金。翻譯名義集曰。蘇伐羅。或云修跋拏。此雲金。大論雲。金出山石沙銅中。許慎曰。金有五色。黃金為長。久塊不變。百陶不輕。真諦譯金四義。一色無變。二體無染。三轉作無礙。四令人富。以譬法身常樂我淨四德耳。倭名曰。爾雅雲。黃金曰［湯／金］（徒黨反。和名古加禰）其美者曰［釒＋（??－力）］（力焦）即即紫磨金也。說文雲。銑（蘇田反。和名古加禰）金最有光澤也。韓子曰。荊南麗水中生金。東宮切韻曰。麗（盧計）水在益州。金生於此水。土人濤之得金。如粟。尚書禹貢曰。淮海惟揚州。厥貢金三品。注雲。金銀銅也（案。荊州亦有金三品。與此揚州同也）名醫別錄曰。金味辛。平有毒。鎮精神。堅骨髓。利五藏。除邪毒。
　　銀。翻譯名義集曰。阿路也。或惹多。此雲銀。大論雲。銀出燒石中。廣韻曰。周禮荊州其利銀。爾雅曰。金謂之銀。鍾山之寶有銀燭。謂有精光如燭。銀重八兩為一流。語中反。倭名曰。爾雅雲。白金謂之銀（宜孫反）其美者曰鐐（力洞力予二反。和名之路加禰）名醫別錄曰。銀味辛。平有毒。安五藏。定心神。久服輕身長年。
　　琉璃。新譯花嚴音義曰。琉璃梵言。具雲吠琉璃耶。此名不遠山。謂西域有山。去波羅奈城不遠。此寶出故名之。經音義曰。攝大乘論雲。琉璃吠琉璃也。亦云毗琉璃。又云鞞頭梨。從山為名。謂遠山寶。遠山即須彌山也。此寶青色。一切寶皆不可壞。亦非煙焰能鎔鑄。唯鬼神有通力者。能破之為物。或曰。是金翅鳥卵?。此寶鬼神破之。以賣與人也。東宮切韻曰。郭知玄雲。琉璃寶石。薛峋雲。火濟珠。漢書雲。罽賓國有琉璃。青色如玉。
　　珊瑚。新譯花嚴音義曰。梵本正曰缽羅摩禍羅。寶樹之名。其樹身乾枝條葉皆紅色。又案說文曰。珊瑚色赤生之於海。或生山中也。外國傳曰。大秦國西南漲海中可八百里。到珊瑚洲之底有磐石。珊瑚生其上。人以鐵網取之。東宮切韻曰。珊瑚貝屬出海。薛峋曰。或生山。麻果曰。郭璞雲。珊瑚樹有枝無葉。碧雞棲其上也。沙門清徹雲。珊瑚生海中磐石上。欲取之。作鐵網沉水底。珊瑚即貫而生。一歲高二三尺。如小樹。因絞網出白色軟似菌。一年黃。三年赤。可采之。名醫別錄曰。珊瑚味甘。平無毒。主宿血去目中翳。
　　琥珀。經音義曰。法華經云。虎魄匹白反。廣雅魄珠名。漢書罽賓國有虎魄。案博物誌雲。松脂入地千年化為茯苓。茯苓千年化為虎魄。一名紅珠。廣志雲。虎魄生地中。其上及旁不生草。深八九尺。大如斛。削去上皮。中成虎魄有汁。初如桃膠。凝堅乃成。其方人用以為蜜也。東宮切韻雲。曹憲曰。琥珀禮神玉也。秋氏曰。發兵符瑞玉也。又銅為之。武玄之曰。發兵符為虎文。取其威也。名醫別錄雲。琥珀主安王藏。定魂魄。消瘀血通五淋。
　　車［??＋（巨／朩）］。新譯華嚴音義曰。車［??＋（巨／朩）］梵音。正曰牟娑羅揭婆。言牟娑羅者。此雲勝也。舊名為車［??＋（巨／朩）］者未詳。倭名曰。廣雅雲。車［??＋（巨／朩）］（陸詞並從石作硨磲也。俗音謝古）石之玉也。集韻曰。車［??＋（巨／朩）］生西國。是玉石之類。塞無毒。安神解諸毒藥。
　　馬腦。經音義曰。涅槃雲。馬腦梵雲摩婆羅伽［??＋餘］。或曰目婆邏伽羅婆。此譯雲馬腦。案此寶或色如馬腦。因以為名。但諸字書旁皆從石作碼瑙二字。謂石之次玉者是也。新譯花嚴音義曰。馬腦。按馬腦梵音謂之阿濕嚩揚波。言阿濕嚩者。此曰馬也。嚩音符反。揚波者腦也藏也。若言阿濕摩揚波。此雲石藏。按此寶出白石中。應名石藏寶。古來以馬聲濫石藏色腦故。謬雲馬腦也。王子年拾遺記曰。丹丘之野多鬼。血化為丹石。則馬腦也。不可研削雕琢。乃可鑄以為器也。名醫別錄雲。馬腦味辛。寒無毒。主碎惡。熨目赤爛紅色。
　　曠蕩。廣韻曰。曠空明也遠也大也久也。苦謗反。下徒朗反。大也。論語泰伯章曰。蕩蕩平民無能名焉。苞氏雲。蕩蕩廣遠稱也（美堯德化）。
　　入間。經音義曰。間居莧反。隔也。爾雅間代也。謂間錯代。間亂也。又古閑反。隙也近也。又中間。非經旨。
　　光赫。東宮切韻曰。薛峋雲。赫（呼格）赤光貌。祝尚丘雲。明也顯也發也。毛詩赫赫顯盛貌。爾雅赫赫迅也。
　　焜耀。廣韻雲。焜火光。說文曰。焜煌也。胡本切。
　　奇麗。廣韻雲。奇異也。古文作［大／司］同。居宜反。玉篇雲。麗花綺也。左太沖吳都賦曰。玩其麗。注曰。玩其奇異美麗之事是也。
　　眾寶中精。東宮切韻曰。郭知玄雲。精靈也。又奇妙。韓知十雲。神又明也。薛峋雲。稗（薄賣）也。稗米之精細者。又凡物之善雲精。麻果雲。細好也。玉煦雲。純粹。孫勉雲。專。
　　雜廁。廣韻曰。雜匝也集也穿也。說文雲。五彩相合也。廁圊也。釋名雲。廁雜也。言人雜廁其上也。又間也次也。初吏反（本）案二字重訓也。意也。又光也。周易雲。精理之微妙。
　　調適。廣韻曰。調（徒聊）和（順也諧也堅不柔也）適（都歷）從（就也隨也）又之石反。往也（本）言極樂無四時序。無四時序故。無寒暑煩。無寒暑煩故。無身心惱。無身心惱故。人天安樂。人天安樂故。進退諧意。行住隨思。故曰調適。奈穢國何。
　　四天王。法花文句曰。四大天王者。帝釋外臣。如武將也。居四寶。高半須彌。廣二十四萬里。東提頭賴吒。此雲持國。亦曰安民。居黃金山。領二鬼。揵闥婆富單那。毗留勒叉。此雲增長。亦云免離。居琉璃山。領二鬼。薛荔多·鳩槃荼。西毗留博叉。此雲非好報。亦云惡眼。亦云雜話。居白銀山。領二鬼。毒龍·毘舍闍。北毗沙門。此雲種種聞。亦云多聞。居水精山。領二鬼。羅殺·夜叉。各領二鬼。不令惱人。故名護世。
　　忉利天。新譯花嚴音義曰。忉利梵言。正言怛唎耶怛唎奢。言怛唎耶者三也。怛唎奢者十三也。謂須彌山頂。四方各有八天城。當中有一天城。帝釋所居。總數有三十三處。故從處立名也。翻譯名義集曰。忉利。應法師曰。此應訛略也。正言多羅夜登陵捨。此譯雲三十三天也。俱舍頌曰。妙高頂八萬。三十三天居。四角有四峰。金剛手所住。中宮名善現。周萬逾繕那。高一半金城。中有殊勝殿。周千逾繕那。
　　炎天。翻譯名義集曰。須夜摩。此雲善時分。又翻妙善。新曰須焰摩。此雲時分。時時唱快樂故。或云。受五欲境知時分故。
　　色究竟天。新譯華嚴音義曰。阿迦尼吒天。具雲阿迦尼瑟吒。言阿迦者色。尼瑟吒究竟也。言其色界十八天中。此最終極也。又云。阿無也。尼瑟吒小也。謂色界十八天中。最下一天唯小無大。餘十六天上下互望。亦大亦小。此之一天唯大無小。故以名之。
　　嘆譽。玉篇曰。嘆吟也。又嘆美也。他旦反。譽稱也。聲美也。餘怒反。毛詩傳曰。譽謂之美揚也。郭知玄雲。譽稱讚人之美。孔安國注尚書曰。當使臣下各向就有官。明為有功。厚大成寬裕之德。汝長有嘆譽之辭於後世是也。
　　禪思。廣韻曰。禪靜也。市連反。又時戰反。讓也。
　　阿僧祇那由他劫。經音義曰。法華雲。無央。梵言阿僧祇。此雲無央數。新譯花嚴音義曰。那由他或曰那庾多。當此一德之名也。智度論問雲。幾時名阿僧祇。答曰。天人中能知算數者。極數不能知。是名一阿僧祇。如一一名二。二二名四。三三名九。十十名百。十百名千。十千名萬。十萬名億。千萬億名那由他。千萬那由他名頻婆。千萬頻婆名迦他。過迦他名阿僧祇。
　　沾取。玉篇曰。沾益也。知廉反。
　　比於。玉篇曰。比必以反。類也方也校也並也。又脾至反。近也親也吉也阿黨也備也代也。又步之·毗吉·必至三反（本）今依必以反成經義。
　　巧歷。東宮切韻曰。巧藝。麻果雲。詩曰。巧言如流言之善也。一曰。巧言辯佞之言。辨惠也。莊子曰。巧歷不能得。而況凡乎。
　　水精。無垢稱經曰。迦遮末尼。音義雲。舊言迦柘柘。之夜反。此雲水精。倭名曰。兼名苑雲水玉。一名月珠（和名美豆止留太萬）水精也。名醫別錄曰。水精慰目除熱淚。或曰火燧珠。向日取得火。
　　枝條。倭名曰。玉篇雲。枝柯（支哥二音和名衣太）木之別也。纂要雲??（音翰。和名加良）細枝曰條（訓與枝同）唐韻曰。??（音聰和名之毛止）木細枝也。
　　行行。廣韻曰。行列也。戶庚反。又下更反。事也言也（本）今雲寶樹行列故。宜用戶庚反。
　　相準。廣韻曰。准均也平也度也。俗作準同。之尹反。
　　光耀。經音義曰。賢劫經光耀。古文作曜同。餘照反。廣雅曜照明也。
　　清風。廣韻雲。釋名曰。清青也。去濁遠穢。色如青。又靜也澄也潔也。風教也佚也告也聲也。河圖雲。風者天地之使。元論包雲。陰陽怒而為風。古文作飌同。方戎反。潘安仁夏侯常侍誄曰。忠節允著清風載興。注雲。善雲。胡廣書。建鴻業流清風。濟曰。清風謂內外俱有美化也。
　　出五音聲。案五音者宮·商·角·征·羽（涉裡反。五音配夏反。竹凌反）說文曰。音聲也。生於心。有節於外。謂之音。宮商角徵羽聲也。絲竹金石匏土革木音也。禮樂記曰。凡音之起。由人心生也。人心之動物使之然也。感物動故形於聲。注雲。宮商角徵羽雜比曰音。單曰聲。又曰。宮為君。商為臣。角為民。征為事。羽為物。五者不亂則無怗懘之音。注雲。五者君臣民事物也。凡聲濁者尊。清者卑。怗弊敗不和貌也。同月令曰。春其音角（謂樂器之聲也。三分羽益一以生角。角數六十四。屬木音。以其清濁中民之象也。春氣和則角聲調。樂記曰。角亂則憂。其民怨。凡聲尊卑取象五行。數多者濁。數少者聲清。太不過宮。細不過羽也）夏其音征（三分宮。去一以生征。征數五十四。屬火者。以其征清事之象也。夏也。夏氣和則征聲調。樂記雲。征亂則哀。其事勤。）中央土（火休而盛德在土也）其音宮（聲始於宮。宮數八十一。屬土者。以其最濁。君之象也。季夏之氣和則宮聲調。樂記曰。宮亂則荒。其君驕）秋其音商（三分征。益一以生商。商數七十二。屬金者。以其濁次宮。臣之象也。秋氣和則商聲調。樂記雲。商亂則陂。其宮壞）冬其音羽（三分商。去一生羽。羽數四十八。屬水者。以其最清物之象。冬氣和則羽聲調。樂記雲。羽亂則危。其財遺）左傳曰。天有六氣。降生五味。發為五色。征為五聲。杜預曰。白聲商。青聲角。黑聲羽。赤聲征。黃聲宮也。晉書樂志曰。宮中也。中和之道。無往而不理。商強也。謂金性之堅強。角觸也。象諸陽氣。觸動而生。征止也。言物盛則止。羽舒也。陽氣將復。萬物孳育而舒生。爾雅雲。宮謂之重。商謂之敏。角謂之經。征謂之迭。羽謂之抑。注曰。皆五音別名。其義未詳。
　　相和。經音義曰。摩訶般若波羅蜜經曰。相和胡臥反。相應也。詩曰。唱予和。周易鳴鶴在渚。其子和之。老子曰。音聲相。注曰。上唱下必和是也。
　　月光摩尼持海輪寶（未詳）。
　　羅覆。廣韻曰。覆蓋也。敷救反。又扶富反伏兵。芳福反反覆也。例也（本）案羅覆猶列蓋。
　　帝王。千字文雲。乞剎怛哩也。此雲帝。囉惹此雲王。廣韻曰。說文雲。帝諦也。王天下之號也。爾雅君也。都計反。王大也君也。字林曰。王天地人。一貫三為王。天下所法也。雨方反。又放反霸王。又盛也。說文曰。董仲舒曰。古之造文字者。三畫而連其中。謂之王。三者天地人也。而參通之王者也。孔子曰。一貫三為王。翻譯名義集。帝王篇雲。帝王略論曰。夫帝王者。必立德立功。可大可久。經之以仁義。緯之以文武。深根固蒂貽厥子孫。一言一行以為軌範。垂之萬代為不可易。所以城中四大王居其上。帝力可以鎮萬邦。王威可以伏兆庶。故金口之遺囑。鶴林之顧命。慮四眾以微弱。恐三寶而衰墜。托國之威風。藉王之勢力。故委寄於帝王。伏敕以流通也。白虎通曰。德合天地者稱帝。仁義合者稱王。別優劣也。禮謚法曰。德象天地稱帝。仁義所生稱王。帝者天號。王者五行之稱也。皇何謂也。亦號也。皇君也美也大也。天之總。美大稱也。皇時質故總之也。號之為皇者。煌煌人莫違也。煩一夫擾一士。以勞天下。不為皇。不擾匹夫匹婦。故為皇。故黃金棄於山。珠玉捐於淵。岩居穴處衣皮毛。飲泉液吮露英也。虛無寥廓與天地。通靈也。號言為帝者何。帝者諦也。象可承也。王者往也。天下所歸往。鉤命決曰。三皇步。五帝趨。三王馳。五核驚。或稱天子。或稱帝王。何以為言。接上稱天子。明以爵事天也。接下稱帝。王者得號天下至尊。言稱以號令臣下也。
　　妓樂。新譯華嚴音義雲。妓樂。渠倚反。切韻稱妓。女樂也。埤蒼曰。妓美女也。因以美女為樂。謂之妓樂也。經本有從手邊作支者。此乃技藝字也。或有從立人作者。音章傷反。害也。非經意也。南山業疏雲。妓通男女。即奏樂者。金石八音之所奏也。
　　哀亮。經音義曰。哀亮。下力向反。清朗也。
　　精舍。新譯花嚴音義曰。藝文類聚曰。精舍者。非以捨之精妙名為精舍。由其精練行者之所居。謂之精舍也。
　　真珠。翻譯名義集曰。真珠出魚腹中蛇腦中。漢書曰。珠蚌中陰精。隨月盈虛。發揮記曰。漢書雲。珠蚌中陰。隨月盈虛也。今南海交址合浦所產。圖經曰。廉州邊海中有洲島。島上有大池。謂之珠池。入池采老蚌。割取珠。倭名曰。白虎通雲。海出明珠（日本紀私記。真珠和名之良太萬）名醫別錄雲。真珠寒無毒。鎮心主聾。點目中主膚醫障膜。
　　明月。司馬長卿上林賦曰。明月珠子的皪（歷）江靡。善曰。明月珠蚌子珠。為蚌所懷也（本）今案真珠明月同實而兩名。共為蚌所懷故。蓋通古今之異語。又有一種明月珠。謂裴氏廣州記曰。鯨鯢目明月珠。潘岳西徵賦注曰。鯨魚死其目化為明月珠。
　　交露。經音義曰。法華經曰。露幔莫半反。說文幔幕。在傍曰惟。在上曰幕。幕覆也。露覆露也。案諸經中。珠交露蓋。珠交露車。同其事也。璟興述文曰。交露者幔也。字林曰。幔幕泫泫似垂露故。
　　浴池。經音義曰。華嚴雲。池沼。說文沼池也。梵雲賀羅馱。總言池水也。倭名曰。玉篇雲。池（除知反。和名以介）蓄水也。
　　縱廣。新譯華嚴音義曰。縱廣紫容反。孟康注史記曰。南北為縱。東西為橫。橫廣也。縱字正體從木。有從糸彳作者。皆俗通用。
　　湛然。唯識論雲。湛然。音義曰。上宅減反。澄寂也。
　　甘露。廣韻曰。說文作甘美。古三反。露潤澤也。五經通義曰。和氣津凝為露。蔡邕月令曰。露者陰之液也。洛古反。瑞應圖曰。甘露者美露也。神靈之精。仁瑞之澤。其凝如脂。其甘如飴。一名膏露。一名天酒。宋書曰。文帝元嘉中。甘露降狀如細雪。東方朔神異經云。西北海外有人。長二千里。兩腳中間相去千里。但日飲天酒五斗。注張花曰。天酒甘露也。山海經曰。諸沃之野。搖山之民。甘露是飲。不壽者八百歲。論衡曰。甘露味如蜜。王者太平之應。晉中興書曰。王者敬養耆老。則甘露降於松柏。尊賢容眾。則竹葦受之。甘露者仁澤也。其凝如脂。其美如飴。拾遺記曰。崑崙甘露。其味如飴。人君聖德則下。
　　栴檀樹。經音義曰。對法論雲。旃彈那。徒旦反。或作栴檀那。此外國香木也。有赤白紫等諸種（私案。和名赤謂之牛頭栴檀。黑者謂之紫檀。白者謂白檀）新譯華嚴音義曰。鳥洛迦。栴檀香。鳥洛迦者。西域蛇名。其蛇常患毒熱。據此香以身繞之。毒熱便息。故因名之。或人云。此蛇最毒。螫人必死。唯以栴檀香能治。故以為名耳。又云。栴檀此雲與藥。謂白檀能治熱病。赤檀能去風腫。皆是除疾。身安之藥故。名與藥也。翻譯名義集曰。牛頭栴檀。或云。此方無故不翻。或云。義翻與藥。能除病故。慈恩傳雲。樹類白楊。其質涼冷蛇多附之。華嚴曰。摩羅那山出栴檀香。曰牛頭。若以塗身。設入火坑不能燒。正法唸經雲。此洲有山。名曰高山。高山之峰有牛頭栴檀。若諸天與修羅戰時。為刀所傷。以牛頭栴檀塗之即愈。以此山峰狀如牛頭。於此峰中生栴檀樹故名牛頭。大論雲。除摩梨山無出栴檀。白檀治熱病。赤檀去風腫。摩梨山此雲離垢。在南天竺（私案。苑法師云。摩羅耶山。具曰摩利伽羅那。其山在南天竺境。摩利伽羅那國南界。因國以立山名。其山中多出白栴檀木也。西域記曰。秣羅矩吒國南濱海有秣刺耶山。其中則有白栴檀香樹栴檀你婆樹）聖德太子傳曰。推古天皇三年（乙卯）三月。土佐南海。夜有大光。亦有聲如雷。經三十個日矣。夏四月著淡路南岸（島人不知沉水。以交薪燒於灶）太子遣使令獻。其大一圍（長八尺）其香異熏。太子觀而大悅。奏雲。是為沉水香者也。此木名栴檀香。木生南天竺國南海之岸夏月諸蛇相繞此木。冷故也。人以矢射。冬月蛇蟄。即折而采之（今案。蛇繞矢射等義。西域記同之）其實雞舌。其花丁子。其脂薰陸。沉水久者為沉水香。不久者為淺香。而今陛下興隆釋教。肇造佛像故。釋梵感德。漂送此木。即有敕命百濟工刻造檀像作觀音菩薩。高數尺（安吉野比蘇寺時時放光明）。
　　優缽羅華。經音義曰。放光般若經曰。優缽釗指遙反。又作漚缽羅。此譯曰黛華。又曰。大菩薩藏經曰嗢缽。舊優缽羅。此雲黛華也。新譯華嚴音義雲。優缽羅。具曰尼羅烏缽羅。尼羅者此雲青。烏缽羅花號也。其葉狹長。近下小圓。向上漸央。佛眼似之。經多為喻。其花似藕。梢有刺也。
　　優曇摩花。經音義曰。大菩薩藏經曰。缽特徒得反。舊言波頭摩。又作波頭暮。此雲赤蓮華。新譯華嚴音義曰。波頭摩華。正曰缽特摩忙。此曰赤蓮花也。其花莖有刺也。
　　拘物頭花。經音義曰。放光般若經曰。句文羅。又作拘物陀又拘牟頭。或作拘物頭。此譯雲拘者地。物陀者喜。名地喜花。新譯華嚴音義曰。拘物頭花。莖有刺。色赤白。以其花葉稍短。未開敷時。狀都蹴然（上於六反下七六反）故亦或名小白花也。
　　分陀利花。經音義曰。放光般若經云。分陀利。又作芬。此譯曰白蓮花也。
　　光茂。廣韻曰。光明也。古黃反。茂卉木盛也。古作懋。莫候反（本）言。眾花交色明耀蕃蕪矣。
　　彌覆。新譯華嚴音義曰。彌覆芳富反。漢書音義雲。彌滿也。言徧滿覆蔭也。
　　還復。廣韻曰。還反也復也退也。戶關反。一音旋。復返也往來也。扶富反。又音服。爾雅曰。還復返也。還音旋。
　　冷暖。玉篇曰。冷寒也。力頂·力丁二反。暖溫也。亦作暖同。奴卵反。
　　蕩除。左傳曰。餘心蕩。杜預曰。蕩動散也。鄭玄注禮記曰。蕩猶動也。
　　映徹。廣韻曰。映亦作映同。於驚反。明也。
　　微灡。玉篇曰。灡潘亦作瀾同。力安反。經音義曰。洛安反。爾雅大波為瀾。小波為淪。
　　安詳。廣韻曰。安（烏寒）徐也。詳（似羊）審（本）案安詳者行靜而正也。
　　洞達。經音義曰。洞徒貢反。說文洞疾流也。亦深邃之貌。河上公老子注雲。道德洞達無不覆濟是也。
　　虛無之身。李周翰註文選曰。虛無空也。河上公老子章句曰。虛無制有形。賈公彥述義曰。君平雲虛無者。道德之身。道德者虛無之神。又曰。夫道德者。孕氣含精。至一應群變。而常寂生萬物。而無心不為也。而無不為不化也。而無不化。若幽谷之應聲也。不限宮商之殊。如明鑒之待物也。豈隔妍蚩之異（已上）今案佛為化震旦。先差遣三聖。據佛生昭王甲寅年。老子生定王乙卯年。相去歷一十八帝。越四百二十有二年。若自佛滅至於老子生。亦已三百四十四年。又昭王甲寅佛生。靈王庚戌孔子生。二聖相去四百七十七年。而李孔二聖所立配當法門。聖祖二篇者真諦。素王五常者俗諦。宗鏡序曰。正君臣親父子厚人倫。儒吾之師也。所謂孔子持萬類於實有。存五常於淳心。豈非森羅萬像宛轉而現形。恆沙眾庶必然而蒙化之理乎。宗鏡序曰。寂兮寥兮。視聽無得。自微妙升虛無以止。乘風馭景。君得之。則善達不拔。人得之則延貺無究。道儒之師也。上云道德者孕氣含精。至一應群變。而常寂生萬物而無心。不為也而無不為。不化也而無不化。若幽谷之應聲。如明鑒之待物。即是與雲法身理者。冥冥無形。玄玄離語。而可應必應。萬像皆法身用。可為必為。必為一切。是真如作之義同。況無為自然言源起老子矣。然則道宗虛無。釋真如。語異義同。智者無疑。極樂報土人天化生而盡備微妙之相。彌陀報佛所化清淨而無不法性之身。得無為妙相。故云自然。離有漏粗質。故云虛無。而康僧鎧秘深旨。少舉虛無之名。道和尚搜實理。專判報土之義。隱顯方參差。二聖密意耳。
　　貧窮。玉篇曰。乏財言貧。皮旻反。窮極也。渠躬反。毛詩曰。寠且貧。傳曰。寠無禮也。貧者困於財也。
　　形（戶經）貌（莫教）容（餘封）狀（鋤亮）。案四字訓皆同。蓋所以通古今之異語。
　　底極。廣韻曰。底下也。都禮反。極至也終也窮也。渠力反（本）案極者。卑賤窮無下稱也。
　　廝下。經音義曰。涅槃經云。廝下又作?同。思移反。廣雅廝謂命使也。字書廝役也。謂賤役也。漢書廝輿之卒。張晏曰。廝微也。韋昭曰。折薪曰廝。吹烹曰養
　　飢寒。廣韻曰。飢餓也。居夷反。後漢書曰。救民饑饉。師古曰。谷不熟為饑。蔬不熟為饉。蔬菜也。
　　因苦。東宮切韻曰。釋氏曰。困（苦悶）故盧疲也貧也。王仁煦雲。苦於事也。孫勉雲。惓也。病篤也。孫胄雲。韻略極也。蒼頡扁困苦也。沙門清徹雲。困病之甚也。苦患也。又困也。康杜反。
　　人理。玉篇雲。人像臂脛之形。而真反。翻譯名義集曰。摩?捨喃。女函反。大論此雲人。法苑雲。人者忍也。禮記曰。人者天地之心。至行之端。周書雲。惟人萬物之靈。孔安國雲。天地所生。惟人為貴。今謂。若無善因奚者。謂五戒也。一不殺戒。二不盜戒。三不邪婬戒。四不妄語戒。五不飲酒戒也。孝經曰。天地之性。人為貴。人之行莫大於孝。孔安國雲。性生。凡生天地之間。含氣之類。人最其貴者。禮記曰。人者其天人地之德。陰陽之交。鬼神之會。五行之秀也（言人兼此氣性）又云。人者天地之心。五行之端也。食味別聲被色而生者。故聖人作則。必以天地為本。以陰陽為端。以四時為柄（兵命反）以日星為紀。五行大義雲。東夷之人。其形細長。修眉長目。衣冠亦尚狹長。東海勾麗之人。冠高狹加以鳥羽。象於木枝。長目主肝。肝木也。故細而長。皆象木也。南蠻之人。短小輕睿。高口少發。衣服亦尚短輕。高口經人之中至心。心火也。炎上故高。炎上故少發也。西戎之人。深目高鼻。衣而無冠者。鼻主肺。肺金也。高目肝也。肝為木。金之所削故深。金主裁斷。故發斷無冠。北狄之人。高顴被發。衣長者。顴主腎。腎水也。故高顴。被發者。象水流漫也。衣長亦象水行也。中夏之人。容貌平整者。象土和平也。其衣冠束服修五色者象土。包含四行也（孔子曰）東僻之人曰夷。精以澆。南僻之人曰蠻。信以朴。西僻之人曰戎。頑以剛。北僻之人曰狄。服以戾。中國人安居和味。經音義曰。月明菩薩經云。親理力紀反。禮記天理滅矣。鄭玄雲。理猶性也。又云。樂者通倫理。注雲。倫類也。理分也。
　　富有。廣韻曰。富方副反。豐於財也。下云久反。果也取也質也又也。論語子謂衛公子??富有曰茍美是也。
　　不肯。廣韻曰。肯可。說文作肯同。苦等反。
　　愚鄙。廣韻曰。愚蠢（愚也）說文曰。愚戇也。鄙陋也。又邊鄙也。方美反。
　　慈惠。東宮切韻曰。曹憲雲。慈（疾也）愛也。案慈愛下之情。郭知玄雲。慈善於子。孫勉雲。心所念曰慈。顧野王案慈者上所以愛下。孝者下所以事上。禮記曰父慈子孝是也。玉篇雲。惠愛也仁也慈也恩也。又作??同。玄桂反。經音義雲。惠胡桂反。周禮施其惠。鄭玄曰。賙衣食曰惠。孟子曰。分人以財。謂之惠是也。
　　仁愛。東宮切韻曰。郭知玄雲。仁不惡於人。釋氏雲。恩也。愛人以及物曰仁。好生惡殺曰仁。仁忍也。善惡含忍也。曹憲雲。愛閑貌。郭知玄雲。悅也。釋氏雲。賞玩。麻果曰。憐念。勉雲。惠也嘉也。廣雅仁也。祝尚丘雲。親也。
　　享茲。經音義雲。享虛掌反。當也。亦受也。
　　積善。廣韻曰。積聚也。資昔反。善良也大也佳也。說文作善。吉也。又作善同。常演反。周易曰。積善之家。必有餘慶。積不善之家。必有餘殃是也。
　　適生。經音義雲。摩訶般若波羅蜜經曰。適生。三蒼古文啇這二形同。之尺反。廣雅祇適也。謂適近也始也。
　　珍饌。經音義曰。華嚴雲。珍饌。又作??同。仕眷反。說文備具飲食也。論語曰。先生饌。馬融雲。饌飲食。
　　服御。經音義曰。大論雲。服御扶福反。說文服用也。爾雅服整也。郭璞曰服御令齊整也。御古文馭同。魚據反。廣雅御進也侍也。蔡邕獨斷曰。凡衣服加於身。飲食入於口。妃妾接於寢皆御。御之所親愛則曰幸。釋名曰。御語也。尊者將有所欲。先語之也。亦言。其職卑下。尊者所勤御。如御牛馬然也。
　　宿福。廣韻曰。宿素也。孔子。大素者。質之始也。又故也。息逐反。
　　金縷。魏略曰。大秦國有金縷。繡雜色之綾。西域記曰。迦毗羅衛國尼拘盧陀僧伽藍不遠有窣堵婆。是如來於大樹下。東面而坐。受姨母金縷袈娑（案縷力主反。線也。金鏤此方無故聞名未睹狀。識者詳之）。
　　晃曜。玉篇雲。晃光也。亦作晃同。乎廣反。經音義曰。光讚般若經云。晃煜。說文晃明也。煜耀也。垾蒼晃煜光耀熾盛貌也。
　　嚴麗。新譯華嚴音義曰。嚴麗。王逸楚辭注雲。嚴莊也。麗美好也。爾雅曰。麗著也。
　　溫雅。廣韻曰。溫和也善也良也。烏渾反。雅正也嫻也。五下反（如訓應知）璟興述文曰。溫雅者。得中之狀。
　　光澤。廣韻曰。澤潤也。亦陂澤。瑒伯反。
　　馨香。廣韻曰。馨香。呼刑反。杜預注左傳曰。馨香之遠聞也。尚書雲。至治馨香感於神明。黍稷非馨。明德惟馨。詩箋曰。苾苾芬芬有馨香是也。
　　芬烈。經音義曰。涅槃經云。芬馥。敷雲反。方言芬和也。郭璞曰。芬香和調也。司馬長卿上林賦曰。吐芳揚烈。善曰。烈酷烈。香氣盛也。
　　足履。廣韻曰。履力幾反。踐也。又踏類也。
　　陷下。玉篇曰。陷墜入地。沒也墮也隤也（壞也墜也下也）或作錎同。乎監反。
　　青白玄黃朱紫。翻譯名義集曰。尼羅此雲青色。東方甲乙歲星屬木。冰伽羅梁言蒼色。叔離此雲白色。西方庚辛太白屬金。訖裡瑟拏此雲黑色。北方壬癸辰星屬水。犍陀羅或劫賓那。此雲黃色。中央戊巳鎮星屬土。阿盧那此雲赤色。南方丙丁熒惑屬火。盧醯呾迦。西域記曰。唐曰赤色。羅差或名勒叉。此曰紫色。杜預注左傳曰。辛色白。酸色青。咸色黑。苦色赤。甘色黃。
　　煒燁。經音義曰。大方等大集經曰煒燁。於匪反。下為獵反。說文曰。煒盛明貌也。方言燁盛也。
　　煥爛。廣韻曰。煥火光也。火貫反。爛火熟也。又明也。說文作爛同。郎肝反。經音義曰。煥爛光明美貌。


　　淨土三部經音義集卷第二

　　　　　　　　　　　　　沙門信瑞纂

　　無量壽經卷下
　　上輩。經音義曰。法華經云。此輩補妹反。蒼頡篇雲。輩比。廣雅等翻亦類字體從非翻音補盤反。
　　齋戒。經音義曰。雜阿毗曇心論雲齋戒。古文作誡同。古薤反。易雲。以此齋戒。韓康伯雲。灑心曰齋。防患曰戒。字林齋戒潔也。齋亦齋也。廣雅曰。戒具也防也慎也戒也備也。字從廿持戈以戒不虞。字意也。又曰。四分律雲。說戒。戒亦律之別義也。梵言三婆羅。此譯雲禁戒者。亦禁義也。南山業疏雲。初名雲戒雲齋雲關者。眾名乃異。莫不攝淨歸心也。言八戒者。八即所防之境。戒則能治之業。言八齋者。齋謂齊也。齊一其心。或言清也。靜攝其慮。如世閑室亦號齋也。言關齋者。即禁閉非逸靜定身心也。
　　塔像。經音義雲。法華經曰。寶塔他盍反。諸經論中或作藪斗波。或作塔婆。或云兜婆。或言偷波。或言蘇偷波。或言脂帝浮都。亦言支提浮圖。皆訛略也。正言窣睹波。此譯雲廟。或言方墳。此義翻也。或云大聚。或云聚相。謂累石等。高以為相。案塔字諸字書所無。葛洪字苑雲。塔佛堂也。他合切。新華嚴音義雲。塔具雲窣堵波。謂置佛舍利處也。倭名曰。孫胄切韻雲。齊楚曰塔。（吐蓋切。內典有多寶佛塔。石塔沙塔泥塔等塔）楊越曰龕（口含反）一雲。塔下室也。
　　懸繒。廣韻曰。懸（音玄）說文系也。相承為州縣字。懸（俗今通用）下疾陵反。布帛總名也。經音義雲。繒在陵反。爾雅通五色皆曰繒。三蒼雜帛曰繒也。倭名曰。漢書雲。灌嬰販繒（和名加止利）案言懸繒者。以繒造彩幡。懸於佛殿。
　　然燈。廣韻曰。說文雲。然燒也。俗作燃同。如延反。燈火也。都滕反。
　　往覲。玉篇曰。覲見也。奇靳反。周禮曰。以賓禮親邦國（親者使之相親附也）春見曰朝。夏見曰宗。秋見曰覲。冬見曰遇。注曰。覲之言勤也。欲勤王事也。新華嚴音義雲。覲謁上。渠吝反。珠叢曰。覲就見尊老也。
　　各齎。廣韻曰。齎持也逸也付也。俗作齎同。相稽切。
　　咸然。廣韻曰。咸皆也同也悉也。胡讒反。
　　奏天樂。廣韻曰。奏進也。則候反。小雅曰。奏進也為也。
　　歌嘆。廣韻曰。禮記雲。舜作五弦之琴以歌南風。釋名曰。人聲曰歌。歌者柯也。以聲吟詠。上下如草木有柯葉。兗冀言歌。聲如柯。亦作歌同。古俄反。詩曰。我歌且謠。傳曰。曲合樂曰歌。從歌曰謠。禮記雲。夫歌者。直己而陳德也。動己而天地應焉。四時和焉。星辰理焉。萬物育焉。詩序曰。情動於中而形於言。言之不足故嗟嘆之。嗟嘆之不足故永歌之。永歌之不足。不知手舞之足之蹈之。
　　慧日。王簡棲頭陀寺碑文雲。曜慧日於康衢。則重昏夜曉。善曰。劉蚪曰。菩薩圓淨。照均明雨。故曰慧日。翰曰。法花經曰。慧日大聖尊。久乃說是法。
　　欣笑。廣韻曰。欣喜也。許斤反。笑欣也喜也。亦作笑。俗作?同。私妙反。
　　整服。廣韻曰。整正也齊也。之郢反。服衣也。
　　梵聲。翻譯名義集雲。波闍尼娑啉。此雲音聲。法界次第雲。音者詮理之聲謂之音佛所出聲。凡有詮辨言辭清雅。聞者無厭足。聽無足。能為一切作與樂拔苦因緣。莫若聞聲之益。即是以慈修口故有八音。一極好音。二柔軟音。三和適音。四尊慧音。五不女言。六不誤音。七深遠音。八不竭音。大論雲。菩薩音聲有恆沙等之數。佛音聲所到無有限數。經音義雲。華嚴曰。八梵八種梵音者。案十住斷結經云。一不男音。二不女音。三不強音。四不軟音。五不清音。六不濁音。七不雄音。八不雌音。
　　謙敬。東宮切韻曰。釋氏雲。謙敬也虛也讓也。長孫訥言曰。輕己敬人云謙。廣韻雲。謙敬也讓也。苦兼反。敬恭也肅也。居慶反。
　　憍慢弊懈怠。廣韻曰。憍（舉喬）盜也。慢（謨晏反。俗作慢。玉篇慢輕侮也。不畏也）怠也倨也易也。弊（毗祭）困也惡也。懈（估賣）倦也懶也。怠（徒改）懈也。
　　所測。廣韻曰。測度也。初力反。
　　一尋。廣韻曰。尋長也。又尋常。六尺曰尋。倍尋雲常。徐林反。新譯華嚴音義曰。何承纂要雲。八寸曰咫。三尺曰武。五尺曰墨。六尺曰步。七尺曰刃。八尺曰尋。十尺曰丈。六曰常。小雅曰。四尺曰刃。倍刃曰尋。倍尋刃曰常。
　　無礙。經音義曰。法華經云。無礙。古文礙同。五代反。說文礙止也。又作閡。郭璞以為古文礙字。說文閡外閉也。經作?。?都勒反。案?得二字同體。說文?取也。尚書高宗夢?說是也。?非此義。
　　華蓋。經音義曰。法華經云。華蓋。故瓜反。古今注曰。黃帝與蚩尤戰於涿鹿之野。常有五色雲嘗氣。金枝玉葉止於帝上。有花蘤之像。故因而作華蓋焉。又案西域記。暑熱人多持蓋。皆以花飾之。諸經中多言幢幡花蓋是。涿竹角反。蘤宋曰。育委反。於彼反（玉曰。為詭反）倭名雲。服元具曰兼名苑注曰。華蓋（倭名岐沼加散）黃帝征蚩尤時。當帝頭上。有五色雲。因其形所造也。
　　煜爚。經音義雲。煜爚又作煜同。餘祝反。光明盛貌也。下戈斫反。說文煜耀也。爚火光也。經文作昱爍。非字林也。
　　僉然。經音義雲。仁王經曰。僉然。七兼反。小雅僉同也。爾雅僉咸。胥皆也。方言自關而東五國之郊謂皆曰僉。東齊曰胥。
　　忽然。東宮切韻曰。陸法言雲。忽呼骨反。郭知玄雲。忽事不意而至也。麻果雲。倏忽俄頃也。沙門清徹雲。或作??。案詩傳雲。忽滅也左氏傳雲。其亡也忽焉。杜預雲。忽速貌。
　　班宣。經音義雲。涅槃經曰班宣。古書或作頒同。補奸反。頒遍也。爾雅雲。班賦也。郭璞雲。謂布與也。
　　開避。玉篇雲。開闢也。口該反。廣韻曰。開解也。避（婢致反）違也回也。東宮切韻曰。曹憲雲。避回也。案回轉而去謂之避也。
　　［凞－冫］怡。經音義曰。摩訶般若經云。［凞－冫］怡。虛之切。下與之反。說文［凞－冫］怡和悅也。方言怡喜也。湘潭之間曰紛怡。或云［凞－冫］怡。經文作嬉同。虛之反。說文嬉樂也。蒼頡篇嬉戲也。嬉非今用。
　　適莫。經音義曰。放光般若經云。適莫。都狄反。下謨各反。謂無人無相也。適猶敵也。言敵匹也。莫猶慕也。言慕欲也。按又適莫無親疏之謂也。論語子曰。君子之於天下。無適無莫也。義之與比。注雲。無適無莫。無所貪慕。唯義在所也。東宮切韻曰。孫胄雲。適莫厚薄之辭也。
　　無競。廣韻曰。競爭也強也逐也據也。俗作??同。渠敬反。
　　無訟。廣韻曰。爭罪曰獄。爭財曰訟。似用反。
　　離蓋。新華嚴音義雲。蓋謂五蓋。貪蓋。恚蓋。惛沉睡眠蓋。掉舉惡作蓋。疑蓋也。
　　厭怠。廣韻曰。論語曰。食不厭精。於艷反。下徒亥反。懈也。
　　觀察。俱舍光記曰。伊剎尼此雲觀察也。廣韻雲。說文曰。觀諦觀也。古玩反。察監也諦也。知也。審也。初八反。
　　如如。經音義曰。攝大乘論雲。曆法非一。故曰如如。
　　疑懼。廣韻曰。疑不定也惑也恐也嫌也。語其反。懼怖也。其遇反。王弼注周易曰內懷疑懼是也。
　　覆載。廣韻曰。覆蓋也。敷救反。載乘也。作代反。孔安國注孝經云。夫覆而無外者天也。其德無不在焉。載而無棄者地也。其物莫不植焉。是以聖人法之。以覆載萬民。萬民得職而莫不樂用。莊子曰。夫子云（老子也）夫道覆載萬物者也。洋洋乎大哉。君子不可以不刳心焉。注雲。有心累其自然。故當刳而去。
　　決斷。廣韻曰。決流行也斷也破也。俗作決同。古穴反（玉雲。決斷也）斷決斷也。俗作斷同。丁貫反（玉雲。斷截也丁亂反。決也）禮記月令雲斷決獄訟必端平是也。
　　該羅。經音義曰。上古來反。該備也。方言雲。該成之也。
　　外道。梵語勘文雲。底（丁逸）體（地以）迦此雲外道（普賢讚大佛頂同之）翻譯名義集曰。俱舍玄義雲。學乖諦理。隨自妄情不返內覺。稱為外道。均聖論雲。蔽理之徒。封著外道教。辨正論雲。九十五種騰翥（之庶）於西戎。三十六部淆亂於東國。垂裕雲。准九十六種外道經。於中一道是正即佛也。九十五皆邪。華嚴大論九十六皆邪者。以大行小故。百論雲。順聲聞道者皆悉是邪。大莊嚴法門經曰。文殊師利問金色女。誰是外道。女言。於他邪說隨順忍受。是名外道。西域記曰。外道服飾。紛雜異制。或依孔雀羽毛。或飾髑髏瓔珞。或無服露形。或草板掩身。或拔發斷髭。或蓬鬢推髻。裳衣無定。赤白不常。
　　尼拘類樹。經音義曰。勝天王般若經曰。尼拘尼陀樹。亦云尼狗盧陀。此譯雲無節。亦云從高樹也。罪福應報經曰。尼拘類樹。高二十里。枝布方圓。覆六十里。其樹上子數萬斛。
　　金翅鳥。梵語勘文曰。伽樓荼雲金翅鳥。俱舍光記雲。揭路荼此雲頂癭。或名蘇缽刺尼。此雲金翅。翅殊妙也。法華文句雲。迦樓羅此雲金翅。翅翮金居四天下大樹上。兩翅相去三百三十六萬里。有人言。莊子呼為鵬。鵬行眾鳥翼之。稱為鳳凰。私謂鳳不踐生草。啖竹實棲乳桐。金翅啖龍。如何是類。記雲。四迦中雲己住處有宮等者。長阿含十八雲。大海北面有大樹。名究羅啖摩羅。圍七由旬。枝葉五十由旬。樹東有卵生龍宮。又有卵生金翅鳥宮。南胎。西濕。北化。各有龍鳥之宮。並有七重行樹。眾鳥和鳴。取龍之時。翅搏海水。卵生搏開二百由旬。胎四百。濕八百。化千六百。胎卵濕化。如是次第啖一二三四龍。如是惡道住處。欲比西方安樂世界
　　牛王。翻譯名義集雲。瞿摩帝此雲牛。易曰。服牛乘馬。引重致遠。注雲。稼穡之資。倭名雲。四聲字苑雲。牛（語丘反。和名宇之）土畜也。爾雅雲。犢（音續和名古宇之）牛子也。辨色立成雲。特牛（俗語云古度比）頭大牛也。
　　象王。翻譯名義集雲。伽耶。或那伽。或那先。此雲象。異物誌象之為物。形體特詭（過委）身倍數牛。目不逾豕。鼻為口役。望頭若尾。馴良承教。聽言則跪（渠委）素玉潔。載籍所美。服重致遠。郭璞山海經註曰。象獸之最大者也。長鼻大者牙長一丈（今案。異物誌雲。象牙歲脫。猶愛惜掘地藏之。人作假牙潛易之）博物誌曰。象名有雌雄。其一雌死。百有餘日。其雄泥土塗身。獨不飲酒食肉。或問其所以。輒流涕若有哀狀。說文曰。象長鼻牙。南越大獸。三年一乳。耳牙四足形。倭名曰。四聲字苑雲。象（祥兩反。聲之重。和名岐佐）獸名。似水牛。大耳長鼻。眼細牙長者也。爾雅雲。南方美者有梁山之犀象焉。王韶之始興記雲。伊水有洲。洲廣十里。有群像野牛。吳錄地理經曰。九真群多象。日南亦饒之。
　　師子王。梵語勘文雲。思孕（二合引）賀（引）此雲師子（出千光眼經大佛頂經）翻譯名義集雲。僧伽彼。或??多。此雲師子。大論曰。如師子王。清淨種中生。深山大谷中住。方頰大骨。身肉肥滿。大眼長。光澤明淨。眉高而廣。牙利白淨。口鼻方大厚實堅。齒密齊利。吐赤白舌。雙耳高上。髦發光潤。上身廣大。膚肉堅著。修脊細腰。其腹不現。長尾利爪。其足安立。以身大力。從住處出。優脊顰申。以口控地。現大威勢。食不過時。顯晨朝相。表師子王力。又曰。鄔波僧訶。或優婆僧伽。梁雲小師子王。又云狻猊。爾雅雲。狻猊如虦（在奸）貓食虎豹。注曰。即師子。出西域。倭名雲。兼名苑曰。師子一名狻猊（酸霓二音）穆天子傳曰。狻猊日行五百里。以虎豹為糧。
　　嫉心。東宮切韻曰。孫胄雲。玉篇害賢曰嫉（秦悉）害色曰妒（知故）今案。楚辭故興心嫉妒是也。
　　厭足。廣韻曰。厭字亦作饜同。一鹽反。飽也足滿也止也。從口止。即玉反。
　　疲倦。廣韻曰。疲勞也。又乏也。符羈反。倦疲厭也懈也。說文作卷。勞也。或作?同。渠卷反。
　　憎愛。廣韻曰。憎疾也。作滕反。受憐也。古文作??。說文作［無／??］同。鳥代反。
　　欣戚。廣韻曰。欣喜也。許斤反。慼憂也懼也。倉歷反。
　　欲刺。廣韻曰。針刺。爾雅刺殺也。七賜反。又七亦反。俗作刺。東宮切韻曰。曹憲雲。刺殺也。案人有罪而議殺曰刺。又非也。公羊傳雲。殺也。刺乞刀名。小於大刀者。祝尚丘雲。芒銳殺也（本）案刺者草木芒利害物者也。今言欲刺者。五欲惱眾生。譬如呑針久身心共不安。拔者菩薩教化出苦界故。
　　努力。廣韻曰。努力也。奴古反。東宮切韻曰。奴知玄雲。努竭力也。長孫納雲。俗呼為努力字。武玄之雲。努力勤勉也。
　　橫截。玉篇雲。截齊也治也斷也。亦作截同。在節反。東宮切韻曰。截以鋸斷木也。
　　薄俗。義寂曰。薄俗者。謂習俗澆薄也。吉藏雲。愚智鮮雲薄俗。
　　不急。東宮切韻曰。釋氏雲。急疾速也。促盡也。今案禮記國無六季之畜曰急（本）案無畜曰急。不無一義。定知。不急言。無資貯財貨畜之謂也。
　　給濟。東宮切韻曰。曹憲雲。給相足也。案以物饒足為給。濟度（本）案言給濟者。愚人奔營羸利相足。自度幻世。
　　屏營。經音義曰。中本起經云。屏營卑勞反。謂惶遽貌。廣雅雲。屏營怔忪（驚貌）也。東宮切韻曰。釋氏雲。屏營忪懼不安。麻果雲。國屏營彷徨於山林。孫胄雲。廣雅雲。屏營佂伀惶遽。武玄之雲。屏營不自專貌。又屏風障風具也。
　　六畜。玉篇雲。六嘼者。牛馬羊犬雞豕也。養之曰嘼。用之曰牲。今作畜同。敕又反。又許又許六二反。翻譯名義集雲。底栗車此雲畜生。畜褚六反。即六畜也。禮記注雲。牛馬羊犬豕雞。又許六反。
　　奴婢。梵語勘文雲。娜娑娜枲。此雲奴婢（相對集）翻譯名義集雲。馱索迦此雲奴。說文雲。男入罪曰奴。女入罪曰婢。風俗通雲。本制無奴婢。即犯事贓（則郎）者。被贓罪沒入官為奴婢。獲者逃亡獲得為妃婢。周禮秋官曰。司厲掌盜賊之住器貨賄。辨其物皆在數量。賈書而揚之入於司兵。其奴男子入於罪隸。女子入於舂槁。鄭司農雲。謂坐為賊盜而為奴。輸於罪隸舂人槁人之官。由是觀之。今之奴婢古之罪人也。倭名雲。唐韻曰。奴（和名布稱）人之下也。乃都反。說文雲。婢（和名夜都古）女人卑稱也。步弭反。
　　錢財。梵語勘文曰。俱舍光記雲。缽拏此雲錢。玄應雲。缽拏此雲銅錢。經音義曰。錢自連反。貨財也。唐虞夏殷皆有錢。鄭玄注周禮雲。錢泉也。其藏曰泉。其行曰布。取名於水泉其流行無所不遍也。倭名雲。唐韻曰。鎈（初牙反。與差同）錢異名也。漢書志曰。鏹（居兩反。訓世爾豆良）錢貫也。音義曰。鎔（音容。世邇。和名太毛乃波能）錢模也。
　　什物。經音義雲。涅槃經曰。什物時立反。三蒼什十也。什聚也雜也。亦會數之名。又謂資生之物也。今人言家產器猶雲什物。物即器也。江南名什物。北土名五行。史記舜作什器於壽丘。漢書貧民賜田宅什器是也。東宮切韻曰。什物謂供家雜物也。
　　累息。廣韻曰。累增也。力委反。息嘆也。思力反。
　　盜賊。梵語勘文曰。照理也制羅此雲盜賊。廣韻曰。盜賊也。徒到反。賊盜也。昨則反（本）案重訓。
　　怨家。梵語勘文雲。捨咄嚕此雲怨家。廣韻雲。怨仇也。於袁反。恨也。說文恚也。於顛反。
　　債主。廣韻曰。債側賣反。徵財也。側革反。負財也。主掌也領也典也守也君也。之庾反（本）債主借負財貨。而不辨償時。致譴之者也。
　　焚漂。廣韻曰。焚燒也。符分反。漂流也。撫招反。
　　劫奪。廣韻曰。劫強取也。說文雲。人欲去。以力脅止曰劫。居怯反。左傳曰。一與一奪。亦作??同。徒活反。尚書盤庚曰。顛越不恭。暫遇奸宄。注顛隕。越墜也。不恭不奉上命。暫遇人劫奪之。為奸於外。為宄於內。是也。
　　憂毒。廣韻雲。憂愁也。於求反。毒痛也害也苦也憎也。徒沃反。
　　結憤。經音義曰。華嚴雲。憤毒扶粉反。說文憤懣也。方言憤盈也。謂憤怒氣盈滿也。亦憤感也。懣亡本反。煩也。
　　縱捨。案廣韻曰。縱捨猶放去耳。
　　摧碎。廣韻曰。摧折也。昨回反。碎細也。蘇內反。
　　睏乏。廣韻曰。困極也病甚也。苦悶反。乏匱也乏也竭也。房法反。周禮曰。鄉里之委積。以恤民之艱厄。注雲。少曰委。多曰積。艱厄猶睏乏也。
　　糜散。經音義雲。糜靡為反。案糜散也。亦碎也。
　　求索。廣韻曰。求索。字亦作??同。巨鳩反。索求也。字亦作??同。山戟反。又蘇各反（本）二字一訓。平他差別也。
　　夭命。經音義曰。涅槃經云。夭壽。於矯反。說文夭屈也。廣雅夭折也。字從夭象形不申也。又不盡天季。謂之夭。取其義也。
　　父子。千字文雲。父比哆補怛羅。此雲父子。白虎通雲。父子者何謂也。父者矩也。以法度教子。子者孳。孳無已故。孝經曰。父有爭子則身不陷於不義。
　　兄弟。梵語勘文雲。臡瑟??勃羅多此雲兄（千字文）滯瑟吒婆羅多兄（相對集）迦你也娑勃羅多此雲弟（千字文）迦怛麼婆羅多弟（禮言）白虎通雲。男稱兄弟。女稱姊妹何。男女異姓。故別其稱也。何云言之。禮親屬記曰。男子先生稱兄。後生稱弟。女子先生為姊。後生為妹。謂之兄弟何。兄者況也。況父法也。弟者悌也。心順行篤也。倭名雲。爾雅雲。男子先生曰兄（許榮反。又一雲昆。和名古能加美。日本紀雲以呂禰。）男子後生雲弟（持計反。和名於止宇度）。
　　夫婦。梵語勘文雲。建馱嚩囉婆哩野。此雲夫婦。翻譯名義集雲。婆帝此雲夫主。大論雲。一切女身無所繫屬。則受惡名。女人之體。幼則從父母。少則從夫。老則從子。婆梨耶此雲婦。說文婦與己齊者。婦服也。從女持帚灑掃也。或稱命婦者。夫尊於朝。妻榮於室。白虎通雲。夫婦者何謂也。夫者扶也。以道扶接也。婦者服也。以禮屈服。昏禮雲。夫親脫婦之纓傳雲。夫判合也。倭名曰。白虎通雲。夫（乎布度。一雲乎度古）猶扶也。以道扶接也。爾雅雲。子妻為婦（與米又夫婦之）。
　　家室。經音義雲。攝大乘論雲。室家書逸反。又禮記曰。三十曰莊在室。又鄭玄曰。有室有妻也。妻稱室。案室戶房中也。論語由也陞堂。未入於室是也。家居也。毛詩曰。之子于歸。宜其室家。又下云。之子於婦。宜其家室。傳曰。家室猶室家也（本）案室家家室。言雖上下。其義是同。
　　違戾。廣韻雲。違背也。雨非反。戾卒也罪也。很戾也。郎計反。尚書雲。乃罔畏畏咈其耇長舊有位人。孔安國雲。言起沉酒。上不畏天災。下不畏賢人。違戾耇老之長致仕之賢。不用其教。法紂故也。
　　恚怒。廣韻曰。恚怒恨也。於避反。怒恚也。奴古反案重訓也。
　　患害。廣韻曰。患病也禍也憂也惡也苦也。戶慣反。害傷也殘也利害也。俗作害同。何賴反。
　　殃福。廣韻曰。殃字亦作?同。於良反。禍也咎也罰也敗也。福德也祐也。方六反。易曰。積善之家必有餘慶。積不善之家必有餘殃是也。
　　宿豫嚴待。廣韻曰。宿素也。息逐反。豫備先也早也。羊洳反。論語曰。宿諾。注曰。宿猶豫也。
　　追行。案廣韻行字平他異訓。謂平聲伍也列也。胡郎反。去聲景跡也。又事也言也。下更反。今依去聲成經旨。東宮切韻曰。孫勉雲。行善德之跡。孫胄雲。周禮德行外內之稱也。在心為德。施文為行。孔安國注孝經曰。行善則休征報之。行惡則咎徵隨。皆行之致。
　　窈窈。廣韻曰。窈窱深遠貌也。窈烏皎反。窱土了反。文選西都賦曰。杳窱而不見陽。注曰。廣雅雲。窈窱深也。窈與杳同。烏鳥反。
　　冥冥。廣韻曰。冥暗也幽也。玉篇雲。冥窈也夜也草深也。爾雅雲。冥幼也。郭璞雲。幼稚者冥昧也。莫庭莫定二反。
　　別離。廣韻曰。近曰離。遠雲別。上皮列反。下呂支反。
　　各曼。經音義曰。各曼。下莫官反。及也當也。
　　強健。玉篇雲。強堅也。說文雲。強弓有力也。亦作強同。渠章反。健自強不息也。渠建反。
　　父餘教令。東宮切韻雲。毛詩曰。永吾配命。箋雲。命猶教令也。新華嚴音義雲。如來命。命教令也。周禮曰。萬民之犯命者。注雲。犯命犯君教令也。案教令者。君父之命也。
　　先人祖父。翻譯名義集雲。闍梨哆此雲祖父。文句雲。眾生最初生彼道名祖父。後生者亦名祖父。妙樂雲。亦是後生者祖父也。東宮切韻曰。祖始也。親之始。自父已上皆曰祖。王者始受命功德之祖。其廟百世不遷也。倭名雲。爾雅雲。父之考為王父（九族圖雲。祖父和名於保知）孫炎曰。人之尊祖若天王。故曰王父王母也
　　素不為善。廣韻曰。列子云。太素者質之始也。又故也。先故反。
　　吉凶。千字文曰。瞢哦裡也阿瞢哦裡也此雲吉凶。廣韻雲。吉利也居質反。凶禍也。許容反。周易雲。天垂象見吉凶。聖人則之。又云。吉凶者失得之象也。韓曰。有失得故吉凶生。左傳雲。吉凶由人。杜預曰。積善餘慶。積惡餘殃。故云吉凶由人。尚書禹曰。惠迪吉。從逆凶。惟影響。注雲。迪道順道吉。從逆凶。吉凶之報。若影之隨形。響之應聲。言不虛也。
　　禍福。莊子曰。禍福生於得失。人災由於愛惡是也。
　　無一怪。廣韻曰。說文雲。衣服歌謠草木之怪。謂之祅。禽獸蟲蝗之怪。謂之蠥。經音義曰。法華雲。怪之。古懷反。怪異也。驚怪也。凡奇異非常。皆曰怪也
　　嗣立。廣韻曰。嗣繼也。字古文作嗣同。祥吏反。立住也力入反
　　哭泣。東宮切韻曰。郭知玄曰。哭（空谷）哀亡者之聲。麻果雲。有聲曰哭。孫勉雲。哀號。孫胄雲。說文哀聲。哭者人必聚。故從吅。廣韻雲。哭哀聲也。無聲出涕曰泣。去急切。
　　無常。翻譯名義集雲。薩迦耶薩此雲無常。荀卿曰。趨捨無定。謂之無常。唐因明正理論雲。本無今有。暫有還無。故名無常。淨住法雲。生不可保。唯欲營生。死必定至。不知顧死。況此危命。凶變無常。俄頃之間。不覺奄死。
　　生死。翻譯名義集雲。闍（音社）提闍此雲生死。又云仡（語乞）那。或繕摩。此翻生。瑜伽論雲。五蘊初起。名之為生。末刺諵。女咸反。此雲死。勝鬘雲。生者新諸根生。死者故諸根滅。莊子曰。人之生氣之聚也。聚則為生。散則為死。又云。人生天地之間。若白駒之過隙。忽然而已（乃不足惜之）主然勃然。莫不出焉。油然漻然。莫不入焉（出入者變化之謂耳。言天下未有不變化者也）已化而生。又化而死（俱是化耳）孫卿子曰。生人始也。死人終也。是也。
　　流轉。經音義曰。瑜伽師地論雲。流轉。梵言僧娑洛。此雲流轉。謂於六趣循環往來不絕也。
　　抵突。廣韻曰。抵角觸也。亦作抵同。都禮反。突陀骨反。觸也欺也。說文曰。犬以穴中暫出也。東宮切韻雲。郭知玄曰。抵獸以角觸物。韓知十雲。牛牴觸。漢書作角抵。戲兩相當角。勝故名角抵。抵者當也。孫勉雲。突沖也欺也。經音義曰。抵突。上音底。下徒骨反。抵突觸也。
　　遠慮。論語云。人而無遠慮必有近憂是也。廣韻曰。遠遙也。雲阮反。慮思也。良倨反。
　　貪狠財色。廣韻曰。貪探也。探入他分也。塔含反。狼豺。似犬銳。頭白額高前而廣後。魯當反。史記曰。猛如虎。狠如羊。貪如狼。河上公老子章句曰。下士貪狼多欲也是也。
　　迭相顧戀。廣韻曰。迭遞也更也。徒結反。顧回視也眷也。俗作顧同。古暮反。戀慕也。力卷反。
　　不離情慾。白虎通曰。情性者何謂也。性者陽之施。情者陰之化也。人稟陰陽氣而生。故懷五性六情。情者諍也。性者生也。此人所稟六氣以生者也。故鉤命決曰。情生於陰。欲以志念也。性生於陽。以就理也。陽氣者仁。陰氣者貪。故情有利慾。性有仁也。五常者何謂也。仁義禮智信也。六情者何謂也。喜怒哀樂愛惡也
　　昏蒙。廣韻曰。昏日冥也。亦作昏同。呼昆反。蒙字亦作蒙同。莫公反。易雲。蒙者蒙。謂蒙覆不明也。
　　閉塞。廣韻曰。掩閉也。說文雲。閉闔門也。博計反。塞滿也窒也。蘇則反。
　　便旋。左傳曰。少集馬還。杜預曰。還便旋不能進。
　　奈何。廣韻曰。奈如也那也。奴帶奴個二反案奈何猶如何。
　　總猥。廣韻曰。總聚束也合也皆也眾也。又作揔同。作孔反。猥大聲。又鄙也。烏賄反。東宮切韻曰。曹憲雲。猥犬聲也。麻果雲。廣雅雲。鄙也眾也頑也。淮南子曰。聖人從事殊體。而合乎猥。許叔重雲。猥總凡也。義寂述義雲。總猥者。非其事而事。謂之總猥。
　　憒??。經音義雲。摩訶般若波羅蜜經云。憒??公對反。下女孝反。說文憒亂也。韻集??。猥眾也。字從人。經文從門。作鬧俗字也。
　　悟之者寡。廣韻雲。寡少也。古瓦反。又鰥寡。鄭氏雲。六十無妻曰鰥。五十無夫曰寡也。
　　匆匆。東宮切韻曰。郭知玄雲。匆（倉紅）急遽貌。孫勉雲。迫也帶也。孫胄曰。說文多遽忽忽也。字林作匆。多務也。
　　憀賴。廣韻曰。憀賴也。落蕭反。賴恃也。落蓋反（本）平他重訓。猶真實。
　　匆務。廣韻雲。匆速也。務事也。又強也遽也趣也。亡遇反。
　　窈冥。廣韻雲。窈深也。烏皎反。冥暗也。莫經反。
　　違逆天地。翻譯名義集雲。提和越。漢言天地。易雲。天地設位而易行乎其中矣。系辭雲。易與天地准。故能彌倫天地之道。仰以觀於天文。俯以察其地理。白虎通雲。天為言鎮也。居高理下。為人鎮也。地者易也。言生萬物。懷任交易變化也。周易曰。天道下濟而光明。地道卑而上行。天道虧盈益謙。地道變盈而流謙。莊子曰。夫天地至神也。而有尊卑先後之序。又曰。天地者萬物之父母也。河上公老子章句雲。天地至神。合為飄風暴雨。禮記孔子曰。內以治宗廟之禮足以配天地之神明（本）言天地神祇鎮伺察世人善惡。恢恢雖疏無有所失。言違逆者。不畏神靈照了明瞰。恣作非法凶厲事耳。
　　展轉。毛詩曰。展轉反側。箋雲。臥而不周曰輾（本作展呂洗從車展）又極反側。傳雲。反側輾轉也。文選注曰。展（五臣作輾）輾。轉志不安也。
　　虧負。廣韻曰。虧缺也。去為反。受貸不償曰負。背恩忘德曰負。房九反。
　　蠕動。經音義曰。大智度論雲。蠕動如兗如允二反。說文蠕亦動也。淮南子曰蜫蟲蠕動是也。
　　教誡。廣韻曰。教訓也語也。元命包雲。天垂文象。人行其事。謂之教。教之言效也。古孝反。誡古拜反。言警也。
　　福祿。東宮切韻曰。郭知玄雲。福祐也。神所降也。釋氏雲。祐善也。幽靈所祐也。韓知十雲。鬼神所祐也。孫勉雲。福祿也。爵命也。郭知玄雲。祿秩俸。釋氏雲。祿官料谷也。案祿得俸賜。供已得福也。沙門清徹雲。祿位也。毛詩云。君子至止。福祿如茨。箋曰。君子至止者。謂來受爵命者。爵命曰福。賞賜曰祿。茨屋蓋也。如屋蓋喻多。
　　教授典攬。璟興述文雲。教授典攬者。教令修道。典者常也。申常道故。廣雅典主也。攬者??之在手。又取也。常道攬理故云典攬。此中意言。道法開導故云教授。以此經典要攬眾義。令其習學。故典攬智化也。
　　綱維。玉篇曰。綱大繩也。古郎反。維紘也系也。翼佳反。
　　端身正行。廣韻曰。端正也直也多官反。論語云。子曰。苟正其身矣。於從政乎何有。不能正其身。如正人何。孔氏注尚書雲當正身以師是也。
　　忠信。廣韻曰。忠無私也。陟弓反。信誠也。又忠信也。息晉反。孔安國注孝經云。忠者臣下之高行也。韓詩外傳曰。有大忠有次忠有下忠。以道覆君而化之大忠也。以德調之輔之次忠也。以是諫非而死之下忠也。周公於成王可謂大忠。管仲於桓公可謂次忠。子胥於夫差可謂下忠。左傳曰。信國之寶也。民之所庇也。論語云。子以四教。文行忠信。注雲。此四者有形質。可舉以教也。又云。子曰。言忠信。行篤敬。雖蠻貊之邦行矣。禮記雲。忠信禮之本也。又云。儒有不寶金玉。而忠信為寶。又云。忠信重祿。所以進士也（諸文如斯見者得意）。
　　過咎。廣韻曰。咎愆也惡也。災也。從人。咎者相違也。其九切。
　　奉行。孔安國注尚書曰。受王之威命明德奉行之。是也。
　　倫匹。經音義曰。法華雲。倫匹力均反。廣雅同等比輩倫匹也。又倫類也。匹配也。
　　克賊。廣韻曰。克殺也。苦得反。賊盜也。作則反。孔安國注尚書雲。賊殺也。
　　殘害。玉篇雲。殘惡也。或作?同。作安反。害傷也。何賴反。孔氏注尚書雲。教民無得。相殘傷相虐殺。是也。
　　殺戮。廣韻曰。殺命。說文殺戮也。俗作煞同。所八反。戮刑戮。說文戮殺也。爾雅病。亦作戮同。力竹反。周禮雲。掌戮下士二人注雲。戮猶辱。既斬殺之。又辱之。尚書秦誓雲。商王作威。殺戮毒痛四海。是也。
　　遞相。廣韻雲。遞更代也。徒禮特計二反。亦作遞。音同。東宮切韻曰。孫胄雲。爾雅遞迭也。說文更易也。今案楚辭四時遞來而卒歲。莊子遞臥遞起。並是也
　　呑噬。經音義曰。呑噬土痕反。又音天。下時制反。噬嚙也。又食也。
　　殃罰。廣韻曰。殃禍也咎也罰也敗也。亦袂同。於良反。罰罪也。房越反。東宮切韻雲。曹憲曰。罰刑罪人也。郭知玄雲。罰征罪也。鄭玄注周禮雲。罰謂撻擊之
　　神明。千字文曰。禰嚩多阿路腳此雲神明玉篇雲。神者市人反。易曰。陰陽不測之謂神。王弼曰。神者變化之極。大戴禮雲。陽之精氣曰神。陰之精氣曰靈。韓康伯注周易雲。神寂然不動。感而遂通者也。王肅雲。神者測陰非陰。測陽非陽。亦一陰一陽之義也。謝逸曰。夫神者何耶。妙萬物而為言者也。莊子云。神何由降。何由出。注神明由於事感。而後降出耳。神者妙物之名。明者智周為。左氏傳雲。神聰明正直而壹者也。依人而行。杜預雲。唯德是與雲。禮記雲。子言之昔三代明王。皆事天地之神明。鄭玄雲。神明謂群神也（本）案又人倫精魂雲神明。謂神是身君照了為義。載在群籍辨士披稽。
　　記識。韻略雲。識職吏反。記也。廣韻雲。志職吏反。記也。識（上同一音式）周禮保章氏掌天星。以志星辰日月之變動。以觀天下之遷。辨其吉凶。注雲。志古文識。識記也。孔安國注尚書雲。當行射候禮。以明善惡之教。笞撻不是者。使記識其過。是也。
　　不赦。廣韻曰。赦宥也。始捨反。宥音於救反。寬也。孔安國注尚書雲。放鯀至死不赦。是也。
　　乞丐。經音義雲。涅槃經云。乞丐古賴反。蒼頡篇。丐乞行。謂字體從人從亡。言人亡財物行求乞。倭名雲。齊有貧者。常乞於城市。乞兒曰。天下之辱莫過於乞（揚氏漢語抄雲乞索兒。倭名保賀比比度。今案。乞索兒即乞兒也。倭名賀多井）。
　　孤獨。玉篇雲。孤特也。少無父也。獨也。古午反。廣韻曰。獨單也。說文曰。犬相得而鬥。故羊為群。犬為獨。徒各反。經音義雲。無父曰孤。無子曰獨。無兄弟曰單也。東宮切韻雲。長孫納言雲。孤特也。麻果雲。煢也。禮雲。父亡稱孤子。無母稱哀子。孫勉雲。案禮少而無父母曰孤。郭知玄雲。獨老而無子也。
　　聾盲。左傳曰。不聽五聲之和曰聾。杜預雲。聾暗也。廣韻雲。釋名雲。聾籠也。如在蒙籠之內不可察也。盧紅反。玉篇雲。作聾音同。下武庚反。目無童子也。倭名雲。四聲字苑雲。聾（音籠。和名美美之比）耳不聲也。廣韻曰。（音亡和名米之比）目無眸子也。
　　瘖啞。經音義雲。法華經曰。瘖啞一金反。乙下反。喑不能言。埤蒼啞亦喑也。倭名雲。說文雲。瘖啞（音鴉二音。和名於布之）不能言
　　愚癡。東宮切韻雲。韓知十雲。愚不慧。孫勉雲。癡也。憃也。又昧而無知也。嚚也頑也。孫胄雲。說文從心禺。禺猴屬。獸之愚者。今案論語上智下愚。是也。祝尚丘雲。癡病也。孫胄雲。愚騃也。心無所識。今淮南子不免狂癡。是也。
　　弊惡。廣韻雲。弊困也惡也。俗作敝同。毗祭反。
　　尪狂。廣韻曰。兀曲脛。俗作尤。說文作尪弱。烏光反。狂病也。韓子曰。心不能審得失之地。則謂之狂。巨王反。音義雲。尪字今作尤同。烏皇反。尪弱也。又通俗文雲。短小曰尪。羸也。
　　不逮之屬。義寂述義雲。不逮者。觸事在人後也。法位疏雲。言不逮之屬者。逮之言及。身既多病觸徒無所及也。
　　牢獄。廣韻曰。牢養牛鳥圈也。亦堅也。固也。字亦作牢同。魯刀反。獄從?。從言。二犬所以守也。皋陶所造也。玉篇雲。三王始有獄。殷曰羑裡。周曰囹圄。又謂之牢。又謂之圓土也。經音義雲。花嚴經云。囹圄。上力丁反。下魚呂反。獄也。周禮三王始有獄。廣雅夏曰夏台。殷雲羑裡。周雲囹圄。皆獄之別名也。杜預注左傳曰。聖人作刑獄以象類之。是也。
　　極刑。廣韻曰。刑法也。禮曰。侀也。侀者成也。一成而不可變。故君子盡心焉。說文剄也。戶經反。鄭氏注周禮雲。刑正人之法也。孝經說曰。刑者侀也。過出罪施也（本）今案極刑者五刑之中大辟死刑也。
　　轉貿。經音義雲。貿莫候反。三蒼貿換易也。謂交易物為貿也。
　　魂神精識。東宮切韻曰。郭知玄雲。魂（戶昆反）運也。人之陽氣游也。釋氏雲。靈也。薛峋雲。人生始化雲魄。既生魄陽曰魂。王仁煦雲。魂神氣。孫胄雲。淮南子天氣為魂。地氣為魄。左傳雲。心精爽是謂之魂魄也。今案周易精氣為物遊魂為變。劉瓛雲。精識無為曰魂。白虎通雲。魂猶沄沄不休也。魄動於外。主於情也。廣韻雲。白虎通曰。魂沄。猶沄沄行不休也。魄者迫也。猶迫迫然著於人也。河上公老子章句雲。天食人以五氣。從鼻入藏於心。五氣清微。為精神聰明音聲五性。其鬼曰魂。魂者雄也。地食人。以五味。從口入藏於胃。五味濁溽。為形骸骨肉血脈六情。其鬼曰魄。魄者雌也。又云。人載魂魄之上。得以生。當愛養之。喜怒亡魂。卒驚傷魄。魂在肝。魄在肺。美酒甘餚腐人肝肺。故魂靜。志道不亂。魄安修德延年也。五行大義雲。孔雲。人生有氣魄。氣者神之盛也。人生必有死。死必歸土。謂之鬼。魂氣歸於天。此謂神。又云。天氣為魂。地氣為魄。禮郊特性雲。凡祭鎮諸此魂氣歸於天。體魄歸於地。故祭求諸陰陽之義。故氣之清者曰神。即陽魂也。氣濁者曰鬼。即陰魄也。又云。魂魄人之本。既配府藏。甲乙曰。魂屬精。魄屬神。東宮切韻曰。郭知玄曰。精靈也。韓知十雲。精神又明也。孫胄雲。韻略雲。精人之靈爽也。郭知玄曰。識人之靈神也（本）掎摭墳典。厥文如是。學者研核不勞混淆。
　　卒暴。廣韻曰。卒急也。子沒切。暴急也。捽也。薄報反。捽音卒。疾也。
　　焚燒。經音義曰。法華經曰。焚燒古文作炃焚。二形。同扶雲反。焚亦燒也。字從火。燒焚林意也。
　　都無義理。廣韻曰。義仁義也。理義理也。上宜寄。下良士反。禮記雲。忠信禮之本也。義理禮之文也。無本不立。無文不行。鄭玄雲。言必外內具（有無藏否尤可思擇）。
　　不順法度。案廣韻徒故反。法度。徒各反。度量也。孝經曰。制節謹度。滿而不溢。孔安國雲。有制有節。謹其法度。是守足之道也（不言反之）。
　　奢婬。玉篇曰。奢多也泰也張也。亦作奓同。式邪反。婬喜也。餘計反。說文婬私逸也。
　　憍縱。廣韻曰。憍恣也。本亦作驕同。舉喬反。縱子容反。橫也。又子用反。放縱也。論語子曰。君子泰而不驕。小人驕而不泰。注雲。君子自縱泰。似驕而不驕。小人拘急。而實自驕矜。是也。
　　欺惑。廣韻曰。欺詐也。去其反。惑迷也。孔安國注尚書雲。君臣以道相正。故下民無有相欺誑幻惑（今反之）。
　　佞諂。經音義雲。佞奴定反。諂媚也。字從仁。論語惡彼佞者。此即從女之義也。左傳曰。寡人不佞。不能事父兄。此即從仁之義。諂字亦作讇同。丑冉反。莊子不擇是非。而言謂之諛。希其意。道其言。謂之諂。周書面從曰諛。三蒼佞言曰諂。是也。孔安國註論語云。佞人口辭捷給數為民所憎。
　　不忠。廣韻曰。忠無私也。敬也直也厚也陟弓反。案忠者敬事直行。忘私奉君。不忠反之。
　　巧言諛媚。廣韻曰。巧好也能也善也。苦絞反。又巧偽也。苦教反。玉篇雲。諛諂也。與朱反。媚嫵也。明秘反。嫵音亡甫反。美女也。東宮切韻雲。釋氏雲。諛面從媚於人。麻果雲。諛諂也。蒼頡篇。諛諂曲也。尚書僕臣諛厥後自聖。孔氏曰。諂諛也。莊子曰。不擇是非而言之為諛。尚書穆王命伯冏曰。慎簡乃僚。亡以巧言令色便僻仄媚。其惟吉士。孔曰。當謹慎簡選汝僚屬侍臣。無得巧言無實。令色無質。便僻足恭側媚諂諛之人。其惟皆吉良正士之。
　　嫉賢。千字文曰。跛捺囉此雲賢。廣韻曰。賢善也能也大也。胡田反。周禮曰。考其德行道藝。而興賢者能者。鄭氏雲。賢者有德行者也。能者有道藝者也。鄭司農雲。興賢者。謂若今時舉孝廉也。
　　冤枉。廣韻曰。冤屈也枉也曲也。於袁反。枉邪曲也。紆往反。孔氏注尚書曰。當教民無得相虐殺相殘傷。至於敬養寡弱。至於存恤妾婦。和合其教。用大道以容。無令見冤枉也。
　　主上。梵語勘文曰。波底（雙對）此雲主（主從之主也）東宮切韻雲。郭知玄雲。主領。又賓主之主。釋氏雲。主長。又守當。薛峋雲。主家長也。祝尚丘雲。主君上也。執也。掌也。典也。職守也。晏子春秋曰。一心可以事百主。百心不可事一主。孔安國注尚書曰。民心於上無有常主。惟愛己者則歸之是也。
　　臣下。千字文雲。麻底哩此雲臣。廣韻曰。臣伏也。男子賤稱也。春秋說題曰。正氣為帝。間氣為臣。孝經云。臣者堅也。植鄰反。孔安國曰。臣下者。則君之所用也。孔子曰。任於公曰臣。任於家曰僕。倭名曰。文字集略雲。臣（音辰日本紀私記雲夜都加禮）在下之稱也。唐韻曰僕（蒲木反。和名同上）。
　　形勢。廣韻曰。形容也。戶經反。勢形勢。舒制反。周禮考工記曰。射遠者用勢。射深者用直。鄭司農雲。勢謂形勢也。
　　妄損忠良。夫忠妄私之稱。良賢俊之稱謂也。寔是君之寶。國之用也。不可賞之。左傳雲。信讒慝棄忠良。尚書曰。焚炙忠良。刳剔孕婦（非紂惡也）。
　　不當天心。梵語勘文雲。提婆。又云泥嚩。義釋雲。蘇??天也。千字文曰。娑嚩嚩誐此雲天。鄭玄注周禮。天者群神之精。日月星辰其著位也。尚書舜典。正月上日。受終於文祖。在璇璣玉衡以齊七政。肆類上帝禋於六宗。望於山川遍於群神。孔安國曰。舜察天文。考七政。而當天心。故行其事（本）案天心者上帝太一神。並日月星辰心也。虞舜生畎畝。雖仄陋德無倫匹。孝行塞六合神祇冥扶之。令名遍於世。堯納以讓位。故行天下事。不當者反之。思可勉。
　　鄉黨。上許良反。下多朗反。鄭玄註論語曰。五家為鄰。五鄰為里。萬二千五百家為鄉。五百家為黨也。
　　市里。廣韻曰。說文雲。市買賣所也。周禮雲。司市掌市之治教政刑量度禁令。大市仄而市。百族為主朝市朝時而市。商賈為主。夕市夕時而市。販夫販婦為主。古史考雲。神農作市。世本曰。祝融作市。時止反。東宮切韻曰。郭知玄雲。里人所居。釋氏雲。二十五家為里。韻略雲。三百六十步為一里。谷梁傳雲。三百步為一里。說文雲。裡居也。從田從土。一曰士聲也。臣鍇曰。尚書。百姓里居六矣。
　　野人。廣韻曰。野字古文作野同。羊者反。田野又郊外也。論語云。先進於禮樂野人也。後進於禮樂君子也。禮記玉藻曰。凡樽必尚玄酒。唯君面樽。唯饗野人皆酒。鄭玄曰。飲賤者。不備禮也。案。野人賤者之稱謂而已。
　　慳惜。玉篇曰。慳吝也。口閑反（吝力刃反。鄙也。俗作吝。本亦吝）惜吝貧也。私積反。案字訓同。平佗異之。
　　恃怙。經音義曰。華嚴經。恃怙作?同。時止反。下胡古反。恃賴也。爾雅怙恃也。韓詩無父何怙。怙賴也。無母何恃。恃負也。
　　希望。經音義雲。摩訶般若婆羅蜜經。希望。說文作晞同。虛衣反。晞望也。海岱之間謂晞。廣雅晞視也。下無方反。說文出望在外。望其還也。字從亡。望者。聲若無放反。說文月滿與日相望也。字從臣。但此二字音體人多不辨故兩釋。
　　天神。玉篇雲。說文曰。天神引出萬物者也。鄭玄注禮記雲。天之神日為尊也。周禮雲。舞雲門以祀天神。鄭玄曰。天神。謂五帝及日月星辰也。又云天神則主北辰。地祇則主崑崙人神守主後稷。文選西都賦曰。上帝宴饗。注雲。漢書雲。天神貴者太一。其佐曰五帝。河圖雲。蒼帝神名靈威仰。赤帝神名赤熛怒。黃帝神名含樞紐。白帝神名白招拒。黑帝神名葉光紀。和名雲。周易雲。天神曰神（倉鄰反。和名賀美。日本紀私記雲。安末豆夜之路）地神曰祇（巨支反。日本紀私記雲。久邇豆夜之路）。
　　克識。廣韻曰。克必也。應法師云。克必當也。口勒反。韻略曰。識職吏反。記也（本）案克識猶必記也。
　　名籍。玉篇曰。籍書也。說文雲。籍簿書也。左傳曰。非禮也勿籍也。杜預曰。籍書也。
　　寄生。廣韻曰。寄附也。說文托也。居義反。李善註文選曰。老萊子云。人生於天地之間寄也。寄同歸也。
　　尪劣。玉篇曰。尪僂也。短小也。烏光反。僂音力主反。尪也。僂傴疾也。廣韻曰。傴尪也。荀卿子曰。周公傴背是也。劣弱也。鄙也。少也。亦作［忄＋（浮－氵）］同。力輟反。
　　愚夫。梵語勘文雲。樞要雲。梵雲婆羅。此雲愚夫。東宮切韻也。長孫訥言雲。夫扶也。見白虎通。案夫者男子稱也。以道自扶也。武玄雲。夫男子通稱也。一夫為量。謂之丈夫。謂婦人為夫人。夫人者夫之言扶。扶成夫之德。薛峋雲。周禮以八寸為尺。十尺為丈。人長一丈。故丈夫。曲禮雲。自稱曰老夫。鄭玄雲。老夫老人稱也（本）案愚夫者愚人也。尚書曰。予視天下愚夫愚婦是也。
　　婬佚。梵語勘文雲。婬梵雲梅土曩（禮言）經音義曰。涅槃經。婬佚今作妷。又作劮同。與一反。廣雅。佚樂也。又蒼頡篇。佚蕩也。妷亦婬也。東宮切韻雲。陸法言曰。婬蕩。釋氏雲。私逸男女不以禮交。韓知十雲。邪僻之行。薜峋雲。私通也。謂奸私也。麻果雲。左傳貪色為婬也。祝尚丘雲。放也。孫勉雲。貪也。色也。戲也。曹憲雲。佚逃也。釋氏雲。古作劮。妷樂（郎各）也。縱情也。麻果雲。廣雅。浮也。戲也。書經云。佚預也。國語婬佚樂也。孔安國注書雲。紂大惟從婬佚於非常是也。
　　眄睞。經音義曰。說文。眄邪視也。蒼頡篇。旁視言。言自關而西秦晉間。謂視為眄也。莫見反。玉篇曰。睞目童子不正也。又傍視也。力代反。
　　邪態外逸。經音義曰。邪。詩云民之多僻。箋雲。僻邪也。案僻者謂為事邪抂不中理之也。態字古文作能。謂能度人情貌也。廣韻曰。逸過也。縱也。奔也。說文雲。逸失也。以辵從免。免謾也。善跳也。夷質反。
　　費損。玉篇費耗也。孚味反。耗音虎告反散也。
　　興師相伐。廣韻雲。師將也。所律所類二反。將又師也。伐征也。又自矜曰伐。旁越反。白虎通曰。國有三軍何。所以戒非常。伐無道尊宗廟。重社稷。安不忘危也。何以言有三軍也。論語曰。子行三軍。則誰與。詩云。周王千邁六師及之。三軍者何法。法天地人也。以五人為俉。為兩。四兩為卒。為旅。五旅為師。師五千五百人。師為一軍。六師一萬五千人也。
　　攻劫。廣韻雲。攻擊也。古紅反。下居怯反。強取。說文雲。人欲去。以力脅止曰劫。東宮切韻雲。孫勉雲。劫奪也。又掠人物也。字統作劫。從刀。孔安注尚書雲。攻劫曰寇。殺人曰賊是也。
　　強奪。東宮切韻曰。強巨良反。不弱也。健也。暴也。又渠仰反。弓有力也。勸也。死不遷情也。孫勉雲。壯盛也。郭知玄雲。奪手持物失落也。釋氏雲。奪強取他物。長孫納言。說文奪失也。從奞寸。奞音思進反。
　　盜竊。東宮切韻雲。陸法言雲。盜竊也。曹憲雲。利他物也。案利他人物而竊之曰盜。今案春秋傳。賤者窮諸盜是也。郭知玄雲。竊盜也。釋氏雲。竊私盜也。孫勉雲。盜目中出也。上徒到反。下千結反。莊子曰。君子不為盜。賢人為竊。吾若取之何哉。郭象雲。盜竊者。私取之謂也。今賢人君子之致爵祿。非私取也。受之而已耳。
　　迫協。經音義曰。大方便報恩經。迫協。迫補格反。急也。下虛業反。謂威力相恐懼也。
　　王法禁令。千字文雲。囉惹此雲王。廣韻曰。禁製也。謹也。止也。居蔭反。下力政反。善也。命也。律也。法也。孔安注孝經曰。賞罰明而不可欺。法禁行而不可犯。漢書文帝曰。朕下不能理育群生。上以累三光之明。其德甚大矣。令至其悉思朕之過失。師古曰。令謂此詔書也。
　　著於人鬼。翻譯名義曰。立世論雲。鬼道名閃多。鄭玄曰。聖人精氣謂之神。賢人之精氣謂之鬼。屍子曰。天神曰靈。地神曰祇。人神曰鬼。鬼者歸也。故古人以死人為歸人。婆娑雲。鬼者畏也。謂虛怯多畏。鬼又威也。能令他畏其威也。史記。舜曰。嗟有能典朕三禮。馬融雲。三禮天神地祇人鬼之禮也。尚書注曰。春官卿宗廟鄉長主國禮。治天神人鬼神祇之事。及國之吉凶軍賓嘉五禮。以和上下尊卑之等例之（已上人鬼是一之文）莊子曰。為不善乎顯明之中者。人得而誅之。為不善乎幽闇之中者。鬼得而誅之。明乎鬼者。然後能獨行。郭象曰。幽顯無愧於心。則獨行而不懼矣（人鬼各別之文。寂法述義引眾文釋經旨）。
　　綺語。經音義雲。增一阿含。綺語墟蟣反。不正也。又經文作?非體也。
　　讒賊。玉篇雲。讒佞也。廣韻曰。讒??也。士咸反。東宮切韻曰。郭知玄雲。讒邪言害正。孫勉雲。妄言。謂奸臣也。曹憲雲。賊敗也。案賊殘敗仁義。麻果雲。害物曰賊。釋氏雲。竊也。殘害也。祝尚丘雲。賊殺人不忌也。韓詩賊仁者謂之賊。賊義者謂之殘。莊子斥交離親。謂之賊也。
　　朋友。千字文雲。博乞灑弭怛囉。此雲朋友。白虎通雲。朋友者何謂也。朋黨也。友者有也。禮記曰。同門雲朋。同志曰友。朋友之交近。則謗其言。遠則不相訕。一人有善。其心好之。一人有惡。其心痛之。倭名雲。論註曰。同門曰朋（步萠反）尚書注雲。同志曰友（雲久反。上聲之重。和名度毛太知）文場秀句雲知音得意。
　　無信。廣韻雲。信驗也。極也。用也。重也。誠也。又忠信也。息晉反。論語云。人而無信。不知其可也。孔曰。言人而無信。其餘終無可也。
　　自大。老子曰。不自矜故長。章句雲。聖人不自貴大。故能長久不危也今反之。尤可慎。
　　侵?。東宮切韻曰。釋氏雲。侵（千全）犯也。武玄之雲。欺也。經音義雲。易字亦作?或作揚。今易作同。以豉反。說文。?亦輕也。蒼頡篇。?慢也。
　　日。廣韻曰。說文。日實也。大陽精不虧。從口一象形。質反。劉向洪範傳曰。日照明之大。表光景之大紀群陽之精。眾貴之象也。屍子曰。日五色至陽之精。象君德也。春秋內事曰。日者陽德母也。廣雅雲。日名耀靈。一名朱明。一名東君。一名大明。一名陽烏。五行大義曰。日一南。萬物死。日一北。萬物生。物理論雲。夏則陽盛而陰衰。故晝長而夜短。冬則陰盛而陽衰。故晝短而夜長。行陽道長出入卯酉之北。行陰道短出入卯酉之南。春秋陰陽等故行中道。晝夜等也。准南子曰。日中踆鳥。注踆趾也。謂三足鳥也。倭名雲。造天地經。佛令寶應菩薩造日。歷天記雲。日中有三足赤色（今案。文選謂之陽夜多賀鳥。日本記良春）翻譯名義雲。蘇利耶。或修利。此雲日神日者。說文實也。大陽之精。起世經曰。日天宮殿。縱橫正等五十一由旬。上下亦爾。
　　月。廣韻雲。范子計然曰。月者釋也。釋者紀度而成數也。王子季拾遺錄曰。水精為月。魚厥反。抱撲子曰。月之精生水。是以月盛而濤潮也大也。漢書李尋上書雲。月者眾陰之長。后妃大臣諸侯之象也。春秋感情符雲。月者陰之精。地之理。皇甫謐季歷曰月群陰之宗。五行通義曰。月中有兔與蟾蜍何。月陰也。蟾蜍陽也。而與兔並明陰繫於陽也。倭名雲造天地經。佛令吉祥菩薩造月。劉凞釋名曰弦（此間言由美波裡有上弦下弦）月之半名也。言其形一旁曲。一旁直。若張弓也。又云。望（此間雲望月。毛知豆岐）月大十六日。小十五日。日在東。月在西。遙相望。翻譯名義雲。蘇摩此雲月神。釋名曰。月者缺也。言滿而復缺。准南子云。月者大陰之精。起世經。月宮殿縱廣正等四十九由旬。問何故月輪初後時缺。答。涅槃經云。月性常圓。實無增減。因須彌山故有盈虧。又俱舍曰。近日自影覆。故見月輪缺。施設足論曰。以月宮殿行日輪。光所侵照餘邊。發影自覆月輪。故於爾時見不圓滿。然一日月普照四洲者。長阿含雲。閻浮提日中。弗婆提日沒。瞿耶尼日出。郁單越夜半。經文次第四方遍說。此二名出大孔雀咒王經。
　　偃蹇。經音義雲。摩訶般若波羅蜜經。偃蹇居免反。左傳偃蹇驕傲也。廣雅偃夭矯也。謂自大貌也。釋名曰。偃偃息而臥不執事。蹇跛蹇也。病不能作事。矯音幾小反。
　　小善扶接。廣韻雲。扶持也。佐也。助也。防無反。下即業反。持也。合也。會也。
　　營護。東宮切韻曰。營餘傾反。軍兵所居處。又云。衛也（本）案營護猶衛護也。
　　迫促。玉篇雲。逼迫也。付也。急也。亦作敀同。音伯。促速也。迫也。音足。
　　精神痛苦。東宮切韻曰。陸法言雲。精之盈反。郭知玄曰。精靈也。又奇妙。韓知十雲。精神又明也。薛峋雲。人之魂神精。其理幽靜也。麻果雲。精細好也。亦人之精爽也。孫胄雲。韻略雲。精人之靈爽也。鄭氏注禮記曰。聖人氣。謂之神。賢知之精氣。謂之鬼也。五行大義雲。漢書五行志雲。人命終而形藏。精神散越。聖人為之宗廟。以收魄氣。春秋祭祝。以修孝道。屍子曰。鬼歸也。古者謂死人為鬼人。准南子曰。精神天之有也。骸骨地之有也。精氣入其門。而骸骨反其根。詩箋雲。濟濟眾士。皆執行文王之德。文王之精神已在天矣。尚書注雲。殷多先智王之精神在天。老子注曰。能如嬰兒。內無思慮。外無政事。則精神不去也。又云。甚愛色者。費精神。甚愛財者。過禍患。禮記注雲。精神謂精氣也（諸文如此。不俟別釋）。
　　天道。新花嚴音義雲。天道日月星辰陰陽變化。之謂天道。易曰。乾道變易是也。尚書說命雲。明王奉若天道。建邦設都。孔曰。天有日月北斗五星二十八宿。皆有尊卑相正之法。言明王奉若此道以立國設都也。老子云。天之道。其猶張弓乎。高者抑之。下者舉之。有餘者之損。不足者與之。天之道損有餘。而補不足。人之道則不然（人之道與天道反也）損不足以奉有餘（世俗之人。損貧以奉富。奪弱以益強也）又云。天道無親。常與善人（天道無有親疏唯與善人。）。
　　蹉跌。經音義雲。蹉（七阿）跌（徒結）不正也。又蹉跌失步也。
　　徙倚　　東宮切韻曰。麻果雲。徙（斯氏）倚（於綺）猶徘徊也。祝尚丘雲。徙倚少回步也。文選洛神賦曰。徙倚彷徨之是也。
　　懈［忄＋（??－氵）］。玉篇雲。上古賣反。倦也。怠也。下徒果反。怠也。尚書曰。元首叢脞哉。股肱惰哉。萬事墮哉。孔雲。叢脞細碎。無大略也。君如此。則臣懈［忄＋（??－氵）］。萬事墮發其功不成（云云）。
　　教誨。玉篇曰。教誨不倦曰長。杜預雲。教誨長人之道也。
　　怒應。廣韻曰。怒恚也。乃故反。應以言對也。亦作應同。於證反。
　　無節。廣韻曰。節操也。制也。止也。說文雲。竹約也。子結反。東宮切韻雲。釋氏雲。節筠也。木節也。又州牧軍將執之驗也。祝尚丘雲。節符信也。沙門清徹雲。節敘也。量也。省也。國語云。國大節。賈逵雲。節制也。又達節萠生。賈逵雲。節猶度也。禮記雲。君子無節於內者。觀物弗之察。鄭玄注禮記雲。節法度也（本）案言無節者。無法度之稱。
　　負恩。廣韻雲。負擔也。又受貸不償曰負。背恩忘德曰負。房九反。
　　報償。廣韻曰。償報也。還也。復也。市羊反。
　　辜較。經音義雲。平等覺經。辜較。上古胡反。下又作榷同。音角。辜同也。較專也。專略其利也。言官家大固取酒利也。
　　縱奪。廣韻雲。縱放縱又縱橫也。說文緩也。一曰捨也。即容子用二反。東宮切韻雲。釋氏雲。奪強取他物。說文奪失也。
　　串數。經音義曰。串字古文作慣遦二形同。古患反。爾雅串習也。舍人雲。串心之習也。數頻。所角反。
　　唐得。經音義曰。增一阿含雲。唐徒也。徒空也。徒郎反。
　　振給。經音義曰。增一雲。振給。古文作辰挋二形同。諸胤反。說文振舉也。小雅雲。振救也。亦振發也。又經文作賑。諸忍反。小雅賑富也。謂隱賑富有也。賑兩通也。東宮切韻曰。郭知玄雲。賑給也。釋氏雲。賑以財濟貧乏也。孫勉雲。賑給富也。又救也。
　　酖酒。經音義雲。酖酒字。又媅妉耽三形同。徒含反。說文媅樂也。亦嗜也。廣韻曰。酒醴。戰國策曰。帝女儀狄作而進禹。亦云。杜康作。元命包曰。酒乳也。子酉反。翻譯名義雲。摩偷又云窣唎。翻酒。大論酒有三種。一者谷酒。二者果酒。蒲萄阿利吒樹果。如是等種種名為果酒。三者藥酒。種種藥草。合和米麵甘蔗汁中。能變成酒。漢書。酒者天之美福。所以頤養天下享祀祈福。扶變養疾。大莊嚴論。佛說身口意三業之惡行。唯酒為根本。復墮惡行中。東宮切韻曰。郭知玄雲。酒百藥之長。所以宴飲行禮。武玄之雲。案戰同策雲。帝女儀狄。造酒獻於禹禹雲。後必以酒亡國。遂鞭而去之。薛峋雲。酒造也。按造為吉凶之事。麻果雲。說文就也。言能就人性之善惡。郊特牲。雲酒醴之美玄酒明水之尚貴五味之本也。和名雲。食療經。酒（倭名佐介）五穀之花味之至也。能益人亦能損人。名醫別錄雲。酒味苦甘辛大熱有毒。主行藥熱殺百邪惡毒氣。
　　嗜味。廣韻曰。嗜欲也。古文作嗜同。食利反。說文雲。美甘也。從羊從犬。在六畜主給膳也。美與善同意。又作媺同。無鄙反。
　　飲食無度。孔安國注孝經曰。度者其禮法也。左傳雲。子皮族。飲酒無度也是也。
　　肆心。廣韻雲。肆陳也。恣也。極也。放也。息利反。孔安國注尚書雲。紂大為民主。肆行無道事。無可念。言無可聽是也。
　　蕩逸。孔安國註論語曰。蕩（徒朗）無所適守也。薛綜註文選雲。蕩動也。說文逸失也。從辵從兔兔謾也。善跳也。夷質反。
　　魯扈。經音義曰。魯扈。上郎古反。下胡古反。案魯扈自大也。謂縱橫行也。漢書音義雲。扈跋也。謂自縱恣也。經中言憍慢。或作貢高是也。義寂述義雲。魯者魯鈍。謂無所識知也。扈。謂縱恣自大也。
　　抑制。廣韻曰。抑按也。於力反。下征制反。禁也。斷也。止也。禮學記曰。強而弗抑。鄭氏雲。抑猶推也。
　　無義。大論雲。阿陀秦言義。廣韻曰。仁義。釋名雲。義宜也。裁製事物。使合宜。禮經解曰。除去天地之害。謂之義。同表記雲。仁者天下之表也。義天下之制也。漢書曰。仁不畏遠。義不辭難。師古曰。遠近如一。是為仁。不憚艱難。是為義也。論語曰。上好義。則民莫不服。文子曰。治則以義衛身。世亂則以身衛義。屍子曰。十萬軍無將軍。必大亂。夫義萬事之將也。國之所以立者義也。人之所以生者亦義也。孔安注孝經云。不義而富貴。於我如浮雲無潤澤。故君子不從。尚書立政曰。三宅無義民。孔曰。三居無義民。大罪宥之四裔。次九州之外。次中國之外。列子曰。桀紂唯重利而輕道。是以亡。人而無義而已。是雞狗也。顏氏曰。義者不盜之禁也。
　　無禮。千字文雲。你底此雲禮。廣韻曰。禮履也。所以事神致福也。釋名曰。禮體也。得其事體。古文作禮同。盧啟反。左傳雲。禮上下之紀。天地之經緯也。民所以生也。是以先王尚之。故人能自曲直。以赴禮者。謂之成人。大不亦宜乎。孟子云。惻隱之心。仁之端。辭讓之心。禮之端也。孝經曰。安上治民。莫善於禮。孔曰。言禮最其善孝弟之實用也。國無禮。則上下亂而貴賤爭。賢者失所。不肖者蒙幸。是故明王之治。崇等禮。以顯之。設爵級以休之。班祿賜以勸之。所以政成也。禮記雲。凡禮之大體。體天地。法四時。則陰陽順人情。故謂之禮。言本有法則而生也。又云禮也。猶體也（若人身體）體不備謂之不成人。論語曰。上好禮。則民敢莫不敬。曲禮曰。今人而無。雖能言不亦禽獸之心乎。又云。人有禮則安。無禮則危。故曰。不可學也。夫禮者。自卑而尊人。雖負販者。必有尊。而況於富貴乎。孝經曰。禮者敬而已。顏氏曰。禮者不邪之禁。
　　顧難。廣韻曰。顧回視。俗作顧同。古布反。難字那幹反。艱也。奴案反患也。又憚也。論語曰。過則勿憚改。鄭玄雲。憚難也。
　　職當。廣韻曰。職主也。常也。博雅曰。業也。俗作職同。之翼反。當主也。都郎反（同掌重反）。
　　諫曉。廣韻曰。諫諍。直言以悟人。古晏反。下罄皛反。慧也。知也。明也。周禮曰。


　　保氏掌諫王惡。鄭曰。諫者以禮義正之也。孝經諫爭章曰。昔者天子爭臣七人注。七人謂三公謂前疑後丞左輔右弼也。凡此七宦。主諫正天子之非也矣。
　　六親。梵語勘文雲。囉佗（禮言）此雲親。經音義曰。花嚴經曰。六親。漢書以事六親。應邵曰。六親者。父母兄弟妻子也。蒼頡篇。親愛也。釋名雲。親者襯也。言相隱襯也。顯揚大戒論曰。六親者。謂身上三代。謂父母祖父母曾父母。身下三代。謂男女孫男女。孫男女是六親也。
　　眷屬。梵語勘文曰。跛裡嚩羅。此雲眷屬（胎藏梵號法花隨求同之）廣韻曰。眷顧也。亦作眷同。居倦反。屬付也。足也。會也。官眾也。儕等也。類也。俗作屬同。之欲反。東宮切韻雲。麻果雲。眷親也。王仁煦雲。反顧戀愛也。屬親。下從玄上至高祖。大玄經九屬。一為玄孫。二為曾孫。三為孫。四為子。五為身。六為父。八為曾祖。九為高祖（本）案眷屬者。施恩惠。使終性命之親類也。宗密曰。眷屬者一切姻戚。通於表裡。
　　更生。廣韻曰。更代也。償也。改也。古行反。又古盈反。易也。
　　真人。老子述義曰。文子引老子曰。所謂真人性合乎道者也。有而若無。實而若虛。明白太素。無為而復。撲體本抱神。以游天地之根。不視而見。不為而成。感而應。迫而動。其動無形。其靜無體。出入無間。役使鬼神。莊子曰。古之真人。不知悅生。不知惡死。其出不訴。其入不距。修然而來而已矣。不忘其所始。不求其所終。是謂真人。經音義曰。維摩經。真人此則羅漢也。或言阿羅訶。經中或言應真。或作應儀。亦云無著果。皆是一也。
　　蒙昧。經音義曰。摩訶般若波羅蜜經云蒙昧。字體作蒙同。莫公反。易雲。蒙昧。幼老謂不我求是也。王弼注周易曰。夫明莫若聖。昧莫若蒙。
　　不仁。廣韻曰。仁賢也。莊子曰。愛人利物。謂之仁。釋名雲。仁忍也。好生惡殺。善惡含忍也。如鄰反。孟子曰。天子不仁。不保四海。諸侯不仁。不保社稷。卿大夫不仁不保宗廟士庶不仁。不保四體。今惡死凶而樂不仁。是猶惡醉而強酒也。又曰。仁則榮。不仁則辱。今惡辱而居不仁。是猶惡濕居下。孔安國注孝經曰。不恥不仁。不畏不義。為大亂之本。不可不絕是也（仁義第三卷審）。
　　不順。玉篇曰。順從也。食閏反。左傳曰。慈和遍服曰順。孝經士章曰。以弟事長則順。孔曰。弟者善事父兄之謂也。順生於弟。同諫諍章曰。敢問。子從父之命。可謂孝乎。孔曰。夫親愛禮順。非違命之謂也（本）今案。順者從父兄君命之謂也。不順反之。思而可力。
　　僥倖。經音義曰。明度無極經云。僥倖又作憿徼二形同。古堯反。下音幸。俗謂幸為僥倖。非其所當而得之。小雅非分而得。之幸。冀望得也。徼遇幸得也。楚辭願僥倖以待時。謂規求親遇也。禮記孔子曰。小人行險以僥倖是也。東宮切韻曰。顧野王案。憿幸猶冀求也。
　　長生。千字文雲。你伽惹多。此雲長生。廣韻雲。長久也。遠也。常也。永也。直良反。又知久反。大也。生長也。易雲。天地大德曰生。所庚反。神異經曰。玉桃服之。長生不死。臨死服之。屍畢天地不朽。河圖曰。玄洲在北海中。去南岸十萬里。上有芝生。玄潤潤水。如蜜。服之長生。十洲記曰。祖洲東海中地方五百里。上。有不死草生瓊田中草似菰苗。人已死。以草覆之皆活。列子曰。渤海之東有大海。其中有山。一曰岱輿。二曰奠嶠。三曰方壼。四曰瀛洲。五曰蓬萊。其台觀有金玉珠玕樹皆叢生。實皆有滋味。食之不死。人皆僊聖。一旦夕飛翔來往也（本）蓋是對凡質之短促。述偓佺之極長。淨土長生異之。可勤以生。
　　大命。經音義曰。壽命壽。取一期之名。命取人之生分。但異名耳。東宮切韻曰。釋氏雲。命性也。武玄之雲。稟天而生。皆曰性命。薛峋曰。命有生之類所稟以生。麻果曰。命者窮達之分。生者有形之秀。孫胄雲。凡生於天地之間皆曰命。沙門清徹曰。命天常也。陸士衡吊魏文帝文曰。當建安之三八。實大命之所艱。注雲。大命謂天命也。尚書曰。天監厥德用集大命。
　　不豫。廣韻曰。豫備先也。早也。羊洳反。
　　窈窕。玉篇曰。窈窕幽間也。上於鳥反。下徒鳥反。東宮切韻曰。陸方言雲。窈窕美貌。郭知玄雲。窈窕深遠貌。又窈窕幽間。又善心曰窈。薜峋雲。窈美也。案幽靜心則美善也。
　　浩浩。東宮切韻曰。釋氏雲。水浩浩（胡老）大流也。鄭玄雲。浩猶饒也。尚書堯典雲。浩浩滔天。孔安國曰。浩浩盛大。如漫天是也。
　　茫茫。經音義曰。茫茫莫荒反。遠貌也。茫然目不了也。陸士衡漢高祖功臣頌曰。芒芒（五臣作茫茫）宇宙。上墋下黷。波四海。塵飛五嶽。九服徘徊。三靈改卜。翰雲。茫茫廣遠貌。
　　燋然。廣韻曰。燋傷火。說文雲。所以然持火也。即消反。然助語。又如也。是也。說文。燒也。俗作燃。如延反。
　　省錄。廣韻曰。省察也。審也。息井反。錄事。職官要錄雲。總錄眾事也。力玉反。義寂述義曰。無所省錄者。謂於惡事無所省察。於善法無所攝錄。
　　天道弛張。玉篇曰。弛弓解也。屍紙反。張施弓弦也。陟良反。老子曰。天之道。其猶張弓乎。高者抑之。下者舉之。又云道常無名。章句曰。道能陰能陽能張能張能存能亡。故無常名也。
　　糾舉。經音義雲。糾居黝反。糾正也。察也。異貌也。亦攝也。舉也。
　　綱紀。玉篇雲。綱大繩也。古郎反。紀緒絲別名也。又十二年曰紀。居擬反。白虎通。三綱六紀篇曰。三綱者何謂也。謂君臣父子夫婦也。六紀者。謂諸父兄弟族人諸舅師長朋友也。故君為臣綱。夫為妻綱。又云。敬諸父兄。六紀道行。諸舅有義。族人有序。昆弟有親。師長有尊。朋友有舊。何謂綱紀。綱者張也。紀者理也。大者為綱。小者為紀。所以強理上下。整齊人道也。人皆懷五常之性。有親愛之心。是以綱紀在化。若羅網有綱紀而萬目張也。詩曰。亹亹我王綱紀四方。君臣父子夫婦六人也。史記雲。禹為人敏。給克勤其德不違。其仁可親。其言可信。聲為律。身為度。稱以出。亹亹穆穆。為綱為紀是也。
　　煢煢。經音義雲。華嚴經曰。孤煢古文煢儝二形同。渠營反。無父曰孤。無子曰獨。無兄弟曰煢。煢單也。煢煢無所依也。
　　忪忪。廣韻曰。忪心動貌。職容反。玉篇曰。忪心動不定。驚也。遑遽。麻果曰。忪忪懼貌。
　　率化。經音義曰。四分律雲。相率。所律反。謂將領行也。儀禮勖率以敬。鄭玄曰。率道引之也。東宮切韻曰。化教化也。案教成於上。俗易於下曰化。孔安國孝經註雲。上率下以正下。下順上而不違。故德教成而政令行是也。
　　敕命。東宮切韻雲。郭知玄曰。敕整也。又君之教令也。武玄之雲。敕誡也。孫胄雲。敕君父之命也。令命也。法也。
　　博愛。廣韻曰。博廣也。愛憐也。上布各反。下烏代反。孝經曰。先之以博愛。而民莫遺其親。孔曰。博愛泛愛眾也。先垂博愛之教。以示親也。故民化之。而無有遺忘其親也。
　　欺紿。廣韻曰。欺詐也。玉篇雲。欺忘也。去其也。紿疑也。欺也。徒愷反。漢書音義雲。師古曰。紿誑也。
　　寧息。廣韻曰。寧安也。奴丁反。息止也。息即反。
　　誨喻。玉篇雲。誨教示也。喻曉。上呼繢反。下俞句。
　　游履。廣韻曰。游浮也。斿也。亦作斿。古文作??同。以周反。履踐也。幸也。力幾反。
　　國邑。廣韻曰。邑懸邑。周禮雲。四井（八家一井）為邑。於汲反。經音義雲。周禮雲。四井為邑。鄭玄雲。方二里也。廣雅五里為邑。十邑為鄉。說文曰。邑國也。從口。先王之制。尊卑有大小。徐鍇曰。有宗廟先君之主曰都。無曰邑。邑曰築。築曰城。口其城郭也。應執反。
　　丘聚。廣韻曰。丘聚也。空也。大也。又丘陵。爾雅。非人之為之曰丘。郭璞曰。地自然生。說文作丘同。去鳩反。經音義雲。法華經。聚落。廣雅。聚落居也。案聚眾也。謂人所聚居也。漢書無燔聚落是也。後漢書曰。王鳳陳牧西系長聚。注雲。廣雅曰。聚居也。自喻反。前書音義曰。小於鄉。曰聚也。
　　風雨以時。廣韻曰。風教也。佚也。告也。聲也。河圖雲。風者天地之使。元命包曰。陰陽怒而為風。方戎反。元命包曰。陰陽和為雨。大戴禮雲。天地之氣和則雨。說文水從雲下也。王矩反。尚書舜典曰。納於大麓。烈風雷雨不迷。孔曰。陰陽和。風雨時。各以其節。不有迷錯愆伏。明舜之德合於天。西京雜記曰。堇仲舒雲。太平之時。風不搖條。雨不破塊。
　　災厲。廣韻曰。天火曰災。亦作災。古文作??籀文作災同。祖才反。厲惡。力制反。玉篇雲。厲虛也。左傳雲。厲惡鬼也。
　　兵戈。廣韻曰。兵戎也。周禮有司兵。掌五兵五盾。世本曰。蚩尤以金作兵器。說文曰。戈平頭戟（長六尺六寸）古禾反。東宮切韻雲。祝兵軍器金刃者曰兵。孫勉雲。世本蚩尤制兵。諸侯曰。兵者不祥器。不獲已而用之。孫胄雲。方言吳楊之間。謂戟為戈。老子云。夫飾兵者。不祥之器。物有惡之。章句曰。祥善也。兵者驚精神。濁和氣。不善人之器也。不當修飾也。兵動則有所害。故萬物無有不惡之也。杜氏注左傳曰。兵動則年荒也。倭名曰。楊雄方言雲。戟（幾劇反和名保古）或謂之幹。或謂之戈。
　　禮讓。廣韻曰。讓退讓。人樣反。東宮切韻曰。郭知玄曰。讓推賢之言也。長孫納言雲。孫心也。說文相責讓也。王仁煦雲。推善於人。孫勉雲。推不受也。沙門清徹雲。仁也。孝經曰。先之以敬讓。而民弗爭。孔曰。上為敬。則下不慢。上好讓。則下不爭。上化下。猶風之靡草。論語云。夫子何哂由也。子曰。為國以禮。其言不讓。是故哂之。包氏曰。禮讓為國乎。何有（何有者言不難）不能以禮讓。為國乎。如禮何（如何禮者言不能用之）。
　　諂偽。廣韻曰。諂諛。丑琰反。偽假也。欺也。詐也。危睡反。
　　彌滿。孫興公天台賦曰。結根彌於華岱。善曰。劉瓛周易義雲。彌廣。又漢書音義曰。彌滿也。
　　滉漾。廣韻曰。洸漾水貌。上胡廣反。下餘亮反。經音義雲。七佛神咒經云。潢漾胡廣反。下養音。潢漾猶浩蕩也。經文作洸。音光非也。東宮切韻曰。薜峋雲。洸漾水涯際。麻果雲。洸漾水滿。又洸漾水貌。孫胄雲。滉漾大波貌。
　　浩汗。廣韻曰。浩汗大水貌。上胡老反。下胡安反。木玄虛海賦曰。??浩汗。翰曰。??浩汗。廣大貌。
　　疑惑。東宮切韻曰。郭知玄雲。疑心不了也。孫勉曰。猜也。又猶豫不決之貌。釋氏雲。惑迷亂也。孫胄雲。疑也。論語曰。四十而不惑。孔安國曰。不疑惑也。
　　宮室。廣韻曰。白虎通曰。黃帝作宮室。以避寒暑。宮之言中世本曰。禹作宮。緊戎反。室房也。易曰。上古穴居野處。後聖人以宮室。釋名雲。室實也。人物實滿其中。周書曰。黃帝作宮室。呂氏春秋曰。高元作。初栗反。爾雅雲。宮謂之室。室謂之宮。郭璞曰。皆所以通古今異語。明同實而兩名。
　　張設。玉篇曰。張（陟良）施弓弦也設（屍熱）置也。陳也。
　　床帳。玉篇雲。床身所安也。俗作床同。仕良反。倭名曰。遊僊窟雲。六尺象牙床（揚氏漢語抄雲。牙床久禮度古）風俗通雲。靈帝好胡服。京師皆作胡床（世間和名阿久良）釋名曰。帳（豬亮反。此間音長。今案帳屬有幾。所出未詳）張也。旅於床上也。小帳曰斗（俗雲斗帳雲屏風帳）。形如覆斗也。
　　供給。廣韻曰。供奉也。具也。設也。給也。進也。九容居用二反。給供給。居立反。遊僊窟曰。供給。說曰。太天末津利毛乃。
　　床蓐。東宮切韻曰。瞢憲雲。蓐厚也。案謂所臥蓐也。今亦作褥。武玄曰。衣也。草也。沙門清徹曰。蓐席也。倭名曰。茵（音因和名之止禰）又以虎豹皮為之。唐韻曰。褥（而蜀反。與蓐同。俗音邇反。今案毛席也。俗以貒皮等為之）氈褥也。野王曰。氈（諸延反。和名賀毛）毛席。捻毛為席也。
　　刑罰。廣韻曰。刑法也。禮曰。刑者［亻＋刊］也。［亻＋刊］者成也。一成而不可變。故君子盡心焉。戶靈反。罰罪也。房越反。經音義曰。說文罪之小者曰罰。罰亦折伏也。論語曰。齊以刑。


　　民免而無恥。馬融曰。齊整以刑罰也。周禮曰。以刑罰禁虣。而去盜。鄭玄曰。刑罰憲徇朴也。白虎通曰。設刑罰者。明有所懼也。孔安國注尚書雲。刑罰所以懲過。非殺人。欲使惡人極於病苦莫敢犯。
　　佛語彌勒其有得聞歡喜踴躍乃至一念當知此人為得大利即是具足無上功德。經音義曰。阿毗達磨順正理論雲。梅怛麗藥此雲慈。即舊云慈氏者。慈有二因緣。一值慈佛發心。二初慈心三昧。因以為名焉。言彌勒。或云梅低梨。並訛也。又云。瑜伽師地論曰。波羅延。波羅延西域邑落名也。阿氏多彌勒字。或作阿嗜多。此雲無勝。謂人無能勝也。舊音阿逸多。訛也。名義集雲。彌勒。西域記曰。梅咀麗耶。唐云慈氏。即姓也。舊曰彌勒。訛也。什曰。姓也。阿逸多字也。南天竺婆羅門子。淨名疏雲。有言從姓立名。今謂非姓。恐是名也。何者彌勒此翻慈氏。過去有王。名曇摩流支。慈育國人。國人自爾至今。常名慈氏。姓阿逸多。此雲無能勝。有言阿逸多是名。既不親見正文。未可定執。觀下生經曰。時修梵摩。即與子立字。名曰彌勒諸經要集彌勒緣曰。彌勒來時經云。佛言彌勒佛未出時。閻浮剎內地山樹草木皆焦盡。於今閻浮剎地。周匝六十萬里。彌勒出時閻浮剎地。東西長四十萬里。南北廣三十二萬里。地生五果。四海之內無山陵溪谷。地平如砥。樹木長大。人少三毒。民多聚落。城名氾羅那夷。有一婆羅門。名湏凡。當為彌勒作父。母名摩訶越題。彌勒當為作子。相好具足。身長十六丈。生墮成地。目徹觀萬里內。頭中日光照四千里。彌勒得道為佛時。於龍華樹下坐。高三十里。亦四十里。用四月八日明星出時得道（大成經華枝如龍頭。故名龍花樹。亦有別傳雲。子從龍宮出。故名龍華樹也）西域記雲。婆羅痆斯（女黠反）國初轉法輪鹿野伽藍不遠。有窣堵波。是梅咀麗耶（唐言慈即姓也。舊曰彌勒。訛略也）菩薩受成佛記處。昔者如來在王舍城鷲峰山。告苾芻。當來之世。此贍部洲。土地平正。人壽八萬歲。有婆羅門子慈氏者。身真金色。光明照朗。當捨家成正覺。廣為眾生三會說法。其濟度者。皆遺法。植福眾生也。智度論曰。人壽八萬四千歲。身長八十丈。彌勒佛身長百六十尺。佛面二十四尺。圓光十里。是時眾生聞彌勒出世。無量人從佛出家。佛在大眾中初說法時。九十九億人得阿羅漢道。六通具足。第二會。九十六億人得阿羅漢道。第三會。九十三億人得阿羅漢道。自是以後度無數人（本）蓋聞彌勒菩薩者。現在為補處。受記莂於鹿苑之邊。當來為導師。宣妙法於龍華之下。釋迦遺法弟子。詎誠不尊崇。矧於遇為得大利之教。聽無上功德之法者哉。故萃之覽者。無謂其贅也。
　　特留。廣韻曰。特獨也。留住也。說文作留。上徒得反。下力求反。
　　芬芬。廣韻曰。芬芬府文反。詩箋曰。苾苾芬芬然香是也。

　　淨土三部經音義集卷第三

　　　　　　　　　　　　　沙門信瑞纂

　　　　　　　　觀無量壽經


　　觀。新華嚴音義曰。毘缽舍那。此雲種種觀察。謂正慧抉擇也。經音義雲。觀古丸古玩二反。說文觀諦觀也。釋名。觀望也。杜預注左傳曰。觀示也。
　　太子。梵語勘文曰。太子梵雲［口＋庾］誐囉惹（雙對）尚書曰。皇天上帝改厥元子。茲大國殷之命。孔安國曰。皇天改其太子。此大國殷之命。言紂雖為天所太子。無道猶改之。言不可不慎（本）案不論嫡子庶子繼嗣太祚。可為天下。皆云太子。所謂為天所太子故也。
　　阿闍世。名義集雲。阿闍世。此雲未生怨。妙樂雲。母懷之日。已有噁心於瓶沙王。未生已惡。故因為名。或呼婆羅留支。此雲無指。妙樂雲。初生相者雲凶。王令升樓撲之不死。但損一指。故為名也。內人將護。呼為善見。
　　調達。名義集雲。提婆達多亦名調達。亦名提婆達兜。法苑雲。本起經提婆達多。齊雲天熱。以其生時人天等眾心皆驚熱。無性攝論雲。唐云天授亦云天與。謂從天乞得故。入大乘論。問。彼提婆達多世世為佛怨。云何而言是大菩薩。答。若是怨者。云何而得世世相值。如二人行東西。各去步步轉遠。豈得為伴。又云。是賓伽羅菩薩。
　　頻婆娑羅。經音義雲。頻毗娑羅詣佛供養經云。頻毗此譯雲顏色。娑羅此雲端正。或云萍沙王或言頻婆娑羅。此雲色像殊妙。其義一也。又云。四分律雲。瓶沙王此雲訛也。正言頻婆娑羅。此雲形牢。是摩訶陀國王。
　　幽閉。廣韻曰。幽深也。隱也。於虯反。麻果雲。幽刑名也。說文雲。閉闔門也。字亦作閉同。博計反。
　　群臣。廣韻曰。群輩也。亦作群同。渠雲反。鄭玄曰。群眾也。孔安國曰。群諸也。廣韻曰。臣伏也。又男子賤稱也。周禮曰。王南向。群臣西面。鄭玄曰。群臣卿大夫士也。尚書說命曰。群臣咸諫於王是也。
　　夫人。新花嚴音義雲。夫人者案梵本雲第脾。此翻女夫。案鄭玄注禮雲。諸侯之妃曰夫人。玉篇雲。呼婦人為夫人者。亦所以崇敬之稱也。又夫男子美稱。婦因夫以成人。名夫人。西域呼王妃為第脾。呼男又為第婆也。
　　韋提希。靈芝義疏雲。韋提希此翻思惟先受此名。即為今日請觀之讖。
　　澡浴。經音義雲。法華經澡浴。上祖老反。說文澡灑手也。浴灑身也。
　　酥蜜。梵語勘文雲。伽裡多。此雲酥（雙對）摩頭此雲蜜（梵語翻）倭名曰。陶隱居曰。酥（音與蘇同。俗音曾）牛羊乳所成也。陶隱居曰。酥出外國亦從益州來。本是牛羊乳所為之。乳成酪。酪成酥。酥成醍醐。醍醐色黃白。作餅甚甘。唐本曰。有牛酥有羊酥。牛酥勝羊酥日華子曰。牛酥涼益心肺止渴嗽。潤毛髮。除肺痿心熱並吐血。孟說曰。酥主胸中熱。補五藏利腸胃。倭名曰。說文雲。蜜（音蜜此間雲美知）甘飴也。野王案蜂采百華。醞釀處成也。山海經曰。平逢山有神如人二首。名曰僑蟲。是長螫蟲。寔惟蜜之廬。郭璞注雲。嬌為螫蟲之長。廬蜂所捨。蜜亦蜂名。神農本草曰。密味甘。平除和百藥。名醫別錄曰。蜜明日。延年神僊。
　　和麨。廣韻曰。面糗也。麨（上同）尺沼反。糗音去久反。乾飯屑也。禮注雲。糗搗熬谷也。經音義曰。十誦律雲麨糒秘反。說文。麨乾飯也。一曰熬大豆與米者也。和名雲。食療經曰大豆麨（尺沼反。亦面同和名末米豆木）勿與一歲已上十歲已下小兒食之氣壅而死。
　　蒲桃。經音義曰。法華經蒲桃。博物誌曰。張騫使西域。還得安石榴蒲桃胡桃是也。廣雅。蒲陶有白黑黃。桃萄二形隨作無定體。倭名曰。本草雲。紫葛（和名永比賀豆良）文選蜀都賦。蒲萄亂潰（萄音陶。漢語鈔蒲萄衣比賀豆良乃美）梁四公記曰。帝問然公群物之異。對曰。蒲桃者。皮薄味美。無半者。皮厚味苦大觀本草曰蒲萄味甘。平無毒。主筋骨濕痹。益氣倍力。強志。令人肥健。耐饑。忍風寒。久食輕身。不老。延年。可作酒。逐水利小便。生隴西五原燩煌山谷。陶隱居曰。魏國使人多齎來。狀如五味子。而甘美可作酒雲。用其藤汁殊美好。此國人多肥健耐寒。蓋食斯乎。圖經曰。萄生隴西五原燩煌山谷。今河東及近京州郡皆有之。苗作藤蔓而極長大。盛者一二本。綿被山谷間。花極細。而黃白色。其實有紫白二色。而形之圓銳。亦二種。又有無核者。皆七月九月熟。取其汁。可以釀酒。謹按史記雲。大宛以葡萄為酒。富人藏酒至萬餘斛。久者十數歲不敗。張騫使西域。得其種而還。種之中國始有。蓋此果之最珍者。
　　漿。倭名曰。四時食制經云。春宜食漿水甘水（漿音即良反。和名豆久利美豆。俗雲邇於毛比。）名醫別錄曰。漿水味甘酸。無毒。調中。強力。止渴。消宿食。去睡。理藏府粟米新白華者佳。
　　漱口。經音義雲。涅槃經漱口。所溜反。說文漱盪口。
　　親友。經音義曰。法華經親友。下久。說文友同志也。廣雅友親也。禮記僚反稱其悌執友稱其仁。鄭玄雲。僚友同宦也。執友同志也。
　　鷹隼。名義集雲。嘶那夜此雲鷹。爾雅雲。鷹隼丑其飛也翬（音暉）鼓翅翬翬然疾。經音義雲。隼又作隼祝鳩也。鄭玄注周禮曰。猛鳥鷹隼之屬。倭名曰。辨色立成角鷹（和名久萬多賀。今案角者毛角之義也）蔣魴切韻雲。鷙（音四。和名太賀）鷹雞總名也。日本紀私記雲俱知（兩字急讀屈百濟俗號鷹曰屈也）斐務齊切韻曰。鶻（音骨。和名波夜布佐）鷹屬也。隼（音筍。和名同上）鷙鳥也。一名祝鳩。
　　和悅。廣韻雲。和順也。諧也。悅喜樂也。
　　存妊。廣韻雲。存在也。察也。恤間。徂尊反。在居也。存也。昨宰作代二反（重訓如字）。
　　禁製。廣韻雲。禁製也。謹也。止也。居蔭反。制斷也。止也。征例反（重訓如字）。
　　幻惑。廣韻曰。幻化。胡辨反。說文曰。幻相詐惑也。下胡國反。迷惑也。苑師云。幻謂相欺。眩以亂人目也。郭璞注爾雅雲。幻惑欺誑人者也。孔安國尚書注。相欺誑幻惑是也。
　　咒術。經音義曰祝。說文作酬。之授反。酬詛也。今皆作咒。釋名雲。祝屬也。以善惡之辭相囑著也。術法也。亦道也。
　　利劍。千字文雲。朅倪此雲劍。廣韻曰。居欠反。釋名曰。劍撿也。所以防撿非也。倭名曰。四色字苑雲。似刀而兩刃曰劍（舉欠反。今案僧家所持是也）吳淑劍賦曰。自葛盧發金。蚩尤造始。注曰。管子云。玉起於禺氏山。金起於汝漢。珠起於赤野。此寶相去各七千里。上有丹砂。下有黃金。上有磁石。下有銅金。葛盧山發而出。蚩尤所以為劍鎧。雍孤山發而出金。蚩尤取以為戟。
　　月光。未詳。
　　聰明。玉篇曰。聰明也。又作聰同。青公反。明察。靡兵反。尚書曰。文武聰明齊聖小大之臣。咸懷忠良。孔雲。聰明祝聽遠。
　　耆婆。名義集雲。耆婆或云耆域。或名時縛迦。此雲能活。又云故活。影堅王之子。善見庶兄。奈女處生。出胎即持針個藥囊。其母惡之。即以白衣裹之。棄於巷中。時無畏王乘車遙見乃問之。有人答雲。此小兒也。又問。死。活耶。答。故活。敕人乳而養之。後還其母。四分律雲。耆婆初詣得叉羅國。姓阿提梨。字賓迦羅。而學醫道。經十七年。其師即便以一籠器。及掘草之具。令其於得叉尸羅國面一由旬。求覓諸草。有不是藥者將來。耆婆如教。即於國內面一由旬。周竟求覓。所見草木盡皆分別。無有草木非是藥者。師言。汝今可去。醫道已成。我若死後次即有汝。耆婆經曰。耆婆童子。於貨柴人所大柴束中。見有一木光明徹照。名為藥王。倚病人身。照見身中一切諸病。
　　毗陀論經。經音義曰。雜阿毗曇心論雲。毗陀或言韋陀。皆訛也。應言鞞陀。此雲分也。亦云知也。四名者。一名阿由。此命。謂醫方諸事。二名夜殊。謂祭祀也。三名娑磨。此雲等。謂國儀卜相音樂戰法諸事。四名阿闥婆拏謂咒術也。此四名是梵天所說。若是梵種年滿七歲。就師學之學成即成國師。為人主處敬。梵天孫毗耶婆僊人。又作八鞞陀。西域記雲。其婆羅門答四吠陀論（舊云比陀。訛也）一曰壽。謂養生繕性。二曰祠。謂亨祭祈禱。三曰平。謂禮儀占卜兵法軍陳。四曰術。謂異能伎數禁咒醫方。師必博究。精微貫窮玄奧。示之大義。導以微言。提撕善誘。雕朽勵薄。若乃識量通敏。志懷逋逸則拘縶反關。業成後已。年方三十志立。學成既居祿位先酬師德。寄歸傳雲。所尊典語有四薛陀書。可十萬頌。薛陀是明解義。先雲圍陀者訛也。咸悉口相傳授。而不書之於紙葉。每有聰明婆羅門。誦此十萬頌。
　　無道。孝經曰。昔者天子。有爭臣七人。雖亡道。弗失天下。孔安國曰。無道者不修先王之至德要道。不失天下。言從諫也。（注開宗明義章雲。先王先聖王也。至德者孝德也。孝者生於敬。敬者寡。而悅者眾。故謂要道也）尚書武成曰。商王受無道。孔曰無道德也（禮記雲。道德仁義非禮不成。正義曰。道者通物之名。德者得理之稱。仁是施恩及物。義是裁斷合宜。言人欲行四事。不用禮。無由得成。道德為萬事之本。仁義為群行之大。故舉此四者為用禮之主）。
　　弒逆。梵語勘文雲。逆梵雲設睹（幹字文）誡訶捨嚕（禮言）廣韻曰。弒大逆。亦作殺同。更反。逆亂也。宜戟反。經音義雲。弒屍至反。左傳自虐其君曰弒。周易雲。臣殺君。子弒父。非一朝一夕。其所由來漸也。釋名雲。下殺上曰弒。弒伺也。伺間而後得其便也。論語子曰。殺父與君。不從也。孔安國曰。雖隨其主。亦不與為大逆也。東宮切韻曰。郭知玄雲。逆犯也。釋氏雲。不順。韓知十雲。逆咈戾。武玄之雲。叛也。薛峋雲。劫拒也。孫勉雲。亂也。成實論雲。破僧。噁心出佛身血。殺阿羅漢。殺父母。以不識恩養故。名為逆。此逆罪。但人道中能起非餘道中。以人有別知故。
　　剎利種。經音義曰。雜阿毗曇心論雲。剎利應言剎帝利。譯雲土田主也。謂王族貴種是也。靈芝義疏雲。西竺四姓攝一切姓。剎婆羅門二為尊貴。毘舍首陀二為下賤。剎帝即王者姓。
　　旃陀羅。經音義曰。放光般若經云。旃陀羅或云旃茶羅。此雲嚴熾。謂屠殺者種類之名也。一雲主人。獄卒也。案西域記雲。其人若行。則搖鈴自標。或柱破頭之竹。若不然。即與其罪也。
　　驚怖。廣韻曰。舉卿反。懼也。說文曰。馬駭也。怖惶懼也。普故反。
　　惶懼。廣韻曰。惶懼也。恐也。遽也。胡光反。懼怖也。其遇反。
　　不為。廣韻曰。為助也。於偽反。論語曰。冉有云。夫子為衛君乎。孔安國曰。為猶助也。靈芝義疏雲。不為我者。求救之詞。為猶助也。
　　內宦。左傳宿有妃嬙嬪御焉。杜預雲。妃嬙貴者。嬪御賤者。皆內宦。
　　憔悴。廣韻曰。瘦也。又憂愁也。上昨焦反。下秦醉反。經音義雲。法華經。憔悴。三蒼作憔悴。廣雅。憔悴愁患憂也。爾雅悴病也。東宮切韻曰。陸法言雲。憔悴毀損。薛峋雲。憔悴憂愁之容。祝尚丘雲。憔悴容貌衰惡。孫勉雲。憔悴有所憂也。
　　悲泣。東宮切韻雲。陸法言曰。悲府眉反。郭知玄雲。悲痛泣也。麻果雲。哀傷也。孫勉雲。嘆也。今案。毛詩。無使我心傷悲是也。釋氏雲。泣無聲而淚。武玄之雲。悲也。薛峋雲。眼出涕。王仁煦雲。悲淚。孫胄雲。說文無聲出淚曰泣。去急反。
　　號泣。經音義曰。號胡刀反。爾雅號呼也。大呼也。釋名雲。以其善惡名之也。號又哭也。字從號虎。尚書大禹謨曰。帝初耕於歷山往田日號泣於旻天於父母。孔曰。號泣於旻天及父母。克己自責不責於人也。
　　憂惱。廣韻雲。憂愁也。於求反。惱懊惱也。奴皓反。東宮切韻曰。憂戚也。愁也。孫勉雲。惱恨也。又亂也。釋氏雲。惱懊惱。有所恨痛也。孫胄曰。韻略雲。懊惱心悲內結也。
　　閻浮提。經音義曰。起世經閻浮提或名剡浮洲。或言膽浮洲。閻浮者。從樹為名提者略也。應言提鞞波。此言洲。新華嚴音義雲。正雲膽膽部。樹名也。提此雲洲。謂香山上。阿耨達池南。有一大樹。名為膽部。其葉上開下狹。此南洲似彼故為名。大論雲。如閻浮提者。閻浮樹名。其林茂盛。此樹於林中最大。提名為洲。此洲上有此樹林。林中有河。底有金沙。名為閻浮檀金。以閻浮樹故。名為閻浮洲。有五百小洲圍繞。通名閻浮提。
　　五體投地。靈芝義疏雲。頭及四肢為五體。五處皆圓。亦名五輪。著地禮之重也。廣韻雲。投托也。棄也。合也。說文投擿也。度候反。
　　懺悔。廣韻曰。自陳悔也。楚覽反。悔改也。呼對反。東宮切韻曰。釋氏雲。西域雲懺悔。此發露。謝罪。麻果雲。內典有自陳犯狀悔過也。孫胄雲。韻略自陳罪也。新華嚴音義雲。懺謂懺摩。此雲忍請。謂請前人。忍受我悔罪也靈芝義疏雲。梵雲懺摩。此翻悔往。今言懺悔。花梵併舉。有云。懺斷後。悔是恥前。淨影義疏雲。懺斷胡語。此雲悔過。胡漢併舉。故云懺悔。
　　自在天宮。經音義雲。道行般若經。波那和提天。新道行經云自在天也。放光般若經云波羅尼蜜天。或云婆捨跋提天。此雲他化自在天。名義集雲。婆捨跋提。或波羅尼蜜。大論雲。秦言他化自在。此天奪他所化。而自娛樂故。言他化自在。亦名化應聲天。別行疏雲。是欲界頂天。假他所化。以成己樂。即魔王也。
　　微笑。唐韻雲。微細也。小也。無非反。笑欣也。喜也。俗作?同。私妙反。
　　阿那含。名義集雲。阿那含此云不來。金剛疏雲。是人欲界中死。生色無色界。於彼漏盡。不復來生。大論名阿那伽彌。阿那名不。伽彌名來。四教義雲。翻云不還。新花嚴音義雲。阿那含此云不還。謂斷欲界九品惑盡。從此上生色界。更不還來受生欲界故。名不還也。
　　孝養。經音義雲。爾雅善父母為孝。謚法曰。慈愛不忘勞曰孝。從命不違曰孝。曲禮曰。凡為人子者。冬溫而夏涼。昏定而晨看。故州閭鄉黨稱其孝也。禮記曰。公明儀問孝。曾子曰。孝有三。大孝尊親。其次弗辱。其下能養身也者。父母之遺體也。行父母之遺體。敢不敬乎。居家不莊非孝也。事君不忠非孝也。准官不敬非孝也。朋友不信非孝也。戰陳無勇非孝也。五者不遂（遂猶成也）災及於親。敢不敬乎。曾子曰。夫孝置之而塞於天地。傳之而橫乎四海。施諸後世而無朝夕。推而放（猶至）諸東海而准。推而放諸北海而准（無朝夕。常無輟時也）詩云。自東自西。自南自北。無思不服。此之謂也。論語。子曰。三年無改父道。可謂孝（鄭玄曰。孝子在喪哀戚思慕。無所改其父之道。非心之所忍為也）子又云。父母之年不可不知。一則以喜。一則以懼（孔安國雲。見其壽考則喜。見其老衰則懼也）孝經曰。身體髮膚受父母。弗敢毀傷。孝乳也。立身行道。揚名後世。以顯父母。孝之終也。屍子曰。孝子一夕五起看其親衣之厚薄。枕之高卑。東宮切韻曰。曹憲雲。養供也。案供奉於尊者曰養。麻果雲。供養字從羊食。廣雅雲。養樂也。孫勉雲。以食飲飼之曰養。古文??作同。餘兩餘亮二反。孔安國注尚書雲。農功既畢。始牽車牛載其所有。求易所無。遠行賈賣。用其所得珍異孝養其父母是也。
　　父。千字文雲。比多此雲父。廣韻曰。說文雲。父矩也。家長率教者也。扶雨反。白虎通雲。父矩也。以法度教子也。周易雲。有天地。然後有萬物。有萬物。後有男女。有男女。然後有夫婦。有夫婦。然後有父子。有父子。而後有君臣。有君臣。而後禮儀有所錯。倭名曰。爾雅雲。父為考（和名知知。日本私記賀曾）。楊氏漢語鈔雲阿耶（和名同上）。
　　母。千字文曰。摩多此雲母。東宮切韻曰。陸法言雲。母莫厚反。韓知十曰。母牧也。能牧養子。薛峋雲。萬物類能生。皆曰母。老子有名萬物母。孫勉雲。母救也。道之生曰母。死曰妣。蒼頡篇。其中有兩點者。象婦人乳形倭名曰。爾雅雲。母為妣（卑履反。又去聲。和名波波。日本紀私記雲。母以路波）舍人生曰。生曰。生稱父母。死稱考妣。郭璞曰。公羊傳雲。惠公者。隱公之考也。仲子者。桓公之母也。明非死生之異稱矣。楊氏漢語抄雲阿娘（音如羊反和名同上）。名義集曰。鄔（安石）波弟鑠。此雲父母。楊子曰。父母子之天地與。無天何以生。無地何以形。摭花雲。天懸象。地載形。父受氣。母化成。詩曰。哀哀父母。生我劬勞。無父何怙。無母何恃。出則銜恤。入則靡至。父兮生我。母兮鞠我。撫我育我長我。畜我顧我。出入復我。欲報恩。昊天罔極。梵網經。孝順父母師僧三寶。
　　奉事。孝經曰。人生以孝道化民。則民一心奉其上。又曰。詩云。夙夜匪懈事一人是也。
　　師長。千字文曰。捨婆多此雲師。梵語勘文雲。而曳瑟吒（普賢讚）此雲長。廣韻曰。師範也。眾也。亦官名大戴禮曰。昔者周成王。在襁褓中。大公為太師。長太也。知丈反。又直張反周禮曰。師氏。鄭玄雲。師教人以道者之稱也。論語云。溫故知新。可以為師。孝經曰。以弟事長則順。孔曰。弟者善事父兄之謂也。周禮雲。教三行。一曰孝行親父母。二曰友行。以尊賢良。三曰順行。以事師長是也。
　　煩惱。法華文句曰。煩惱者即九十八使流·扼·纏·蓋等。逼惱行人。煩惱是能潤。漏業所潤。秘藏詮註曰。百法論說。煩惱有二十六煩者擾也。惱者亂也。擾亂有情。恆處生滅。
　　凡夫。名義集曰。波羅隋言毛道。謂行心不定。猶如輕毛隨風東西。魏金剛曰毛道凡夫。應法師云。梵縛羅。此雲毛。婆羅此雲愚。梵音相近。譯人致謬。正言婆羅必栗托仡那。此翻愚異生愚癡闇冥無有智慧。但起我見。不主無漏。亦名嬰愚凡夫。凡夫義譯也。廣雅凡輕也。謂輕微之稱也。梵言婆羅必利他伽闍那。此雲小兒別生。以癡如小兒。不同聖生也。
　　羸劣。廣韻曰。羸瘦也。力為反。劣弱也。鄙也。少也。力輟反。
　　生盲。東宮切韻曰。陸法言雲。盲武庚反。無目。釋氏。盲無眸子。孫勉雲。目清視無光。孫胄雲。韻略雲。盲目不見物也。倭名雲。唐韻雲。盲（音亡。和名米之比。）目無眸子也（目童子也）靈芝義疏雲。胎中失目謂之生盲。
　　懸鼓。梵語勘文曰。鼓梵言陛裡（雙對集）倭名雲。蔡邕獨斷雲。鼓（公戶反。和名都都美）黃帝臣岐伯所造也。毛詩云。有瞽瞽在周庭。應田懸鼓傳曰。瞽樂官也。應小鞞鼓也。田大鼓也。懸鼓周鼓也。禮記曰。夏後氏足鼓。段楹鼓。周懸鼓。注雲足為四足。楹為柱貫其中。上出也。懸懸之簨??。簨??所以懸鐘磬者也。橫雲簨。飾之以鱗之屬。植曰??。飾之以羸屬羽屬。又云。廟堂之下懸鼓在西。應在東。注曰。禮樂之器。尊西也。小鼓謂之應。（本）案懸鼓在西。暮日喻彼。太得便宜。學者可思。
　　日想。千字文雲。僧惹拏此雲想。東宮切韻雲。陸法言雲。想息兩。郭知玄雲。思想也。韓知十雲。想像也。麻果雲。淮南子云。想而無形者。不能思於心。孫勉雲。想存思也。鄭玄雲。雜氣有似可形想者也。
　　作想。廣韻曰。作為也。起也。行也。役也。始也。生也。則落反。又則邏藏路二反。
　　成已。千字文雲。你澀半曩。此雲成。廣韻雲。成畢也。就也。平也。善也。是征反。又祝尚丘雲。成畢竟也（本）今案。作始起行。生專想意也。成作觀想畢。正諧真理。謂也。然作作作為之作。成作成畢之成。已下諸觀效之。勿混亂矣。
　　金剛。名義集雲。跛折羅亦云斫迦羅。大論雲越闍。新雲縛左羅。西域記雲。代羅闍此雲金剛。起居注曰。晉武帝十三年。燩煌有人獻金剛寶。生於金中色如紫石英。狀如蕎麥。百練不消。可以切玉如泥。什師云。如有方寸金剛。數十里內石壁之表。所有形色悉於是現。大經曰。如金剛寶置之日中色則不定。金剛三昧亦復如是。若在大眾。色則不定。大論雲。金剛寶者。帝釋所執。與修羅戰。碎落閻浮。薩遮尼乾子經云。帝釋金剛寶能滅阿修羅。智碎煩惱山。能壞亦如是。無常經云。金剛智杵碎邪山。永斷無始相纏縛。
　　八楞。東宮切韻曰。楞盧登反。四方木也。案物之有隅角也。說文作棱。文選西都賦曰。上觚棱而棲金爵。注曰。漢書音義應劭雲。觚八觚。有隅者也。音孤說文棱柧也。柧與觚同之。經音義雲。棱力增反。說文雲。棱柧也。柧音孤。通俗文木四方為陵。八棱為柧也。倭名雲。唐韻雲棱柧（孤棱一音。和名曾波乃岐）木也。又四方木也。靈芝義疏雲。幢體八面八楞。其狀如塔。
　　雜廁間錯。廣韻雲。雜匝也。集也。說文五彩相合也。徂合反。廁圊也。釋名曰。廁雜也。言人雜廁其上也。又間也。次也。初吏反。古莧反。廁也。瘳也。代也。隔也。又音平聲。錯雜色也。說文雲。金塗也。倉各反。
　　分齊。廣韻雲。分賦也。施也。說文別也。府文反。齊整也。中也。莊也。好也。等也。徂奚反（本）案分齊猶別整也。
　　星月。千字文曰。梵雲哆囉迦。此雲星。廣韻曰。說文雲。萬物之精。上為列星。准南子曰。日月之婬氣精者。為星辰也。說文雲。作星同。桑經反。五行大義曰。史記雲。星金之散精。殞為石。春秋雲。星者陰精。金亦陰也。又曰。說文雲。星者萬物之精為日。日分為星。故其字日下生。三五歷曰。星元氣之英。俱舍頌疏雲。星最小者唯一俱盧舍。其最大者十六逾繕那。經律異相雲。星宿城郭。天神之捨也。以水精為城。七寶為宮。懸在空中。大風持之。猶如浮雲隨日運行。為眼所見。大者七百里。中者五百里。小者百二十里。宮室園池如四王。壽命亦爾（出樓炭經第六及長阿含）。
　　八種清風。千字文曰。梵雲嚩庾。此雲風。天台疏曰。八種清風者。彼處實無時節。若寄此八。謂除上下。餘四方四維。故云八。亦可用對八卦也。顯要記雲。八者更加四維也。對八卦者。八卦名出此方。亦可借用定彼八方。八卦謂東震。西兌。南離。北坎。東北艮。東南巽。西北幹。西南坤。正觀記雲。八風者。淮南子云。東北曰炎風。東方雲條風。東南雲景風。南方雲巨風。西南雲涼風。西方雲飂（音流）風。西北雲麗風。北方雲寒風。說文雲。風八風也。東方曰明庶風。東南曰清明風。南方曰景風。西南雲涼風。西方雲閶闔風。西北方曰不周風。北方曰廣莫風。東北曰融風。風動蟲生故。蟲八日而化。從蟲凡聲。方戎反（案白虎通。有八風篇。其名多分同。其義甚委細。恐繁不載之）。
　　粗見。廣韻曰。粗粗也。略也。徂古反。
　　釋迦毗楞伽摩尼寶。靈芝義疏雲。釋迦毗楞伽。此雲能聖。摩尼亦云離垢。亦云如意。法聰記雲。寶炬陀羅尼經云。毗楞伽寶純金色。住梵宮。菩薩生兜率已。善根力故。此寶自然生篋中。能降魔消毒。大方廣寶篋經曰。佛言文殊師利。如毗楞迦摩尼寶珠。在帝釋頸。悉遍普照三十三天。以珠力故。一切處有悉照見。
　　有百種畫。梵語勘文雲。只怛囉此雲畫也（禮言）廣韻曰。畫掛也。古賣反。以五色掛物象也。俗作??同。胡卦胡麥二反。論語。子曰。繪事後素。注繪畫文也。凡繪畫者。先布眾色。然後以素分其間。以成其文（本）案俗繪名曰後素。元起自焉。
　　施火輪。俱舍論。然聖有時。暫迷亂故。率爾於境欲貪現前。如於火輪晝夜又迷亂。法花文句雲。如旋火輪。觀其本無（云云）。
　　宛轉。成英注莊子曰。宛轉變化。文選靈光殿賦曰。蟠螭宛轉而承楣。翰曰。宛轉落貌。遊僊窟曰。宛轉。注網繆之稱也。
　　如帝釋瓶。靈芝義疏雲。帝釋瓶。謂帝釋殿前有瓶。莫測其量。以葉量果。其大可知。正觀記曰。大論十五雲。有人貧乏常供養天。天愍此人現身。問雲。汝求何事。答曰。欲求富貴。天與一器。名曰德瓶。而語之曰。所須之物。皆此出等。今以果相狀如此。瓶未測大小。以葉度之。亦可見矣。
　　如意珠玉。新花嚴音義雲。摩尼此雲增長。謂有此寶處。必增其威德。舊翻為如意等。逐義譯也。名義集雲。摩尼或云逾摩。應法師云。正雲末尼。即珠之總名也。此雲離垢。此寶光淨不為垢穢。所染。或加梵字。顯其淨也。又翻增長。有此寶處。增長威德。大品雲。如摩尼寶。若在水中。隨作一色。以青物裹。水色即青。若黃赤白紅縹物裹。隨作黃赤白紅縹色。又大品雲。阿難問憍屍迦。是摩尼寶。為天上寶。為是閻浮提寶。釋提桓因言。天上寶。閻浮提人亦有是寶。但功德相少不具足。大論雲。有人言。此寶珠從龍王腦中出。人得之毒不能害。入火不燒。輔行雲。亦云如意。似如唐梵不同。大論華嚴雲如意摩尼。似如併列二名若法花雲摩尼珠等。似體別。大莊嚴論曰。有摩尼珠。大如膝蓋。大論曰。如意狀如芥粟。又如意珠出自佛舍利。若法沒盡時。諸舍利皆變為如意珠。觀經指如意為摩尼。天台雲。摩尼者如意也。
　　十四支。章移反。左傳正義曰。人之身體。頭為元首。四支為末。故為四支。謂手足也（本）案支??體字。即枝末義也。
　　團圓。廣韻曰。團圓也。圓與圓同。圓天體也。天圓地方也。上度官反。下王權反。
　　流注。廣韻曰。注灌也。之戎反。
　　住立。廣韻曰。住止也。立位也。東宮切韻曰。曹憲雲。住立也。案立倚不行。郭玄雲。停止不止也。
　　脈。廣韻曰。說文雲。??血理之分邪行體者。經典作脈。釋名雲。脈幕也。幕絡一體也。莫獲反。
　　甄叔迦寶。經音義曰。譯雲赤色寶。字林已僊反。或曰旃叔。或云堅叔迦。案西域傳曰。有堅叔迦樹。其花赤色形大如手。此寶色似此花。因以為名焉。
　　梵摩尼寶。摩尼義如前明。靈芝義疏雲。梵翻淨。名義集雲。或摩尼上加梵字。顯其淨也（本）案梵摩尼。即淨摩尼珠也。
　　寶幔。經音義曰。明度無極經云。帷幔下莫旦反。字林在旁曰帷。在上曰幕。說文幔幕也。倭名曰。廣韻（莫半反。俗名如字。但本朝或班幔讀萬太良萬久）帷幔也。
　　八十隨形好。新花嚴經如來隨好光明品雲隨好音義雲。好呼告反。合眾生愛樂故。又音呼高。資嚴大相益殊勝。
　　多陀阿伽度。經音義曰。放光般若經云。怛薩阿竭（又一說伽）阿羅訶三耶三佛。大品經作多他阿伽度阿羅訶三藐三佛陀。同一名也。此則十號中三號也。但猶梵音輕重耳。多陀阿伽度。此雲如來。阿羅訶此雲應供。三藐三佛。此正徧知也。
　　鳧。倭名曰。爾雅注雲。鴨（音甲）野名曰鳧（音扶）家曰鶩（音木）楊氏漢語抄雲。鳧鷖（和名賀毛。下鳥嵇反）。
　　雁。名義集曰。僧（斯?）娑。或亙娑。唐云雁。禮記。季秋之月鴻雁來倭名曰。毛詩鴻雁篇注雲。大曰鴻。小曰雁（洪岸二音和名賀利）。
　　鴛鴦。名義集曰。斫迦邏婆。此雲鴛鴦。匹鳥也（匹偶也配也合也二也）止則相耦。飛則相雙。倭名雲崔豹。古今注雲。鴛鴦（宛嬰二音。和名乎子。揚氏漢語鈔雲。漢鳥鶩音漢敕）雌雄未嘗相離。人得其一。則一思而死。故名匹鳥也。
　　妄想。廣韻曰。妄虛也。又亂也。誣也。巫放也。東宮切韻曰。郭知玄雲。妄言不信也。釋氏雲。虛謬言也。韓知十雲。詐也。說文亂也。王煦雲。虛說。孫勉雲。誑也（居況反）杜氏注左傳雲。妄不法也。
　　粗想。廣韻雲。粗疏也。大也。物不精也（本）亦作粗同（倉胡反）。
　　閻浮檀金。經音義曰。大菩薩藏經云。瞻部捺陀金。或作剡浮那他金。舊云閻浮檀金。名一也。但瞻部樹半臨陸地。半臨海中此海水底有金也。而水極深。然金色徹出水上。若轉輪聖王出世。諸夜叉等神。取此金將來博易故。人間有之。若著闇中。闇色則滅。那他此雲江。亦海也。新譯花嚴音義雲。具正雲染部捺陀。此是西域河名。其河近閻浮捺陀樹。其金出彼河中。此則因樹以立稱。金由河以得名。或曰。閻浮果汁點物成金。因流入河染石成此閻浮檀金。其色赤黃。兼帶此焰氣也。起世經云。諸比丘。此閻浮提有一大樹。名曰閻浮。其木縱廣七由旬。乃至枝葉覆五十由旬。而彼樹下有閻浮檀金聚。高二十由旬。以金從於閻浮樹下出生。是故名為閻浮檀金。因此得名。
　　耶由他。新花嚴音義雲。阿庾多。庾俞主反。阿庾多者。當此方一兆之名也。又那由阿。或曰那庾多。當此方一億之名也。
　　恆河沙。經音義雲。大菩薩藏經云。殑伽。渠陵反。舊云恆河。此河從無熱惱池東面象口而流出。入東海也。其沙至細。與水同流。以手掬水。滿手中。急把於沙。還隨水出。經中多此喻也。
　　由旬。經音義雲。放光般若經云俞旬。又作由旬。或作由延。又作逾闍那。皆訛也。正雲逾繕那。此譯雲。合也應也。計合應爾許度量。同此方驛邏（郎佐反。巡也遊兵也）也。案五百弓為一拘盧舍。八拘盧舍為一逾繕那。即此方三十里也。言古者聖王一日所行之裡數也。又云。彼逾繕那亦有大小。或八拘盧舍。或四拘盧舍。一拘盧舍謂大牛鳴音。其聲五里。昔來皆取八拘盧舍那。四十里也。新花嚴音義雲。由旬梵言。具雲逾繕那。此雲和合。謂以多俱盧舍和合成故。案佛本行集經第十二雲。微塵成一窗牖塵。七窗牖塵成一兔毛頭塵。七兔毛塵成一羊毛頭塵。七羊成一牛毛頭塵。七牛毛成一蟣。七蟣成一虱。七虱成一芥子。七芥子成一麥。七大麥成一指節。七指節成半尺。二尺成一肘。四肘成一弓。五弓成一枝。二十枝名一息。八十息名俱盧舍。八俱盧舍成一由旬。准此方尺量。二里餘八十步當一俱盧舍。計一由旬。合有一十七里餘。二百八十步或曰一由旬。如此方一驛地也。靈芝義疏雲。由旬亦云由延。亦云逾繕那。西竺驛亭之裡。經律所出遠近不定。諸家多取四十里為準。
　　五須彌山。千字文雲。缽縛多此雲山。經音義雲。海龍王經云。安明山即須彌山也。亦言修迷樓山。正雲蘇彌盧山。此譯雲好光。亦云妙高山也。名義集雲。蘇迷盧。西域記雲。唐云妙高。舊曰須彌又曰須彌樓。皆訛。四生合成。在大海中。據金輪上。日月之所回泊。諸天之所游捨。七山七海環峙環列。四面各有一色。東黃金。南琉璃。西白銀。北頗梨。隨其面同山色。毗曇俱舍雲。妙高七寶所成故名妙。出七金山故名高。俱舍頌。妙高頂八萬。三十三天居四角。有四峰。金剛手所住。中宮名善現。周萬逾繕那。高一半金成。雜飾地柔暖。中有殊勝殿。周千逾繕那。外四苑莊嚴。眾車粗雜喜。妙地居四方。相去各二千。東北圓生樹。西南善法堂。疏雲妙高山王。四寶為體。謂如次四面北東南西。金銀次琉璃頗胝迦寶。隨寶威德。色顯於空。故贍部洲空。似吠琉璃色。靈芝義疏雲。一須高三百三十六萬里。縱廣亦爾。五須彌共一千六百八十萬里。
　　四大海水。千字文雲。三母捺羅此雲海。名義集雲。娑竭羅。或娑伽羅。此雲鹹海。書曰。江海朝宗於海。莊子曰。溟海者天地。淮南子曰。海不讓水。積以成其大。孫卿子曰。不積細流。無以成海。老子曰。江海所以能為百谷王者。其善下也。潮有朝夕之期。故吳都有朝夕之池。說文曰。海天池也。以百川者也。從水每聲。臣鍇案。莊子曰。溟海者天池也。吼乃反。倭名雲。四聲字苑雲。海（音改和名字美）百川所歸也。日本紀私記曰。溟渤（冥孛二音。於保岐宇美）滄溟（滄音蒼。阿乎宇奈波良）俱舍頌曰。山間有八海。前七名為內。最初廣八萬。四邊各三倍。餘六半半狹。第八名為外。三洛叉二萬二千逾繕那。疏雲。妙高為初。輪圍為後。中間八海。前七名為內。七中皆具八功德水。一甘。二冷。三暖。四輕。五清淨。六不臭。七飲時不損喉。八飲已不傷腸。如是七海。初廣八萬。約雙山內邊周量。於其四面數各三倍。謂各或二億四萬逾繕那。其餘六海半半狹。謂第二海量。廣四萬。乃至第七量廣。一行二百五十。此等不說周圍量者。以煩多故第八名外。鹼水盈滿。量廣三億二萬二千。靈芝義疏雲。一大海八萬四千由旬。四大海共三十三萬六千由旬。
　　攝取。東宮切韻曰。韓知十雲。攝引持也。薛峋又乃牒反。安也。左傳曰。攝飲。杜預雲。攝持也。廣韻雲。攝兼也。錄也。書涉反。取收也。受也。七庾反。
　　觀世音。經音義曰。觀音授記經云。觀世音。梵雲阿婆盧吉低捨婆羅。此譯雲觀世自在。舊云觀世音。或云光世音。並訛也。又尋天竺多羅葉本。皆云捨婆羅。則譯為自在。雪山已來經本。皆云娑婆羅。則譯為音。當以捨婆兩音相近遂致訛失也。
　　肉髻。經音義曰。摩訶般若婆羅蜜經。肉髻古帝反。梵言嗢瑟尼沙。此雲髻。即無上依經云郁尼沙。頂骨起自然成髻是也（案義未詳）梵語勘文雲。嗢瑟尼沙。諸文多雲頂不空大佛頂。或云頂髻。如怛他蘖睹瑟尼沙雲如來頂髻也。或直雲髻。縛曰盧瑟尼沙雲金剛髻也。私案之。諸人頂及髻。各有別名。今嗢瑟尼沙。是佛頂髻名也。不通餘人。但頂與髻間有不審。三十二相中。或云烏瑟膩沙無見相。或云頂上肉髻無能見者。當知烏瑟尼沙者。是肉髻名也。餘人無肉髻故。若頂若髻不立此名歟。從如來肉髻中出化佛。從化佛頂出光明。所說名大佛頂（出本經）當知雲佛頂者。佛肉髻也。肉髻即頂故云頂或云頂髻。或云肉髻歟。釋迦等佛。出家形故無髻。衹有螺髻。然雲肉髻者。頂上高隆。形似髻故云爾歟。世人囟會置一赤珠。雲肉髻珠雲嚴肉髻之珠。又百相經三十二相終雲。頂肉髻成。八十種好初雲一者肉髻高顯無能見頂（文）大般若云。世尊頂相高顯周圓。如來陀那亦猶天蓋（文）當知佛頂上是內髻。又南兵大師。被摩頂普賢。所摩之處。自然隱起有如肉髻（云云）大師頂上少似佛頂。當知烏瑟尼沙者。佛頂上高隆。如髻雲頂。亦云頂髻。即肉髻。佛頂印作此形也。烏沙相連。有郁音。是上義。即雲頂歟。唵字。不空譯雲。是如來無見頂相義（文）烏瑟尼沙雲無見頂故歟。如來頂印。以奉安頂上。以此雲烏瑟尼沙。真言書中。說佛頂佛眼佛舌佛牙等本尊印相相好。未說肉髻。定知肉髻即是頂相也。義釋說如來頂印。雲髻相無去來相（文）當知如來相即髻也。說大日雲。髮髻以為冠（本）髮髻為冠。頂髻非發。即肉髻也。觀佛三昧經八雲。令佛頂上肉髻之中一一毛孔。湧出琉璃光（文）定知肉髻非一螺也。此經以肉髻即為無見頂相（云云）疏十六雲。蓮上作佛頂印。其印如佛頂髻形。令頂高隆（文）。
　　印文。悉曇字記雲。印文●。注雲。是室利字。西域為印也。
　　按引。東宮切韻曰。陸法言曰。接即葉反。持也。合也。薛峋雲。續也。麻果雲。支也。孫勉雲。捧也。承也。郭知玄雲。引羊晉反。牽也。釋氏雲。進也。麻果雲。發也。杜預注左傳。引導也。
　　金剛摩尼華。未詳。
　　大勢至。名義集曰。摩訶那缽。此雲大勢至。思益經云。我投足之處（投側角反握也）震動三千大千世界及魔宮殿。故名大勢至。觀無量壽經云。以智慧光。普照一切。令離三塗。得無上力。是故號此菩薩。名大勢至。
　　三塗。經音義曰。賢劫經。三塗又作途??二形同。達胡反。言三塗者。俗書春秋有三途危險之處。借此名為塗。猶道。非謂塗炭之義。若依梵本。雲阿波那伽低。此雲惡趣。不名惡道。道是因義。由履而行。趣果名已到之趣。不名惡道。
　　寶瓶。名義集雲。軍遲此雲瓶。西域記雲。捃稚迦即澡瓶也。玉篇雲。瓶汲器。又罌總名也。正作瓶同。薄並反。
　　佛剎。新華嚴音義曰。佛剎。剎具正雲紇差怛羅。此曰土田。差音初界反。經音義曰。花嚴經切剎。又作擦同音察。梵言差多羅。此譯雲土田。經中或言國。或云土者。同其義也。或作剎土者。存二音也。即剎帝利名守田主者。亦是也。案剎書無此字。即剎字略。?音初一反。浮圖名剎者。訛也。應言刺瑟胝。刺音力割切。此譯雲竿。人以柱代之。名為剎柱。以安佛骨。義同土田。故名剎也。以彼西國塔竿頭安舍利故。
　　側塞。廣韻曰。側傍也。阻力反。塞滿也。窒也。蘇則反。又先代反。邊塞也。
　　胞胎。經音義曰。智度論雲胞胎。補交反。說文。兒生裹衣者胞也。漢書雲。同胞之徒。如淳曰。同胞親兄弟也。
　　讀誦。東宮切韻曰。釋氏雲。讀目對文。而口唱也。郭知玄雲。誦去本闇述也。孫勉雲。對文曰讀背文曰誦。
　　勇猛。案廣韻雲。勇驍也。餘隴反。猛武也。莫幸反（本）言驍武者。慔然不抱慵弱心也。
　　須臾。名義集曰。摩睺羅。毗曇翻為須臾。一日一夜共有此須臾。僧祇雲。二十羅預名一須臾。新華嚴音義雲。玉篇雲。須臾俄頃之間也。俱舍論雲。百二十剎那為一怛剎量。六十怛剎那為一臘縛。三十臘縛為一須臾。三十須臾為一晝夜也。禮記曰。君子云禮樂不可斯臾去身。鄭玄曰。斯臾猶須臾。
　　法子。孔安國注孝經曰。子者男子之通稱也（本）今案。歸佛法男子也。
　　如一念頃。名義集曰。剎那。楞伽雲。剎那時不住名為剎那。俱舍雲。壯士彈指頃六十五剎那。仁王雲。一念中有九十剎那。一剎那經九百生滅。毗曇翻為一念。日藏雲。我今復說剎那之數。一千六百剎那名一迦羅。六十迦羅名摸呼律多。三十摸呼律多為一日夜。俱舍曰。時之極少名剎那。時之極長名為劫。通明極少。凡有三種。俱舍頌曰。極微字剎那。色名時極少。釋曰。分折諸色至一極微為色極少。分折諸名及時至一字一剎那。為名極少時極少。往生論註曰。百一生滅名一剎那。六十剎那名為一念時節。
　　經宿。玉篇曰。玉篇曰。宿夜止也。住也。捨也。思六反。又思宙反。星宿。左傳雲。一宿為捨。毛詩云。有客宿宿。有客信信。注雲。一宿曰宿。再宿曰信（本）今案。野徑之行客。山路之遊子。晝投步。夜止宿。經宿經夜。乃是一夜。
　　威儀。左傳曰。引之表儀。注引導也。表儀猶威儀也。孝經曰。容止可觀進退可度。孔安國雲。容止威儀也。尚書雲。夫人夫人自亂於威儀。孔曰。夫人夫人自治正於威儀。有威可畏。有儀可像。然後足以帥人是也。
　　熏修。東宮切韻曰。熏許雲反。說文火煙上出（私案文選尋煙染芬熏息猶芳）修熏也。息流反。九品往生義雲。如沉檀等熏衣時。香氣遍人之所愛敬。戒善亦爾。有暫時戒德熏身。佛之所愛故。
　　須陀洹。新花嚴音義曰。須陀洹正雲窣路陀阿缽囊。言窣路陀者。此雲入也。阿缽囊者。此雲流也。謂適斷見惑捨異生性。初獲聖性。入聖流。故名入流也。
　　仁慈。經音義雲。維摩經。仁者而親反。周禮六德。一曰仁。鄭玄曰。愛人及物曰仁。上下相親曰仁。釋名雲。仁者忍也。好生惡殺。善惡含忍者也。論語曰。顏淵問仁。子曰。克己復禮。為仁。左傳雲。詩云。恤民為德。正直為正。正曲為直。參和為仁。杜預曰。德正直三者備。乃稱仁也。禮記曰。溫良者仁之本也。敬慎者仁之地也。寬裕者仁之作也。歌樂者仁之和也。分散者仁之施。東宮切韻曰。郭知玄雲。仁不惡於人。釋氏雲。仁忍也。愛人及物曰仁。好生惡殺曰仁。仁忍也。善惡含忍也。武玄之雲。仁義禮智信。謂之五常。仁主東方木。仁為角聲。麻果雲。謚法貴賢親親曰仁。曹憲雲。慈愛也。案慈愛下。孝者下所以事上。禮記。父慈子孝是也。老子曰。我有三寶。持而保之。一曰慈。二曰儉。三曰不敢為天下先。注雲。慈愛百姓若赤子也。以慈仁故。能勇於忠孝。夫慈仁者。百姓親附。併心一意。止觀雲。束於十善。即是五戒。深知五常五行。義亦似五戒。仁慈（六兢愍也憐也）矜養。不害於他。不殺戒也。
　　善知識。禮記子曰。君子能好其正。小人毒其正。鄭玄曰。正當為匹。字之誤也。匹謂知識朋友也。新華嚴音義曰。善知識者。是戒師。傳尚書雲。周官三公三孤。言三公者。謂太師太傳太保。師謂天子所師法。傳相天子。保謂保安天子於德義。此三公之仕佐王。論道經緯國事。和理陰陽。有德行者。乃堪之也。三孤。謂少師少傳少保。孤特也。言卑於三公。尊於六卿特置少三人也。今案。所喻雖舉師傳。義通於保。謂求道者。得善友益己。猶天子之有三公三孤佐弼之也。
　　壯士。玉篇曰。壯健也。阻亮反。士事也。事幾反（尚書注雲。士事也。典政事也）倭名雲。日本紀私記雲。壯士（和名多計岐比度）漢語鈔雲壯士（和名阿良之古）。
　　屈伸。廣韻曰。屈曲。伸舒。上區勿反。下失人反東宮切韻曰。郭知玄雲。屈不伸也。釋氏雲。屈折伏也。曲也。今案。周易尺蠖之屈。以求伸。顧野王案。伸不屈之稱也。
　　慚愧。名義集雲。地底迦此雲有愧。涅槃經（南十七十六丁）雲。諸佛世尊。常說是言。有二白法能救眾生。一慚二愧。慚者自不作罪。愧者不教他作。慚者內自羞恥。愧者發露向人。雜阿含經云。世間若無有慚愧二法者。違越清淨道。向生老病死。阿毗達磨論雲。慚者。謂於諸過惡。自羞為體。愧者於惡羞他為體。涅槃經。智者有二。一者不造諸惡。二者作已懺悔。愚者亦二。一作罪。二覆藏（本）今案孔安國注尚書曰。慚愧於仁人賢士是也。
　　南無。經音義曰。法華經。南無或作南謨。或言那摸。皆以歸禮譯之。言和南。訛也。正言煩淡。或言槃淡。此雲禮也。或言歸命。譯人義安命字。新花嚴音義雲。南無亦云萳忙。此曰敬禮。萳奴感反。名義集雲。南無或那謨或南摩。此翻歸命要律儀翻恭敬。善見論翻歸命覺。或翻信從。法華經疏雲。南無大有義。或言度我。我可施眾生。若佛答諸佛。度我義不便。五戒經稱驚怖。驚怖正可施佛也。生死險難。實可驚怖。
　　愚人。廣韻曰。愚憃。說文愚戇。從心禺。禺母猴屬。獸愚者。虞俱反。鄭玄注周禮曰。憃愚。生而癡。騃童昏者也。五行大義曰。愚人嚚闇無知菽夌不辨謂之愚人。孔子曰。其智可及。其愚不可及者。以其稟昏濁氣而生。非學所得也。亦曰庸人。孔子曰。不存始終之規。口不吐訓格之言。又不擇賢以詫身。不力行以自定。見小闇大。而不知所務從。物如流而不知所執。此庸人也。
　　安慰。廣韻曰。慰安慰也。於胃反。毛詩言。吉甫作頌。穆如清風。仲山甫永懷。以慰其心。箋雲。以慰安其心也。又云。有子七人。莫慰母心。傳雲。慰安也。
　　不遑。經音義曰。大菩薩藏經云不遑。又作惶同。胡光反。廣雅惶暇也。言無閑暇也。
　　侍女。廣韻曰。侍近從也。承也。時吏反（本）案侍者。近夫人。承命從事之群女也。
　　霍然。經音義曰。正法華經。霍然。呼郭反。案霍然倏忽急疾之貌也。
　　廓然。經音十（三丁表）雲。大論廓然口郭切。廣雅廓空也。方言張小使大謂之廓。爾雅廓大。孫炎曰。廓張之大也。
　　分陀利華。經音義曰。放光般若經。分陀利又作芬。此譯雲白蓮華也。又大菩薩藏經作奔茶利。義同前。新花嚴音義雲。芬陀利此雲白蓮華。亦曰百葉花是也。
　　道場。梵語勘文曰。菩提曼拏攞此翻道場。廣韻雲。場祭神通處也。又治谷地也。直良反。淨影義疏。場猶處也。得道之處。名曰道場。如治麥之處名為麥場。新譯花嚴音義曰。菩提場中。菩提者此雲覺也。場漢書音義曰。築土而高曰壇。除地平曰場。斯皆神祇游止也。西域記雲。菩提樹垣正中。有金剛座。昔賢劫初成。與大地俱起。據三千世界之中。下極金輪。上侵地際。金剛所成。周百餘步。賢劫千佛坐之。而入金剛定。故云金剛座焉。證聖道所。亦曰道場。大地震動。獨無傾搖。
　　佛告阿難汝好持是語持是語者即是持無量壽佛名。法華文句（一。一。五十三）曰。正法唸經明三阿難。阿難陀此雲歡喜。持小乘藏。阿難跋陀此雲歡喜賢。受持雜藏。阿難婆伽此雲歡喜海。持佛藏。阿含經有典藏阿難。持菩薩藏。蓋指一人具於四德。傳持四法門。其義自顯（云云）釋聞者。阿難佛得道夜生。侍佛二十餘年。法輪。我爾時不見。如是展轉聞。當知不悉聞也。舊解雲。阿難得佛覺三昧力。自能聞。報恩經。阿難求四願。所未聞經。願佛重說。又云佛口密為說也。胎經云。佛從金棺出金臂。重為阿難現入胎之相。諸經皆聞。況餘處說耶。此文阿難得記即憶本願。持先佛法。皆如今也。此因緣釋也。若約教者歡喜阿難。面如淨滿月。眼若青蓮華。親承佛旨。如仰貌器。傳以化人。如瀉異瓶。此傳聞聞法也。歡喜賢。住學地。得空無相願。眼耳鼻舌諸根不漏。傳持聞不聞法也。典藏阿難。多所含受。如大雲持雨。此傳持不聞聞法也。阿難海。是多聞士。自然能解了是常與無常。若知如來常不說法。是名菩薩具足多聞。佛法大海水流入阿難心。此傳持不聞不聞法也。今經。是海阿難持不聞不聞妙法也。又（二·一·三十四）雲。阿難此雲歡喜。或無染。淨飯王冀太子為金輪霸其宗社。忽棄國損王。憂惱殆絕。魔來誑之。汝子已死。王哭雲。阿夷語。既虛。瑞相無驗。復有天。汝子成佛。王疑求決。須臾信報。昨夜大動。太子成佛。王大歡喜。白飯王奏雲。生兒。舉國欣欣。因名歡喜（乃至）中阿含雲。四眾若聞阿難所說。若多若少。無不歡喜。欲發問時。先為謦咳。大眾皆歡喜。阿難四月八日。佛成道日生。侍佛得二十五年。推此今年五十五。阿難年二十五。佛時求侍五百請為。如前說。眾勸阿難。阿難隨順五百皆歡喜（乃至）中阿含第七雲。阿難侍佛二十五年。所聞八十千犍度。皆誦不遺。不重問一句。念力歡喜（乃至）增一雲。知時明物。處至無疑。所憶不忘。多聞廣達。堪任奉持。阿難第一。約教者。歡喜阿難三藏也。賢阿難通也。典藏阿難別也。海阿難圓也。涅槃經云。善男子。阿難比丘具足八法。能具足持十二部經。何等為八。一者信根堅固。二者其心質直。三者身無病苦。四者常勸精進。五者具足念心。六者心無憍慢。七者成就定意。八者具足從聞生智。阿難如是具足八法。是故我稱阿難比丘。為多聞藏。又云。文殊師利。阿難比丘。是吾之弟。給事我來二十餘年。所可聞法具足受持。喻如瀉水置一器。般泥洹經云。佛告比丘。阿難比丘有四種德。其四眾之阿難所。從問經戒。阿難為具廣陳宣之。四輩弟子靡不欣擇。斯謂第一德。復有四輩弟子。不解經奧。至阿難所。啟質所疑。阿難釋經無不開解。聞者不厭。斯謂第二德。四輩高德睹阿難侍佛左側。無不吟詠。斯謂第三德。佛所說經言無多少。阿難所聞皆識。諷誦宣授四輩。一無增減。是謂第四德（本）。
　　粵信瑞聞付屬之微言。思流通之大益。欽仰不輕。歸依惟重。故廣集。莫痛繁（矣）。






　　淨土三部經音義集卷第四

　　　　　　　　　　　　　沙門信瑞纂
　　阿彌陀經
　　舍衛國。經音義曰。金剛般若經舍衛國。十二游經云無物不有國。或言捨婆提城。或言捨羅婆悉帝夜城。並訛也。正言室羅伐國。此譯雲聞者城。法鏡經云聞物國。善見律雲舍衛。是人名。昔人居住此地。往古有王。見此地好。故乞立為國。以此人名號舍衛國。一名多有國。諸國珍奇皆歸此國也。霅川新疏雲。舍衛者。正言室利羅筏悉底。訛言舍衛。新翻豐德。謂豐四事。一財物。二欲塵。三多聞。四解說。舊翻聞物。厥意大同。此是中印度北橋薩羅國都城名。為簡南薩羅國故。以城名而為國號。
　　祇樹。經音義雲。金剛般若經。祇樹或言祇陀。或云祇洹。皆訛也。應言逝多。此譯雲勝氏。即憍薩羅國波斯匿王之子也。波那此雲林。正言飯那。以樹代之耳。霅川新疏雲。祇樹者。梵雲祇洹。亦云祇陀。正雲逝多。此翻戰勝。波斯匿王太子也。生時與外國戰勝。是故以人而命其樹。法鏡經云為勝氏樹。
　　給孤獨。經音義曰。金剛般若經給孤獨。應言阿那他。此雲無親。舊人義譯為孤獨。賓茶寫耶此雲團與。舊人義譯為給。猶是須達多之別名。此雲善與。故得給孤獨名也。舊言阿那邠抵。惡言阿藍。訛略。磨者園也。新華嚴音義雲。須達多此雲善給施無依怙者。舊譯給孤獨者是也。
　　大阿羅漢。新花嚴音義雲。阿羅。案梵語中。此名捨。攝多義。依大婆娑論第九十四中。四義譯。一者應供。二者殺賊。三者不生。四者遠惡。依唯識論中。三義譯。一已永害煩賊故。二應受世間妙供養故。三永不復處分段生死故。依成實論中一釋。謂斷惡惑盡故。名阿羅漢。舊翻之為無生。謂三界惑盡。更無三界生故也。
　　眾所知識。孤山疏雲。眾所知識者嘆德也。聞名欽德曰知。睹形敬奉曰識。行宗記雲。德業為人所知。容儀為人所識。
　　長老。東宮切韻曰。釋氏雲。長張兩反。大也。增也。薛峋雲。又張丈反。進也。尊也。百物所成謂之長。祝尚丘雲。長大師也。孫胄雲。左傳。教誨不倦曰長。儀禮獻眾賓之長。鄭玄曰。長其老者也。鄭玄注周禮曰。老尊稱也。聞持記雲。德重故。長臘高故老。南山業疏雲。長老乃大故。經中長老舍利弗賢者阿難等。律中不定。今略釋之。行解具故。名為大德。年臘高遠。名為長老。如俗中雲長老之言。善見雲。大為大德。小為長老。孔安注孝經曰。事父母。接兄弟。和親戚。睦宗族。敬長老。信朋友是也。
　　弟子。名義集雲。室灑舊翻弟子。新雲所教。南山曰。學在我後名弟。解從師生名子。天台。師有匠成之能。學者具資稟之德。資則捨父從師。敬如父。師之謙讓。處資如弟。故夫子云。回也處餘如父。餘也處回如弟。律曰。和尚於弟子當生兒想。弟子於和尚當生父想。司馬彪曰。從弟子謂門弟子。老子曰。善人不善人之師也。不善人善人之資也。南山雲。佛法增益廣大。實由師資相攝。互相敦遇。財法兩濟。日益業深行久德固。皆賴此矣。比。真教陵遲。慧風掩扇。俗懷侮慢。道出非法。並由師無率誘之心。資缺奉行之志。二彼相捨妄流鄙境。欲令道光。焉可得乎。
　　釋提桓因。經音義曰。道行般若經。因抵直屍反。或言因提梨。或言因陀羅。正翻名天主。以帝代之。故經中亦稱天王。或稱天帝釋者。並位與名也。新花嚴音義雲。釋提桓勘此中梵本。之與第一卷說不殊。古人謬置桓字。深成罪過也。智論問曰。先言釋提字提桓因。是天主。今佛何以不言釋。乃命言憍屍迦。答曰。昔摩伽陀國中有婆羅門。名摩伽。姓憍屍迦。有福德大智慧。智友三十三人共修福德。命終皆生須彌山頂第二天上。摩伽婆羅門。為天主。三十二人為輔臣。以此三十三人故。名為三十三天。喚其本姓。故言憍屍迦。或言天主。或言千眼等。大人喚之。故稱其姓。
　　欄楯。經音義曰。華嚴經欄楯又作闌同。寒反。下食允反。說文欄檻也。通俗文欄檻謂之楯。王逸注楚辭雲。縱曰檻。橫曰楯。楯間子曰櫺（俗用連子訛之）。
　　階道。廣韻曰。階級也。說文階陛。釋名曰。階梯也。如梯之等差也。古諧反。玉篇雲。階登堂道也。
　　樓閣。東宮切韻曰。郭知玄雲。樓櫓。城上屋。麻果雲。樓正樓。通重屋也。爾雅雲。四方高曰台。狹而修曰樓。孫勉雲。樓閣也。顓頊所造重屋也。倭名曰。考聲字苑雲。今謂台上構屋曰樓（音婁。辨色立成雲太賀度能）野王案閣（音各。今案。俗謂朱雀門為重閣是也）重門復道也。
　　頗梨。經音義曰。涅槃經頗梨。力私反。又作梨。力奚反。西國寶名也。梵言塞頗胝迦。亦言頗胝。此雲水玉。或云白珠。大論雲。此寶出岩窟中。千年冰化為頗梨珠。案西域暑熱無冰。仍多饒此寶。非冰所化也。但石之類耳。胝音竹屍反。苑法師云。頗梨正雲窣堵致迦。其形少似此方水精。然有赤有白也。靈芝義疏雲。頗梨亦云頗梨迦。此翻水玉。或云水精。
　　赤珠。名義集曰。缽摩羅伽。大論此雲赤光珠。佛地論雲。赤蟲所出。或珠體名為赤珠。智論雲。真珠出魚腹中蛇腦中。漢書雲。珠中陰精。隨月盈虛。
　　車輪。千字文曰。車梵雲捨迦吒。輪雲斫訖囉。廣韻曰。古史考曰。黃帝作車。引重致遠。少昊時加牛。禹時奚仲加馬。周公作指南車。尺遮反。又音居。東宮切韻曰。武玄之雲。淮南子云。古者見轉蓬為車。薛峋雲。黃帝造舟車。故號軒轅氏。世本雲。奚仲造車。謂廣制度。麻果雲。車輿之總名。易曰。神農沒。黃帝氏作服牛乘馬。言奚仲作者非也。奚仲夏時車政。益有加。孫勉雲。車乘也。畜駕之。孫胄雲。釋名古者。車（音居）聲如居雲行所以居人也。今曰車車捨也。行者所處。若居捨也。籀文作??。今案山海經奚仲生吉光。吉光始以木為車也。世本雲。奚仲作車。宋忠雲。夏禹時也。黃帝時已有造車駕。此後言作者。為車政也。老子曰。三十輻共一轂。注雲。古者車三十輻。法月數。共一轂者。轂中有孔。故眾輻共湊之。案此間大車不過數尺。彼國蓮華甚以廣大。其義見於靈芝義疏。
　　天樂。經音義曰。法華經作樂。五角反。世本雲。黃帝世。伶倫作樂。五聲八音。總名樂也。禮記。比音而樂之。及於戚羽毛。謂之樂。鄭玄曰。八音克諧謂之樂。禮記曰。樂者音之所由生也。樂者天地之和也。樂者由天作。禮以地制（言法天地之也）樂者敦和率神從天。又曰。樂者樂也。君子樂得其道。小人樂得其欲。孝經曰。移風易俗。莫善於樂。孔曰。樂五聲之主。蕩滌人之心。使和易專一。由中情出者也。故其聞之者。雖不識音。猶屏息靜聽。深思遠慮。其知音則修宮商。而變節隨角征。以改操。是以古之教民。莫不以樂。以為無尚之故也。周禮注。有六樂。雲門（黃帝樂）大咸（堯樂）大韶（舜樂）大夏（禹樂）大頀（湯樂）大武（武王之樂）也。莊子曰。與人和者。謂之人樂。與天和者。謂之天樂。象曰。天樂適則人樂足矣。
　　曼陀羅華。新花嚴音義曰。曼陀羅此雲悅意華。又云雜色華。亦曰柔軟聲。亦云天妙華。霅川新疏雲。曼陀羅華古翻白花。大般若名適意。正法華謂之意花。智論雲。天妙花者名曼陀羅花。又有五色曼陀花。大寶廣寶篋經云。如曼陀羅華無風之時。香氣普遍滿一由旬。如曼陀花有臭香者。一切病癒無諸苦患。
　　清旦。廣韻曰。釋名雲。清青也。去濁遠穢。色如青也。又靜也。澄也。潔也。七情反。說文雲。旦明也。從日見一上。一地也。徐鍇曰。日出於地。兜散反。涅槃經。晨朝。音義雲。晨爾仁反。爾雅晨早也。釋名雲。晨伸。言其清旦日光復伸見也（本）今案。清旦晨朝也。問雲。於十二時。晨朝正當何時乎。答雲。孫勉雲。晨寅時也。說文雲。晨早昧爽。徐鍇雲。昧爽為寅。難雲。呂向註文選曰。晨謂日出時也（釋名同之）而世人寅時不見日光。相違如何。會雲。應邵漢官儀雲。太山東南名雲日觀。雞鳴時見日。玄中記雲。東南有桃都山。上有大樹名曰桃都。枝相去三十里上有天雞。日初出照此木。天雞即鳴。天下之雞皆隨之鳴（云云）日出暘谷照桃枝時。神雞見旭日光芒初發音聲。天下凡雞隨之鹹鳴。雞鳴者丑时。丑終日光雖初發。瞳朧未照噎。至於寅初其光甚清明。世人雖知暗。神雞見告晝。此乃晨朝也。徐鍇雲。凡自夜半子以後為晝。六壬樞機經云。寅為旦。戌為暮。世俗以寅時為晝之證是也。
　　衣裓。經音義曰。衣裓孤得反。謂衣噤或作襟。霅川新疏雲。舊云衣襟真諦雲。外國盛花器也。
　　飯食。千字文雲。薄多阿賀羅此雲飯食。廣韻曰。周書雲。黃帝始炊谷為飯。又作餅飯二形同。符萬反。大戴禮雲。食谷者。智慧而巧。古史考雲。古者茹毛飲血。燧人鑽火。而人如裹肉而燔之曰炮。及神農時。人方食谷。加米於燒石之上。而食之。及黃帝。始有釜甑。火食道成矣。新花嚴音義曰。飯食扶晚反。說文雲。飯食也。謂食飯。飯蓋吃之異名爾。
　　經行。寄歸傳經行小病章曰。五天之地。道俗多作經行。直雲直來祇遵一路。隨時適性。勿居閑處。一即瘥病。二能銷食。隅中日映即行時也。或出寺長行。或於廊下徐行。若不為之身多病苦。遂令腳腫肚腫臂疼??疼。但有疾飲不銷。並是端居所致。必若能行此事。實可資身長道。故鷲山覺樹之下。鹿苑王城之內。及餘聖跡皆有世遵經行之基耳。闊可二肘長十四五肘。高二肘餘。疊磚作之。上乃石灰素作蓮花開勢。高可二寸。闊才一尺有十四五。表聖足跡。兩頭基上安小制底。量與人齊。或可內設尊容。為釋迦立像。若其右繞佛殿旋游制底。別為生福。本欲虔恭。經行乃是銷散之義。意在養身療病。舊云行道。或云經行。則二事總包。無分涇渭。遂使調適之事。久闕東川。經云觀樹經行。親在金剛座側。但見真跡。未睹圓基耳。四分律雲。經行有益好堪遠行。能思惟。病消。食飯得定久住。
　　之鳥。千字文雲。博乞史抳。此雲鳥。廣韻曰。說文雲。鳥長尾禽總名也。都了反。倭名。爾雅雲。二足而羽曰禽（音瑟和名與鳥同）一說飛曰鳥。走曰獸。總謂之禽（訓與獸同）毛詩注雲。鳥之雄雌（熊斯二音。和名上乎度利。下米度利）不別者。以翼和之。右掩左雄。左掩右雌。陰陽相下之義也。
　　白鵠。經音義曰。涅槃經。白鶴今作鶴同。何各反。今注雲。鶴千歲則變蒼。又千歲則變黑。所謂玄鶴是也。經文作鶴。胡哭反。案廣志雲。鵠形似鶴色蒼黃也。霅川新疏雲。白鵠舊云鸛水鳥也。夜半水泣。咸其生氣。則益喜而鳴。其聲高亮。聞八九里。東宮切韻曰。郭知玄雲。鴻鵠似鶖色蒼。釋氏雲。鳱鵠鳥似鵲。鵠一名射的。又似鳳白色。又似鶴蒼黃色。孫勉雲。鵠鶴屬也。孫胄雲。韓詩外傳雲。鴻鵠一舉千里。楚辭曰。黃鵠之一舉知山川之紆曲。再舉知天地之圓方。倭名雲。野王雲。鵠（古篤反。漢語鈔古布。日本紀私記久久比）大鳥也。
　　孔雀。名義集。摩由邏此雲孔雀。繂（子對反。彩也）羽而翱翔。霅川新疏雲。孔雀生於西方。周書曰。成王時有獻此土。異物誌雲。南方有孔雀。大如雞尾長於身。手拍則舞。文選吳都賦曰。孔雀綷（祖會）羽而翱翔。劉曰。孔雀尾長六七尺。綠色有華彩。向雲。孔雀以五色羽翰。倭名雲。兼名苑注雲。孔雀（俗音宮??反）毛端圓一寸者。謂之珠毛。文如畫。此鳥或以音響相接。或以見雄則有子。
　　鸚鵡。名義集曰。臊陀或叔迦婆嘻。此雲鸚鵡。說文能言鳥也。霅川新疏曰。鸚字作鵡。山海經云。黃山及數歷之山有鳥焉。其壯如鴞。赤啄。人舌能言。名鸚鵡。郭璞曰。鸚鵡舌似小兒舌。有五色者。亦有純白。東宮切韻曰。郭知玄雲。鸚鵡能言。有三色異。釋氏雲。鸚鵡丹紫翠毛羽。出隴西。麻果雲。鸚鵡有三種。青一種。白一種。五色一種。交州已南諸國盡有之。白及色者其性尤慧解。隋開皇十八年。林邑國有獻白色者。時以為異。是歲貢士試賦。孫勉雲。鸚鵡人禽。今案禮記鸚鵡能言。不離飛鳥。倭名雲。山海經曰。青羽喙。能言。名曰鸚鵡。郭璞曰。今之鸚鵡也。腳指前後。各有兩者也。
　　舍利。名義集雲。舍利此雲春鶯。黃鸝也。詩曰。出自幽谷遷於喬木。又翻鶖鷺。七由反。玉篇曰。水鳥也。詩曰。有鶖在梁。鷺（來故）爾雅雲。白鷺也。鸚鵒頭翅背上有長翰也。霅川新疏雲。舍利翻鶖鷺又云鸚鵒。亦曰春鶯。
　　迦陵頻伽。名義集雲。迦陵頻伽此雲妙聲鳥。大論雲。如迦羅頻伽鳥。在?（口角）中未出。發聲微妙勝於餘鳥。正法唸經雲。山名曠野。其中多有迦陵頻伽。出妙音聲。如是音聲。若天人賢那羅等無能及者。唯除如來音聲。經音義曰。迦陵頻伽。經中或作歌羅頻伽。或云加蘭迦。或言羯羅頻迦。或言毗伽。梵音訛轉也。迦陵者好。毗伽者聲。名好聲鳥也。新花嚴音義雲。迦陵頻伽鳥。此雲美音鳥。或曰好聲鳥。此鳥本出雪山。在殼中。即能鳴。其音和雅。聽者無厭。
　　共命。名義集曰。耆婆此翻生。勝天王雲生生或翻命。法華雲命命。雜寶藏經云。雪山有鳥。名為共命。一身二頭。識神各異。同共報命。故曰命命。經音義曰。大集經耆婆。耆婆鳥此言命命鳥是也。
　　和雅音。廣韻曰。和聲相應。胡臥反。又音禾。雅正也。五下反（本）案和者調和音聲。克調不違樂音故。雅者嫻。韻響正雅。專順佛法故。
　　演暢。經音義曰。法華經演暢。敕亮反。廣雅暢達明也。
　　變化。廣韻曰。變化也。通也。易也。彼春反。鄭玄曰。化猶生也。經音義雲。說文曰。化變也。謂變化無常也。文選鵩鳥賦曰。萬物變化。翰雲。萬物變化。遷轉反覆無定。銑雲。變化。反覆無始無終。東宮切韻曰。周易堅柔相推而生變化。變化者進退之象也。韻圃絕形為化。王逸曰。化變也。
　　微風。廣韻曰。微妙也。細也。風教也。聲也。河圖曰。風者天地之使。元命包雲。陰陽怒而為風也。毛詩傳雲。清微之風。化養萬物者也。
　　自然。文選辨命論曰。夫道生萬物。則謂之道。生而無主謂之自然。善曰。老子云。天法道。道法自然。向曰。任其主性故無主。王弼曰。自然者。無稱之言。窮極之辭。郭象注莊子曰。天地者萬物之總名也。天地以萬物為體而萬物以自然為正。自然者不為而自然者也。尚書曰。水雲潤下。火曰炎上。孔曰。言其自然之常性也（本）案自然者。非凡聖鬼神作。唯是法爾道理之謂也。
　　障閡。玉篇曰。障隔也。亦作瘴。之尚之羊二反。經音義曰。礙字古文作礙同。五代反。說文礙止也。又作閡。說文雲。閡門外閉也。
　　壽命。梵語勘文雲。阿廋灑此雲壽命。經音義雲。涅槃經。壽命視柳反。案壽亦即命也。壽取一期之名。命取人之生分。但異名耳。說文壽久也。釋名曰。生已久遠氣終盡也。又音視溜反。上壽也。溜音力救反。
　　人民。玉篇曰。人像辟脛之形。萬物之靈也。而真反。白虎通雲。人者男女總名也（審如一卷）說文曰。民眾萌也。彌鄰反。東宮切韻曰。郭知玄曰。民王者百姓。釋氏雲。民氓也。薛峋雲。民無知稱。祝尚丘雲。民亦冥也。孫勉雲。案天子曰兆民。諸侯曰萬民。賈逵雲。四民士農工商也。禮記孔子曰。古者長民。朝廷敬老。鄭玄雲。長民者天子諸侯也。毛詩蒸民鄭氏注禮記曰。黔首謂民也。倭名曰。日本紀私記雲。人民（比度久佐。或說雲於保無太賀良）。
　　眾生。經音義曰。花嚴經禪頭。梵言。或云禪豆禪兜。或言繕都。此譯雲眾生也。又對法論曰。梵雲薩埵。薩此雲有。埵此言情。故有情言眾生者。案梵本僕呼膳那此雲眾生。語名別也。故從本譯也。同性經言。眾生者眾緣和合名眾生。所謂地水火風空識名色六入因緣生。楞伽王言。世尊彼眾生者。以何為本。依何而住。以何為因。佛言。此眾生者無明為本。依愛而住。以業為因。楞伽王言。世尊業有幾種。佛言。業有三種。何等為三。謂身口意業法華文句雲。眾生者。中阿含十二雲。劫初光音天下生世間。無男女尊卑。眾生。故言眾生。此據最初也。若攬眾陰。而有假名眾生。此據一期受報也。若言處處受生故名眾生者。此據業力五道流轉也。正法唸經雲。十種眾生。謂長短圓方三角青黃赤白紫（云云）禮記雲。眾生必死必歸土。此謂之鬼。骨肉弊於下陰為野土也。
　　阿鞞跋致。經音義曰。法花經。阿鞞跋。頻脂反。譯言不退住也。此與聲字同。諸經中作阿毗跋。或作阿惟越致。皆梵音訛轉也。名義集雲。阿鞞跋致。此云不退轉。不退有三義。入空位不退。入假行不退。入中念不退。妙樂雲。般若是位。離二死故。解脫是行。諸行具故。法身是念。證實境故。智論雲。無生忍法即是阿鞞跋致地。
　　一生補處。經音義雲。菩薩瓔珞經。阿惟顏。案菩薩十住經云。第十阿惟顏住。謂一生補處者也。靈芝義疏雲。一生補處。即覺菩薩。如觀音勢至等。智度論曰（經曰）一切菩薩皆是補處。紹尊位者。問曰。若彌勒菩薩。應稱補處。諸餘菩薩何以復言紹尊位者。答雲。是諸菩薩。於十方佛土。皆補處。
　　阿僧祇。經音義曰。法花經。無央。於良反。梵雲阿僧企耶。丘豉反。此雲無數。舊言阿僧祇。訛略也。
　　劫。新花嚴音義曰。劫梵言。具雲羯臘波。此翻長時。名義集曰。颰陀劫簸劫簸。大論秦言分別時節。颰陀秦言善。有千萬劫過去。空無有佛。是一劫中有千佛與。淨居諸天歡喜故。名善劫。此一劫內有四中劫。成住壞空。輔行雲。劫此雲時。俱舍等論。多以二十增減為一中劫。八十增減為一大劫。金光明經云。梵天三銖天衣。三年一拂。拂盡稷方四十里石。以為小劫。八十里盡以為中劫。百里盡名為大劫。不於如此劫數修行。不名菩薩。又云。有一里劫。二里劫。乃至百里劫。又云。有大方城。週四十里。滿中芥子不概令平。百年取一盡。名為劫。經劫無數。名阿僧祇。委出劫義。
　　男子。千字文雲。補嚕灑此雲男。梵語勘文雲。金剛經云。補嚕粗縛。此雲丈夫。說文曰。男丈夫也。從田力。言男用力於田也。年覃反。周易雲。有天地然後有萬物。有萬物然後有男女。有男女然有夫婦。有夫婦然後有父子。有父子。然後有君臣。有君臣然後有上下。有上下然後有禮義。有所錯。又云。乾道成男（王曰乾陽物也）坤道成女（王曰。坤陰物也。謝曰。此原變化之所生也）倭名曰。說文雲。男（倭名乎能古）丈夫也。白虎通曰。男謂之士。孝經註曰。子者男子之通稱也。公羊傳曰丈夫（萬葉集雲。末須良乎。日本紀私記。男子讀與上。同）。
　　女人。千字文雲。悉怛哩此雲女。梵語勘文雲。金剛經悉怛哩婆。此雲女人。東宮切韻曰。釋氏雲。女在父母家之稱。婦在夫婿家之稱。孫胄雲。大戴禮雲。女者如也。言如男子之教也。倭名曰。日本紀雲。手弱女（多乎夜米）婦人（同上）。
　　名號。俱舍光記雲。梵雲那摩。唐云名。是隨義。歸義。赴義。召義。謂隨音聲歸赴於境。呼召色等也。經音義雲。名彌成反。名標幟也。（上幟也。下幡也）亦所以名質也。自命也。左傳名以製義。廣雅名成也。廣韻曰。名字。春秋說題雲。名成也。大也。功也。號也。說文曰。自命也。從夕口夕者冥。冥不相見。故以口自名也。武並反。號令也。召也。呼也。亦作號同。胡倒反。東宮切韻曰。郭知玄雲。名所以名質也。釋氏雲。名號也。武玄之曰。名明也。以明其質。從夕從口。闇不相見。須口以自名也。薛峋雲。人及萬物各須有以名。其質明顯。而分別也。又有異德顯亦別謂之名。山丘眾物有奇異亦皆謂之名也。號施令。又召也。麻果雲。號者功之狀也。名號也。今案名號者異體同訓。乎他差別也。
　　顛倒。輔行曰。顛即頂也。頂墜於下。故名顛倒。廣雅雲。顛倒也。論語注雲。顛沛僵伏也。
　　阿閦。經音義雲。明度無極。經云阿閦。案閦字所無相承。叉六反。餘經作無怒。亦云無動。或云無怒覺。皆義譯其名也。名義集雲。阿閦。淨名經云。有國名妙喜。佛號無動。疏雲。阿之言無。閦之言動。
　　恆河沙數。經音義曰。俱舍論雲。殑伽河。其升反。諸經論中或作恆河。亦去恆迦河或作強伽河。皆訛也。此河從無熱惱池東面象口而出。流入東海。舊譯雲天堂來。本入摩醯首羅天頂。從耳中出。流在地上。以此天來也。其沙至細。與水同流。以手掬水。滿手中。把沙還隨水出。故諸經論中多以喻也。慈恩玄贊云。梵雲殑伽。訛略雲恆河。神之名。河從彼稱。殑字其矜反。去聲。經中說恆河為喻。無熱地出四大河此即一也。一由沙多。二由世人共為福水。入洗罪滅。投死生天。三雖經劫壞。名字常足。四佛多近此宣說妙法。五眾人共委故多為喻。仍取初出池口方四十里沙。以為譬。西域記雲。贍部洲之中地者。阿那婆答多池也（唐言無熱惱。舊云阿耨達池。皆訛也）在香山之南。雪山之北。周八百里。金銀琉璃頗胝飾其岸焉。金沙彌滿。清波皎鏡。大地菩薩。以願力故。化為龍王。於中潛宅。出清冷水。洽（及也）贍部洲。是以池東西。銀牛口流出殑伽河（舊曰恆河。又曰恆伽訛也）繞池一匝。入西南海池西面琉璃馬口流出縛芻河（舊曰博叉河。訛也）繞池一匝。入西北海。池北面頗胝。師子口流出徙多河（舊曰私陀河訛也）繞池一匝入東北海。或曰。潛流地下出積石山。即徙多河之流。為中國河源（私案。頌疏無熱惱池縱廣正等五十由繕那量。八功德水盈滿其中。非得道人。無由能生）。
　　釋加牟尼。新花嚴音義曰。釋迦此雲能也。牟尼寂默也。言其三業離於誼雜也。名義集曰。釋迦牟尼。摭華雲。此雲能仁寂默。寂默故不住生死。能仁故不住涅槃。悲智兼運立此嘉稱。發軫雲。本起經翻釋迦為能仁。本行經牟尼為寂默。能仁是姓。寂默是字。姓從慈悲利物。字取智慧冥理。以利物故不住涅拌。以冥理故不住生死。長水曰。寂者現物無相。默者示現無說。此則即真之應也。能仁是姓者。長阿含雲。昔有輪王。姓甘蔗氏。聽次妃之讚。擯四太子。至雪山之北。自立城居。以德歸人。不數年間。郁為強國。父王悔憶。遺使往召四子。辭過不還。父王三嘆。我子釋迦。因此命氏。又云。住直樹林。又號釋迦。既於林立國。即以林為姓。此以釋迦翻直林。寂默是字者。本行經云。又諸釋種。立姓憍慢多言。及見太子悉是默然。王雲。宜字牟尼。稱讚淨土經。名釋迦寂靜。又釋迦牟尼翻度沃焦。如舊花嚴名字品及十住婆娑所列。大海有石。其石曰沃焦。萬流沃之至石皆竭。所以大海水不增長。眾生流轉猶焦石。五欲沃之。而無厭足。唯佛能度。故此為名。釋迦牟尼。屬應身也。摩訶衍雲。所言應者。隨順根機。而不相違。隨處隨趣出現非安樂相。故名為應。而此應身。周匝千花上復現千釋迦。一花百億國。一國一釋迦故。召釋迦牟尼。名千百億化身。唯識論雲。三變化身。謂諸如來由成事智變現無量隨類化身。居淨穢土。為登地菩薩及二乘異生。稱彼機宜現通說法。若就應身開出變化。則成四身。以現同始終名應。無而欻有名化。然此三身之法。或執即義名失三身。或執離義相乖一體。今約三義通而辨之。一者體用。智與體冥能起大用自報上冥法性體。名真身。化報下赴緣用。名應身。故光明雲。佛真法身猶虛空。應物現如水中月。而觀世音普門示現令無涯人獲乎冥顯兩種利益者。由此二身也。二者權實。權名權暫實謂實錄。以施權故。從勝起劣。三佛離明以顯實。故從劣起勝。祇是一身。故曰吾今此身即是法。又云。微妙淨法身具相三十二。是知順機則權設三身。就應乃實唯一佛也。三者事理。觀經疏雲。佛本無身無壽。亦無形量。隨順世間而論三身。是則仰觀至理。本實無形。俯隨物機。亦垂化事猶明鏡也。像體本虛。若水月。影光元非實。於亦事而起封執。則同癡猴墮井而死。學出世法。宜誡之哉。不退轉輪經曰。阿難當知。若有眾生。已聞今聞當聞釋迦牟尼佛名者。是諸眾生皆於阿耨多羅三藐三菩提不退轉。所以者何。諸佛菩薩無虛妄故。亦有貪慾及以瞋恚。阿難何況今日。現於我前能以一華散我上者。若有眾生。我泥洹後。形像舍利能持一華。以供養者。如是眾生亦於阿耨多羅三藐三菩提不退轉。阿難白佛言。若有畜生。聞釋迦牟尼佛名者。皆阿耨多羅三藐三菩提不退轉耶。佛告阿難。若有畜生。聞釋迦牟尼佛名者。是諸畜生皆種阿耨多羅三藐三菩提種子因緣。所以者何。諸佛如來。其有聞者必不虛。是故諸佛如來言無有二。鴦崛經云。一聞釋迦牟尼佛名。雖未發心。已是菩薩（本）噫遇者聞者。可仰可信。善男善女。勿廢。勿妄。伏惟釋尊恩德。甚深。難思。算數叵覃。恆沙非喻。而今才標山海塵渧之功德。為得空地廣大之善根耳。
　　希有。廣韻曰。爾雅雲。希罕也。香衣反。老子注曰。希少也。
　　娑婆。新花嚴音義曰。娑婆此雲堪忍也。謂具足眾惡境。對堪行忍也。名義集雲。西域記。索訶世界。三千大千國土。為一佛之化攝也。舊曰娑婆又曰娑訶。皆訛也。楞伽翻能仁。悲花云何名娑婆。是諸眾生。忍受三毒及諸煩惱。能忍斯惡。故名忍土。如來獨證自誓三昧經云沙訶。漢言忍界。真諦三藏雲。劫初梵王名忍。梵王是世界主故。名忍土。一雲雜會世界。長水雲。大千界都名。感通傳。娑婆則大千總名。孤山雲。舉其通名。非指大千也。
　　佛說此經已舍利弗及諸比丘。一切世間天人阿修羅等聞佛所說歡喜信受作禮而去。
　　經音義曰。明度無極經云。秋露子。梵言舍利弗。舊言舍利子。或言奢利富多羅。此譯雲鴝鵒子。從母為名。母眼似鴝鵒。或如秋露鳥眼。因以名焉。舊云身子者謬也。身者捨梨。與此奢利聲有長短故有斯誤。或言優婆提舍。從父名也。大論曰。問。何以名舍利弗。為是父母所作字。為是依行德立名。答。是父母所作名字。摩伽陀國中有大城。名王捨。王名頻婆娑羅。有婆羅門論義師。名摩陀羅。王以其人能論故賜一邑。去城不遠。是摩陀羅有婦。生一女。眼似舍利鳥眼。即名此女為舍利。次生一男。膝骨粗大。名??郗羅。??郗羅秦言大膝也。是時南天行有一婆羅門大論義師。字提舍。十八大經皆悉通利。是人入王舍城。以銅鍱腹。人問其故。便言。我所學經書甚多。恐腹破裂。是故鍱之（乃至）是時摩陀羅語提舍言。汝是聰明人。我以女妻汝。提舍納其女為婦。其婦妊夢見一人身被甲冑。手執金剛。摧破諸山。覺已白夫言。我夢如是。提舍言。汝當生男。摧伏一切諸論義師。其弟拘郗羅與姊談論。每屈不如。知。姊所懷子必大智慧。未生如是。何況出生。即捨家學問。至南天竺不暇剪爪。讀十八種經書。皆令通利。是故時人名長爪梵士。姊子即生七日之後。裹白氈示其父。父思惟。我名提舍。逐我名字。字為優婆提舍（憂婆秦言逐。提舍星名也）是為父母作名。眾人以其舍利所生。皆共名之為舍利弗。弗（秦言子也）復次舍利弗。世世本願。於釋迦牟尼佛所。作知慧第一弟子。字舍利弗。是為本願因緣名字。（取意委細本）法華文句雲。舍利弗姓拘栗陀。婆羅門種。增一雲。我佛法中。智慧無究。決了諸疑者。舍利弗第一（乃至）及年十六。究盡閻浮提典藉。無事不閑。博古覽今。演暢幽奧。十六大國論義無雙。五天竺地最為第一。師事沙然梵志。道術身子皆得。師有二百五十弟子。悉付身子而成就之。沙然臨死。聽然而笑。身子問故。答言。世俗無眼。為恩愛所親。我見金地國王死夫人投火聚願同生一處。言已命絕絕。後見金地商人問之。事果然。身子追悔。我未盡師術。而不授此法。為我非其人。師秘乎。自知未達更求勝法。而無師可事。雖不逮此一法。餘皆通達。於外道中最為第一。於道見頞顆威儀庠序。因問師法。頞顆答雲。諸法從緣生。是故說因緣。是法緣及盡。我師如是說。一聞即得須陀洹果。來至佛所。七日偏達佛法淵海（乃至）十五日後得阿羅漢。為羅雲和尚。憍梵作師。聲聞眾中左面弟子。調達破僧引五百比丘去。身子往化。五百人歸。勞度差角力。度差為花池。身子為象拔花蹈池。度差為夜叉鬼。身子為毗沙門王。種種皆勝。度差降伏。智論問雲。般若波羅蜜。是菩薩摩訶薩法。佛何以故。告舍利弗。而不告菩薩。答曰。舍利弗於一切弟子中智慧最第一。如佛偈言。一切眾生智唯除世尊。欲比舍利弗。智慧及多聞於十六分中猶尚不及一（本）夫此尊者。智慧無究。決了諸疑。釋尊對之說專修法。有識披之。知正因極。德行不可不知。故集之。見者敬奉。
　　一切。新譯華嚴音義（一·四紙右）雲。一切說文雲。一切普也。普即遍具之義。故切字宜從十。說文雲。十數之具也。有從七者俗也（文）。
　　天人。嘉祥百論疏（上中十·四紙左）雲。所以初天次人者。凡有二義。一天勝人劣。以為次第。二久劫以來已有於天。故天前出。從此劫初始有於人。故後列人。所以但列天人者。凡稱世尊不出入天故。舉人天總攝一切。又外道不知有天中之天。是於世尊。故但列人天（文）。
　　阿修羅。新花嚴音義曰。阿修羅或云阿素羅。阿此雲無。素極也。妙也。羅戲也。言此類形雖似天。而無天之妙戲也。案婆娑論。譯為非天。以此類雖天趣所攝。然多諂詐無天實德故。曰非天。如人行惡曰非人。舊翻不酒者。譯人訛也。謂梵語中窣唎名酒。而與素羅聲近。即訓阿字為不故。云不酒。斯乃失之甚也。案梵本中阿修羅。是多聲呼之。阿素洛是小聲呼之。然皆同一稱謂也（本）今按正法唸經有二種阿修羅。一者鬼道攝魔身餓鬼。有神通力。二者畜生道處攝。住大海底須彌山側。又智度論。五道外立修羅。為六道。應知之。
　　

　　淨土三部經音義集卷第四（大尾）

　　右三部妙典。彌陀意蜜之淵府。釋迦肝要之真藏。巧智甚深。利益廣大。識指歸者。其唯如覺耶。觀夫訓點狼狽焉。講子猶預矣。督察此混淆。為示彼昺徹。華內外一百餘部之瓊篇。解大小二千餘卷之華紐。任管見成筆功。覽者早改膠柱之心。專從脂車之義。個中或捨數字而取要之字。或略多言而抄詮言。斯乃為便愚蒙易見易知也。庶當時啟齒之倫。後代反唇之匯。共為知識。同會淨剎焉。

信瑞○圓光大師隆寬律師（長樂寺）
　敬西信瑞
　敬日
　南無
　願行
　信樂
　極樂
　了圓
　　維時正德五（庚子）夷則谷旦



淨土三部經音義集卷第四